MAGURË 



Ndërtimi i Xhamisë së Magurës pati filluar në vitin 2008 
dhe përfundoi në vitin 2010. Xhamia ka 7 kupola, 1 minare 
45 metra, kurse brenda ka dhomën/klasën për mësimbesim, 
ka zyren e imamit dhe sallën e pritjes së mysafirëve (bufe). 
Hapësira e saj është 450 m2 dhe si aneks ka abdest-hanen 

për mashkuj dhe për femra ndaras, ka gasullhane (për 

pastrim të kufomave) dhe objekti ka ngrohje qendrore. 
Xhamisë i mungon rrethoja e oborrit dhe ka nevojë për disa 

investime të brendshme, të cilat kapin shumën rreth 
15.000 euro. 

Vlera e jetës së njeriut 



Feja islame ështe' mesazhi hyjnor që, në thelb, e cilëson dhe i jep 
vlerë e kuptim jetës së njeriut. Njeriu si krijesa e Allahut xh.sh., 
e ka mision ngritjen e avancimin e së drejtës dhe vendosjen e 
paqes dhe harmonisë në mes njerëzve kudo qofshin ata dhe çfarëdo 
race, ngjyre, etnie apofeje qofshin. Marrja ejetës së tjetrit nuk përkon 
kurrsesi me mësimet dhe mesazhet e Islamit. "Kush mbyt një besimtar 
me qëllim, dënimi i tij është Xhehenemi (ferri, zjarri), në të cilin do të 
jetë përgjithmonë. Allahu është i hidhëruar ndaj tij, e ka mallkuar atë 
dhe i ka përgatitur dënim të madh". (En-Nisaë,93). Vrasja konsiderohet 
absolutisht si një krim i kryer kundër gjithë njerëzimit:"... kush mbyt 
një njeri pa mbytur ai ndonjë tjetër dhe pa pasë bërë ai ndonjë shkatërrim 
në Tokë, atëherë është sikur t'i kishte mbytur të gjithë njerëzit". (El 
Maide,32). Kurse në një vend tjetër Allahu xh.sh. urdhëron e thotë: 
"Dhe mos e mbytni njeriun që e ka ndaluar Allahu, përveçse me drejtësi. 
E kush mbytet pa të drejtë, kujdestarit të tij Ne i kemi dhënë të drejtë (të 
kërkojë drejtësinë) e ai të mos e kalojë kufirin në mbytje përderisa ai është 
i ndihmuar". (El Isra,33). Qenësore për njeriun është të dijë qëllimin e 
krijimit në këtë botë të krijuar. Myslimani jeton p'ër qëllime dhe objektiva 
të qartë e të lartë. Karakteristikë e njerëzve të suksesshëm dhe popujve 
të përparuar është hartimi i strategjive të qarta në programet e tyre, 
qofshin individuale apo kolektive, po dhe shtetërore. "A menduat se Ne 
ju krijuam kot dhe se nuk do të ktheheni te Ne"? (El Mu'minun,115). 
Në praktikën islame krimet nuk mbesin pa u ndëshkuar dhe kriminelët 
e keqbërësit do të vuajnë dënimin e veprës së tyre: "O ju që besuat, ju 
është bërë obligim gjurmimi për dënim për mbytje: i liri për të lirin, robi 
për robin, femra përfemrën. Kurse atij që ifalet diçka nga vëllai i vet, 
atëherë ajo le të përcillet (e atij që efal) kuptueshëm dhe shpagimi (nga 
dorasi) atij le t'i bëhet me të mirë. Ky është një lehtësim dhe mëshirë 
prej Zotit tuaj. E kush e tejkalon pas këtij (pajtimi), ai ka një dënim të 
idhët. O ju të zotët e mendjes, kjo masë e dënimit është jetë për ju, në 
mënyrë që të ruheni (nga mbytja e njëri-tjetrit)" . (El Bekare,178-179) 
Në kriminalitet ndikojnë një mori faktorësh, të cilëtjanë të ndërlidhur 
në mes tyre dhe ndikojnë në njëri-tjetrin. Në këtë vazhdë, edhe mjetet e 
komunikimit masiv - mediet, kanë një rol të rëndësishëm si në procesin 
eformimit të personalitetit, sepse individin mund ta orientojnë në 
drejtim pozitiv-në drejtimin e parandalimit të kriminalitetit, ose në 
drejtim negativ - në drejtim të nxitjeslshtytjes për sjellje delikuente dhe 
kriminale. Po ashtu frymëzim mund tëjetë dhe mjeti me të cilin kryhen 
një varg veprash penale. Mjetet e komunikimit masiv, luajnë rol të madh 
në informimin dheformimin e opinionit publik lidhur mejetën politike, 
ekonomike, sociale, kulturore, shkencore, fetare etj.. 

Më tutje, mjetet e komunikimit masiv kanë ndikim edhe në zhvillimin 
dheformimin e personalitetit të njeriut. Mirëpo, në këtë aspekt ndikojnë 
edhe një varg faktorësh të tjerë subjektivë e objektivë dhe në ndërlidhje 
mefaktorë të tjerë. Rreth kësaj çështjeje ka shumë hadithe, disa prej të 
cilavejanë: "Vrasja e një myslimani padrejtësisht është po aq e rëndë sa 
shfarosja e mbarë botës " . "Nëse të gjithë banorët e Qiejve dhe të Tokës 
do të bashkoheshin për të vrarë një mysliman, Allahu do t'i hidhte që 
të gjithë mefytyrë në zjarr duke i poshtëruar dhe përbuzur". "Nuk ka 
dyshim se gjaku dhe pronat tuaja janë të paprekshme". 

I Dërguari a.s., në një hadith tjetër na paralajmëron shumë qartë se 
marrja ejetës së tjetrit llogaritet prej "shtatë gjërave shkatërruese" . I 
Dërguari a.s. e sqaroi këtë çështje me këto fjalë:" Kushdo që vritet, qoftë 
edhe padrejtësisht, trashëgimtarët e tij kanë mundësi të zgjedhin njërin 
nga tri opsionet e mëposhtme: ekzekutimin, faljen ose kompensimin. 
Nëse zgjedh një alternativë të katërt, pengojeni atë." 



Mr. Rexhep Suma 



Komentimi i sures "Er-Rrahman" (9) 



Sabri Bajgora 

(45) lS^ (44) (j' J ^£ jj^J^y (43) l) J* J?-^ 1 %f l?^ 1 (*%?■ 

"Ja, ky është xhehennemi, të cilin kriminelët e mohonin. Ata do të sillen vërdallë ndërmjet atij (zjarrit) 
dhe ujit të vluar deri në kulminacion. E, cilën të mirë të Zotit tuaj po mohoni?" -(Er-Rrahman, 43-45) 



Koment: 

43. Ja, ky është xhehennemi, të cilin kriminelët 
e mohonin. 

44. Ata do të sillen vërdallë ndërmjet atij 
(zjarrit) dhe ujit të vluar deri në kulminacion. 

Ditën kur të përfundojë gjykimi i pabesimtarëve- 
kriminelëve, ata do të tërhiqen zvarrë deri 
tek greminat e Xhehenemit, e do të hidhen pa 
mëshirë në to. 

Skëterrat e Xhehenemit janë vendndëshkime të 
tmerrshme, në të cilat do të hidhen mëkatarët. 
Ky është vendqëndrimi i përjetshëm i atyre 
që nuk deshën ta shihnin dritën e së vërtetës. 
Zemrat e tyre nuk pulsuan me ritmin (taktin) e 
natyrshmërisë, në të cilën i krijoi Allahu xh.sh.. 
Ata i verboi mendjemadhësia me të cilën i shtyti 
shejtani i mallkuar. Sa e sa herë kishin rastin të 
shpëtonin, sepse i Madhërishmi u ofroi varkën e 
shpëtimit, por kot...! Ata ishin të verbër - ndonëse 
shihnin, ishin të shurdhër - ndonëse dëgjonin. 
Ata ishin mbyllur në "botën" e tyre të rreme 
iluzore, duke pretenduar se vetëm jeta e kësaj 
bote ishte e tëra. Mendjet e tyre të shprishura 
nuk mund të perceptonin se, pas vdekjes, mund 
të ketë jetë e gjallëri. Ata harruan se vdekja nuk 
ishte fundi po fillimi i jetës së vërtetë! Të mjerët! 
Vetëm tash e shohin realitetin e tyre të hidhur. 
Për ta më nuk ka shpresë e as shpëtim, po vetëm 
turp, nënçmim e ndëshkim. 

Jeta që e kishin imagjinuar, të ngujuar brenda 
guaskës së ambicieve të tyre të sëmura, sakaq 
do të shembet para syve të tyre, sikur të ishte një 
kështjellë prej rëre, të cilën e shkapërderdh era e 
harlisur, ashtu siç ka ardhur edhe në ajetin 18 të 
sures Ibrahim: 



"Shembulli i veprave të atyre që nuk besuan, 
është si hiri, të cilin me rrëmbim e shkapërderdh 
era në ndonjë ditë të stuhishme, e ata nuk mund 
të realizojnë asgjë nga veprat që kanë bërë, e ky 
është ai dështimi i madh". 

Xhehenemi, të cilin Allahu xh.sh e ka cekur 
shpesh në Kur'an për ta përshkruar zjarrin 
dhe ndëshkimin në të, tani do t'u shfaqet 
këtyre mohuesve mu para syve të tyre. Ata do 
t'i shohin flakërimat e tij përcëlluese, të cilat 
gllabërojnë çdo gjë para vetes. Ata, të lidhur 
me pranga, këmbësh e duarsh, do të tërhiqen 
zvarrë për në greminat e Skëterrës dhe, me 
përbuzje, do t'u thuhet: Ja ky është Xhehenemi 
që e përgënjeshtruat, e pra, shijoni tash tmerrin, 
trishtimin dhe lemerinë e tij! 

Sipas përshkrimit të ajeteve kuranore, shohim 
se Xhehenemi ka shtatë dyer, kate a gremina: 

"E s'ka dyshim se xhehennemi është 
vendpremtimi i të gjithë atyre. Ai (xhehennemi) 
i ka shtatë dyer, çdonjëri prej tyre ka shtegun 
(derën) e caktuar (nëpër të cilën do të hyjë)". - 
(El-Hixhr, 43-44) 

Emërtimet e këtyre skëterrave-greminave, 
nëpër të cilat do të ndëshkohen përjetësisht 
pabesimtarët, ashtu siç kanë ardhur në ajetet 
kuranore, janë këto: 

1. Xhehenemi - Rrjedh nga fjala 
"xhehametu", që nënkupton fytyrën e mrrolur, 
të shëmtuar e të vrazhdë. Allahu xh.sh. e 
ka përzgjedhur këtë emërtim për zjarrin e 
ashpër e përcëllues. Në këtë xhehenem, do 
të ndëshkohen jobesimtarët: "Ne e kemi 
përgatitur për jobesimtarët xhehennemin 
vendpritje". - (El-Kehf, 102) 

Ky emërtim në Kuran është përmendur 77 
herë. 

2. Xhehim - rrjedh nga fjala "xhahmetu" dhe 
nënkupton flakërimin e zjarrit. 

"... Ata që mohuan dhe përgënjeshtruan faktet 
Tona, ata janë banues të xhehenemit (xhehimit)". 
- (El-Hadid, 19) 

Në këtë Xhehenem do të ndëshkohen 
kryelartët dhe mendjemëdhenjtë, të cilët, nga 
arroganca e tyre, mohuan argumentet e të 
Gjithëpushtetshmit. Përkitazi më dënimin e 
tyre në "Xhehim", Allahu xh.sh. thotë: "(U 
thuhet engjëjve për mëkatarin)Rrëmbejeni e 
graheni në mes të xhehenemit (xhehimit). Dhe 
hidhni mbi kokën e tij ujin e valë e shtojani 
mundimin. (I thuhet): Shijoje! Se ti je ai "i forti", 
"i autoritetshmi". E ky është ai (dënimi) për të 
cilin dyshonit". - (Ed-Duhan, 47-50) 

Ky emërtim në Kur' an është përmendur 26 herë. 

3. Sekar - është kati i gjashtë i Xhehenemit dhe 
në Kur'an është përmendur 4 herë. 

Në këtë Xhehenem do të ndëshkohen 
mëkatarët që nuk falnin namaz, nuk jepnin 
sadaka, që përgënjeshtruan Ditën e Gjykimit dhe 
që ndoqën rrugën e gabuar. Përkitazi me këtë, 
Allahu xh.sh. në suren "El-Muddeth-thir" (ajetet: 
41-47) thotë: "(Besimtarët do të pyesin njëri- 
tjetrin) Përkitazi me kriminelët (e u thonë): "Çka 
u solli ju në Sekar"? Ata thonë: "Nuk kemi qenë 
prej atyre që faleshin (që bënin namaz); Nuk 
kemi qenë që ushqenim të varfrit; Dhe kemi qenë 
që përziheshim me të tjerët në punë të kota. Dhe 
kemi qenë që nuk e besonim ditën e gjykimit. 
Derisa na erdhi e vërteta (vdekja)"! 

Këtyre grupeve të xhehnemlinjve, zjarri ua 
djeg mishin, por jo edhe eshtrat. I Madhërishmi 
thotë: "E Unë atë do ta hedh në Sekar! E, ku e di 
ti se çka është Sekar? Ai nuk lë send të mbetet 
pa e djegur. Ai është që ua prish dhe ua nxin 
lëkurat." - (El-Muddeth-thir, 26-29) 

4. Seir - nënkupton nxehtësinë e zjarrit të 
ndezur fort, që përcëllon. Në këtë Xhehenem 
do të ndëshkohen përgënjeshtruesit e Ditës së 
Gjykimit. 

"Ne për ata që nuk besojnë ditën e gjykimit, 
kemi përgatitur zjarr të fortë (seir)". - (El- 
Furkan, 11), dhe: 

"E kush nuk i besoi Allahut dhe të dërguarit të 
Tij, Ne pra, për jobesimtarët kemi përgatitur zjarr 
shumë të fortë (seir)". - (El-Fet'h, 13) 

Ky emërtim në Kur'an është përmendur 16 
herë. 

5. Ledha - është flaka e zjarrit që shkul- 
nduk pjesët e trupit dhe kapakët e kokës, nga 
nxehtësia e padurueshme. Thuhet që është 
kati i dytë i Xhehenemit. Në të do të digjen e 
ndëshkohen, përveç pabesimtarëve, edhe ata që 
nuk ishin f alënderues ndaj Allahut kur ishin në 
mirëqenie, ata që nuk ishin durimtarë në sprova, 
dhe që grumbulluan pasuri e nuk ua shpërndanë 
atë nevojtarëve e skamnorëve. 




"Jo, kurrsesi, ajo (pra) është Ledha - flaka 
(emër i xhehennemit). Eshtë që heq kapakët e 
kokës. Që e thërret (tërheq prej vetes) atë që 
është zmbrapsur e larguar (prej besimit). Dhe 
që ka tubuar (pasuri) dhe e ka ruajtur (fshehur). 
Eshtë e vërtetë se njeriu është i prirë të jetë i 
padurueshëm. Pse kur e godet ndonjë e keqe, ai 
ankohet së tepërmi. Ndërkaq, kur e gjen e mira, 
ai bëhet tepër koprrac...". - ( El-Mearixh 15-21) 

Ky emërtim në Kur'an është përmendur 1 
herë, ndërkohë që përshkrimi i këtij zjarri që 
djeg - "ledhës", është përmendur edhe një herë 
tjetër në suren "El-Lejl", ajeti 14: "Unë ua kam 
tërhequr vërejtjen për zjarrin të ndezur fort". 

6. El-Hutame - Eshtë zjarri shkatërrues që 
dërrmon e thërrmon çdo gjë para vetes. Në këtë 
Xhehenem do të ndëshkohen edhe ata që shpifën 
e bartën thashetheme, si dhe ata që grumbulluan 
pasuri pa të drejtë. 

"Mjerë për secilin që ofendon e përqesh 
(njerëzit), Që ka tubuar pasuri dhe që atë e ruan 
të mos i pakësohet. E mendon se pasuria e tij do 



TefSir 271 DITURIA ISLAME SHKURT 2013 7 




ta bëjë të përjetshëm. Jo, të mos mendojë ashtu! 
Se ai patjetër do të hidhet në Hutame. E çka 
di ti se ç'është Hutame? Është zjarri i Allahut i 
ndezur fort. Që depërton deri në loçkë të zemrës. 
Ai i mbyll ata, ua zë frymën. Ata janë të lidhur në 
pranga të njëpasnjëshme..". - (El-Humeze, 1-9) 

Ky emërtim në Kur'an është përmendur 2 herë. 

7. El-Havije - Gremina e zjarrtë. Eshtë 
quajtur kështu për shkak të thellësisë së 
paimagjinueshme në të cilën vlon zjarr i ashpër. 

"Vendi i tij (jobesimtarit)do të jetë në "Havije". 
E ç'është ajo që të njoftoi se ç'është ai (Havije)? 
Është zjarri me nxehtësi shumë të lartë". - (El- 
Kariatu, 9-11). 

Në këtë Xhehenem, përveç pabesimtarëve, do 
të ndëshkohen edhe mynafikët (hipokritët), për 
të cilët Allahu xh.sh. ka thënë: "S'ka dyshim, 
munafikët do të jenë në shtresën më të ulët 
(në fund) të zjarrit dhe për ta nuk do të gjesh 
mbrojtës".- (En-Nisa'ë, 145) 

Ky emërtim në Kur'an është përmendur 1 
herë. 



Po të thellohemi pak në llojet e ndëshkimit 
nëpër këto skëterra të Xhehenemit, do të na 
ngjethet misht nga trishtimi, zemrat do të 
na ligështohen e shikimet do të na veniten e 
mjegullohen. Këto janë ndëshkime të cilat, 
sapo t'i imagjinosh, ta humbin vetëdijen dhe ta 
turbullojnë mendjen. 

Xhehenemlinjve do t'u qepen rroba nga 
zjarri e mbi koka do t'u hidhet ujë i valuar. Ky 
ujë, teksa depërton në trup, ua këput zorrët e 
ua përvëlon lëkurët. Kur dikush tenton të ikë 
nga ky ndëshkim, do të goditet pa mëshirë 
me mjete të ndryshme ndëshkimi. Ushqimi i 
tyre do të jetë pema e zekumit. Kjo pemë i ka 
rrënjët në fund të Xhehenemit dhe frutat e saj 
u ngjajnë kokave të shejtanëve në format më 
të shëmtuara e të neveritshme. Allahu xh.sh., 
në lidhje me këtë, thotë: "Ajo është një pemë 
që mbin në fund të xhehennemit. Pema (fruta) 
e saj është sikurse koka dreqërish. E ata do të 
hanë nga ajo dhe do të mbushin barqet prej 
saj". - (Es-Saffat, 64-66) 

Pema e Zekumit është përshkruar edhe në 
ajetet 43-46 të sures "Ed-Duhan": 

"Është e vërtetë se pema e Zekumit, do të 
jetë ushqim i mëkatarëve. Vlon si katrani (si 
pezhgveja) në barqe. Ashtu si vlon uji i valë". 

Degët e kësaj peme të shëmtuar do të zgjaten 
në çdo kat të Xhehenemit dhe, sa herë që i kap 
uria, ata do të detyrohen të hanë nga "zekumi" 
dhe ferrat e thata që do t'ua shqyejnë copë-copë 
zorrët. Ata, duke u përpjekur që të "ikin" nga ky 
ndëshkim, sakaq ndeshen me ndëshkimin edhe 
më të rëndë. Ky zaten edhe është kuptimi i ajetit 
44 të kaptinës "Er-Rrahman": "Ata do të sillen 
vërdallë ndërmjet atij (zjarrit) dhe ujit të vluar 
deri në kulminacion". 

Sa herë që do të ndiejnë etje, atyre do t'u jepet 
ujë i vluar, qelb dhe djersë, që kundërmojnë 
erërat më të neveritshme. Nga këto pije të ndyra, 
u këputen zorrët. Në lidhje me këtë, flasin ajetet 
15-17 të sures "Ibrahim": 

"... ndërsa çdo kryelartë idhnak pësoi dështim. 
E pas tij (kryelartit) është xhehennemi, në të 
cilin i jepet ujë i ndyrë (që rrjedh prej lëkurëve 
të djegura). Përpiqet ta përpijë, po jo nuk mund 
ta gëlltisë atë, atij i vjen vdekja nga të gjitha anët 
(sipas shenjave shkatërruese), po ai nuk vdes 
(e të shpëtojë prej vuajtjeve), atë e pret dënim 
shumë i rëndë". 

Fatkeqësia më e madhe e këtyre mizorëve 
është se nuk do të vdesin, po do të përjetojnë 
tmerre të papërshkrueshme. Vdekja e vërtetë 
përjetohet vetëm një herë, atëherë kur shpirti 
del nga trupi me përfundimin e exhelit të jetës 
në këtë botë. Gjatë përjetimit të ndëshkimeve 
në Xhehenem, pabesimtarët do të dëshironin 
me mijëra herë të vdisnin e të rehatoheshin 
nga azabi i tmerrshëm, por jo! Vdekja më nuk 
është pjesë e jetës së tyre, dhe për këtë arsye ky 
ndëshkim quhet i përjetshëm. 

Shumëkush mendon se në Xhehenem do të 
ketë vetëm ndëshkim me zjarr, ujë të valë e 
katran që djeg lëkurët. Megjithatë, në Xhehenem 
ka ndëshkim edhe me të ftohtë, me acar e ngrica, 
një ndëshkim që mbase është edhe më i rëndë 
se ndëshkimi me zjarr. Në lidhje me këtë, kemi 
ajetet (21-26) të sures "En-Nebe'e": 

"E xhehennemi është në pritë (në pusi). Është 
vendstrehim i arrogantëve. Aty do të mbesin për 
tërë kohën (pa mbarim). Aty nuk do të shijojnë 
as freskim, as ndonjë pije. Përveç ujë të valë 
e kalbësirë (ose ngricë e acar). Si ndëshkim i 
merituar". 

Fjala "gassak", sipas disa dijetarëve, përveç 
kalbësirës dhe erës së rëndë që kundërmon, 
nënkupton edhe të ftohtët e padurueshëm. 

Transmetohet nga Abdullad Ibn Mes'udi r.a. 
të ketë thënë: "Ndëshkimi me acar të ftohtë 
(gassak), është më i ashpër e më i dhimbshëm 
për pabesimtarët sesa ndëshkimi me zjarr, për 
mijëra herë". 

45. E, cilën të mirë të Zotit tuaj po mohoni? 

Ndëshkimi i xhehenemlinjve nuk do të jetë 
vetëm trupor (ndijor), po edhe ndëshkim 
shpirtëror. Këta do të vuajnë edhe shpirtërisht. 
sepse u bëhet me dije zhgënjimi, pikëllimi 
dhe dëshpërimi i tyre për shkak të veprave të 
shëmtuara në këtë botë. Në qenien e tyre më 
nuk mbetet asgjë nga njerëzorja. Ata tashmë 
janë të thyer shpirtërisht nga turpi, përbuzja dhe 
nënçmimi. 

Megjithatë, të gjitha këto lloje të ndëshkimit 
duhet të jenë mësim për njerëzit dhe exhinët 



mëkatarë, që të pendohen e të kthehen në rrugën 
e drejtë, para se të vijë momenti kur më nuk ka 
kthim mbrapa. Me vdekjen përfundon mundësia 
e përmirësimit a pendimit. Prandaj, për hir të 
kësaj begatie të pendimit, njerëzit dhe exhinët 
duhet të jenë mirënjohës dhe falënderues ndaj 
Zotit të tyre, që nuk i la të humbur në rrugët e 
pabesimit. 

Urtësia e këtyre ajeteve: (43-45) 

- Xhehenemi do të jetë vendndëshkim i 
përhershëm i mëkatarëve dhe kriminelëve të 
pabindur, që nuk e pranuan dritën e së vërtetës 
të ndriçonte zemrat dhe mendjet e tyre. Ata, në 
Xhehenem, do të shijojnë ndëshkime të rënda e 
të tmerrshme. 

- Ushqimi i tyre do të jenë pema e "zekumit", 
ferrat dhe qelbësirat kundërmuese, që të këpusin 
zorrët nga neveria. 

- Mbi xhehenemlinjtë do të hidhet katran e ujë 

i valuar, i cili ua djeg mishin dhe lëkurët. Këta do 
të dëshirojnë vdekjen me mijëra herë, por nuk do 
ta përjetojnë më, sepse në Ahiret nuk ka vdekje, 
po vetëm jetë të përhershme dhe ndëshkim të 
pandërprerë për ta. 

- Të gjitha këto ndëshkime të Uahtarshme, 
duhet të jenë mësim për të gjithë mëkatarët, 
që të mos vdesin si të tillë, po të pendohen e të 
kthehen në rrugën e drejtë. Dhënia e mundësisë 
për pendim, është një mirësi dhe begati e 
madhe nga ana e Allahut të Plotfuqishëm, që ta 
f alënderojnë Krijuesin e tyre, si njerëzit, ashtu 
edhe exhinët. 

-vijon - 

Shpifja ndaj njerëzve të pastër 

Dr. sci. Musa Vila 

Transmetohet nga Aisheja r.a. se ka thënë: "Pasi zbriti (ajeti i Kur'anit) pafajësia ime, hipi i 
Dërguari a.s. në minber, theksoi atë (pafajësinë e saj) dhe citoi ajetin e Kur'anit. Pasi zbriti nga 
minberi, urdhëroi të ndëshkoheshin dy burra dhe një grua". 1 



Gjykimi për shkallën e hadithit 

Tirmidhiu thotë: "Shkalla e këtij hadithi është 
hasenun-garibun dhe nuk dimë rrugë tjetër 
përveç rrugës së Muhammed ibn IsTiakut. Për sa 
i përket Muhammed ibn Is'hakut, disa dijetarë 
hadithin e kanë vlerësuar të saktë, kurse disa të 
tjerë e kanë akuzuar si të dobët, disa e kanë vënë 
në mes të saktëve dhe të dobëtve. Biografia e tij 
është e gjatë, por vlen të theksohet mendimi i 
Dhehebijut në librin "El Mijzan", ku thotë: "Tek 
unë, Ibn IsTiaku është hasenu hadith (Hadithi 
i tij është i shkallës së mirë). Pozita e tij është e 
meritueshme dhe i takon shkallës i besueshëm. 
Kur është i vetëm në transmetim, përmban 
dobësi, kurse në të mbajturit mend ka diçka. 
Dijetarët kanë argumentuar edhe me të". 2 

Sipas asaj që thanë dijetarët, shihet se hadithi 
vlerësohet i shkallës së mesme dhe me të 
mund të argumentohet, në veçanti kur dihet 
se Muhamed bin IsTiak, në transmetimin e 
El Bejhekijt, është shprehur në formën më ka 
treguar. 3 Në fushën e terminologjisë së hadithit 
është e njohur se transmetuesi (ai që ndryshon 
në transmetim), kur shprehet në formën: E kam 
dëgjuar, ose Më ka treguar. - transmetimi i tij 
pranohet. 

Fjalët e panjohura 

Fjala e saj: "Pasi zbriti pafajësia ime", d.m.th. 
ajetet që u shpallën për pafajësinë e Aishes, të 
cilët gjenden në kaptinën (En-Nur, ll-18).Këtu 
ngjarja e saj është krahasuar me fjalën "pafajësi", 
ngase vetëm kjo e pastron të pandehurin nga 
krimi.Thënia e saj d.m.th.: "I ka lexuar ajetet 
e Kuranit që kishte për qëllim Aishja, duke 



filluar "S'ka dyshim se ata që trilluan shpifjen, 
janë një grup prej jush". (Nur, 11) deri në ajetin 
e tetëmbëdhjetë. Fjalët e saj: d.m.th. "Urdhëroi 
ndëshkimin e tyre ose sjelljen e tyre". Ata ishin: 
Hasan bin Thabit, Mistah bin Uthathe dhe Ham- 
ve bint Xhahsh. 

Fjala e saj d.m.th.: Ndëshkimi i tyre, për shkak 
të shpifjes dhe të trillimit ndaj Aishes. 

Dispozitat e hadithit 

Fjala - El Kadhf do të thotë: gjuajtje e fuqishme, 
kurse në terminologjinë fetare nënkuptohet: 
akuzë a shpifje për marrëdhënie (intime), ose 
diçka si kjo, për se ndëshkimi i shpifësit është i 
detyrueshëm. Këtu turpi bie mbi të shpifurin (jo 
mbi shpifësin), prandaj për t'u mbrojtur kundër 
këtij turpi, ndëshkimi është i detyrueshëm. 4 

1. Hadithi vë në pah pafajësinë dhe ndodhinë 
e Aishes r.a. të cilën disa qëllimkëqij e kishin 
akuzuar si lavire. Këtë pafajësi e ka deklaruar 
edhe Kur'ani famëlartë. 

2. Hadithi tregon për vërtetësinë e ndëshkimit 
për shpifje, si përforcim i ajetit të Kur'anit (Shih: 
En-Nur, 4). 

3. Kuptimi i hadithit, sipas tekstit, tregon se 
për Aishen kishin shpifur tre veta, por është 
vërtetuar se shpifësi kryesor ishte Abdullah bin 
Selul, i cili e kishte zmadhuar këtë çështje dhe 
ndizte vazhdimisht fitilin. 

4. Hadithi vë në pah se ndëshkimi për shpifje 
ishte vetëm për tre veta, të përmendur më parë, 
porse Abdullah bin ebi Seluli nuk u ndëshkua. 
Mirëpo, në një transmetim të El Hakimit, i cili 
është mursel, ceket se nga i Dërguari a.s. ishte 
ndëshkuar për shpifje edhe Abdullah ibn Seluli. 




Ibn el Kajjim thotë: "I Dërguari a.s. nuk e 
ka ndëshkuar Abdullah Ibn Selulin për disa 
arsye: Ndëshkimet janë lehtësim dhe pastrim 
për ata që bëjnë vepra të tilla. Ky i pandershëm 
(hipokrit) nuk meriton lehtësim dhe pastrim, 
ngase atij i mjafton kërcënimi i Allahut xh.sh. 
me dënim në Botën tjetër. Thuhet se ndëshkimi 
nuk zbatohet, përveç nëse e pranon vetë ose ka 
ndonjë fakt, por ai nuk e kishte pranuar asnjëherë 
se kishte bërë shpifje, dhe askush nuk kishte 
fakt të drejtpërdrejtë dëshmie për të, sepse këtë 
e bënte ndër ashabët, në një mënyrë tejet dinake. 
Thuhet se ndëshkimi për shpifje është e drejtë 
njerëzore dhe nuk mund të aplikohet, përveçse 
me kërkesën e tij. Nëse konsiderohet e drejtë e 
Allahut xh.sh., atëherë i shpifuri patjetër duhet 
të kër-kojë ndëshkimin e shpifësit, mirëpo Aishja 
vetë nuk e kishte kërkuar këtë ndaj Abdullah ibn 
Selulit. Thuhet se ndëshkimin e tij e kishte lënë 
për ndoTijë çështje të madhe (dënim mizor në 
Botën tjetër), ashtu siç e kishte lënë mbytjen e tij, 
sepse, për hipokrizinë e tij , ai meritonte të mbytej 
disa herë. Kjo metodë e tij ishte për përfitim dhe 
afrim zemrash të njerëzve, të afërmve të tij, por 
edhe nxitje për të mos u larguar nga feja islame. 
Ai kishte pozitë ndër ta, ishte udhëheqës, kështu 
që ndëshkimi i tij nuk siguronte mbrojtje nga 
përçarjet që mund të paraqiteshin. 

Ndëshkimi ndaj atyre të treve ishte pastrim, 
lehtësim, po edhe f alje për ta, sepse ata ishin 
besimtarë të drejtë. Ky farë Abdullahu nuk e 
meritonte një gjë të tillë, pra as pastrimin dhe as 
faljen. 5 

5. Thënia e transmetuar nga El Hakimi se i 
Dërguari a.s. kishte ndëshkuar Abdullah ibn 
Selulfn, siç i kishte ndëshkuar të tjerët, përputhet 
me veprën e të Dërguarit s.a.v.s. dhe me deklaratën 
e tij të qartë: "Vërtet janë shkatërruar beni- 
Israilët, ngase kur personi autoritativ meritonte 
ndëshkim, e lëshonin dhe nuk e ekzekutonin, por, 
kur meritonte ndëshkim i dobëti, e ekzekutonfn. 
Sikur të ishte Fatimja, e bija e Muhamedit, do ta 
ndëshkoja (do Lia prisja dorën)". 



Sikur transmetimi i EL Hakimit të ishte i 
vërtetë, atëherë komentimi i Ibn el Kajjimit nuk 
do të kishte vend dhe arsye të bëhej, prandaj 
nëse jo, atëherë vërtet komentimi i tij është i 
arsyeshëm dhe i fortë. 

6. Hadithi vë në pah ndershmërinë dhe pozitën 
e Aishes, moralin e saj të lartë, pastërtinë, 
rreptësinë dhe shpirtdëlirësinë e saj. Kjo nuk 
është çudi, sepse ajo ishte nënë e besimtarëve 
dhe një nga gratë më të ndershme në tërësi. 

7. Të gjithë dijetarët janë të një mendimi për 
vërtetësinë e ndëshkimit për shpifje, por edhe të 
gjithë pajtohen se ndëshkimi i tij është tetëdhjetë 
goditje me shkop, ashtu sikur ceket në tekstin e 
Kuranit. 

8. Hadithi tregon se Kur'ani zbriti për të 
zgjidhur çështje që ishin realitet i kohës. 

9. Ngjitja e të Dërguarit s.a.v.s. në minber vë 
në pah rëndësinë e madhe që ka ndëshkimi për 
shpifje, dhe një çështje të tillë nuk e linte pa 
përkujdesje dhe pa e sqaruar. 

10. Hadithi tregon se ashabët r.a. nuk janë të 
mbrojtur nga mëkatet dhe nga gabimet, dhe 
mbrojtja është cilësi kushtuar vetëm të Dërguarit 
a.s. (dhe të dërguarve në përgjithësi). 

11. 1 Dërguari a.s. është udhëheqës legjitim 
në cilësinë e zbatuesit të Ligjit të Allahut xh.sh. 
në Tokë (pushtet ekzekutiv). Përmbarimi i 
ndëshkimit për shpifje është vetëm zbatim i 
urdhrit të Allahut xh.sh.. 

12. Halifja, udhëheqësi legjitim i myslimanëve, 
është ai që merr përsipër gjykimin suprem dhe 
përmbarimin e ndëshkimeve kundër fajtorëve. 

13. Ndëshkimet bëhen në prani të njerëzve, 
në mënyrë që edhe ata t~i gjykojnë këto vepra 
negative, Lua komunikojnë të tjerëve dhe, në 
këtë mënyrë, të kufizohet shkalla e kriminalitetit. 

Gjykimi i shpifjes 

Meqenëse prostitucioni është nga krimet më 
të rënda në shoqëri, njollos drejtpërsëdrejti 
dinjitetin dhe autoritetin e njeriut dhe e 
turpëron ate tej mase, ndalimi i shpifjes për 
kurvëri ka qenë urtësi e veçantë e Allahut 
xh.sh.. Parashikimi i dënimit, nëse nuk është në 
gjendje Li sjellë katër dëshmitarë të drejtë, është 
barrikadë ndaj gjuhëve që shkelin dhe akuzojnë 
nderin dhe dinjitetin e njerëzve, pa fakte, të 
shtyrë nga urrejtja dhe nga edukata shumë e 
ulët. 

Mbështetje për ndalimin e shpifjes gjejmë në 
Kur'an, Synet dhe në Ixhma (koncensus). 

Argumentimi me Kur'an. Allahu xh.sh. thotë 
(Shih: En-Nur, 4). 

Nuk ka dallim për shpifjen nëse shpifësi 
dhe i shpifuri janë burra apo gra. Mirëpo, 
Allahu xh.sh. i ka cekur veçanërisht burrat 
si shpifës dhe gratë si të shpifura, në ajetin: 
"Edhe ata (burrat) që bëjnë shpifje për gratë e 
ndershme..." (En-Nur, 4), ngase vërtet burrat 
janë ata që nuk kursejnë fjalë për shpifje, 

Përkundrazi, te gratë mbizotëron turpi dhe 
ato nuk shpifin haptazi për kurvëri. Kjo 
sepse dëmi i prostitucionit më së shumti bie 
mbi to, për t'u bartur edhe në familjet e tyre. 
Në këtë mënyrë ato i godet një turp shumë 
i rëndë dhe i pashërueshëm e me pasoja 
për të ardhmen e tyre.Me shprehjen "ata që 
shpifin", nënkuptohet se qëllim është më së 
shumti "që shpifin për prostitucionin". Këtë e 
mbështetim në faktin se Allahu xh.sh. në ajet, 
pas fjalës shpifje, ka përdorur shprehjen "gratë 
e ndershme".Kjo tregon se me thashemeve 
synohet të shpifet kundër grave dhe atyre t'u 
njolloset ndershmëria. Allahu xh.sh. thotë: 
"Pastaj nuk i sjellin katër dëshmitarë". Dihet 
shumë mirë se ky numër dëshmitarësh nuk 
është kusht përveçse për prostitucionin. Mu 
për këtë arsye, nëse dikush do t'i thoshte tjetrit: 
"O ti i pakujdeshëm", ose "O ti i pandershëm", 
ose diçka tjetër që është e ngjashme me këto e 
nuk i përket shpifjes për prostitucion, - atëherë 
ky nuk ndëshkohet për shpifje, po dënohet ose 
qortohet në masën që udhëheqësi e parasheh si 
të mjaftueshme për të.Argumentimi me Synet: 
I Dërguari a.s. thotë: "Largohuni nga shtatë 
mëkatet e rënda". Ata i thanë: "O i Dërguari 
i Allahut, cilat janë ato"? Ai tha: "Politeizmi, 
magjia, mbytja e njeriut që është e ndaluar nga 
Allahu xh.sh, përveç me të drejtë, marrja e 
kamatës, marrja e pasurisë së jetimit, dezertimi 
kur je para armikut, shpifja kundër grave të 
ndershme besimtare e të pastra". 6 

Argumenti me Ixhma: I gjithë Ymeti i të 
Dërguarit a.s.,. është i një mendjeje se shpifja 
ndaj besimtarit është e ndaluar dhe konsiderohet 
mëkat i madh. 

Shprehjet e shpifjes dhe ndarja e tyre 

Shpifje është t'i thuhet ndokujt: "O i përdalë, 
ti je i përdalë, fëmijë i përdalë (kopil), o djalë 
i lavires së njëqind..., o djalë i lavires së një 
mijë...". etj., duke i mohuar prejardhjen dhe 
etninë. 

Këto dhe shumë shprehje të tjera të qarta, që 
nxjerrin në dritë përdaljen. 

Shprehjet e shpifjes ndahen në: 

1. Deklarative - Këto janë të qarta dhe nuk 
kanë kuptim tjetër. P.sh, nëse dikush i thotë 
tjetrit: "O i përdalë" - ose gruas: - "Ti je lavire", 
"Ke bërë kurvëri me filanin" - , "Ti je prostitutë" 

Për këto fjalë miratohet ekzekutimi i 
ndëshkimit për shpifje. Të këtij mendimi janë të 
gjithë dijetarët. 

2. Metonimike - "Këto janë thashetheme 
me shprehje të tjera të shpifjes për kurvëri". 
P.sh. t'i thuhet tjetrit: "Ti nuk je i filanit" , 
"O ti i pandershëm" - "O ti e pandershme" 
-, "O ti e pandërgjegjshme" - Këto shprehje 
nuk konsiderohen shpifje të drejtpërdrejta, 



përveç nëse thuhen me qëllim shpifjeje. Thënia 
shoqërohet me betim, nëse thotë: "Kam pasur 
për qëllim të shpif". Ndëshkimi për të është i 
detyrueshëm (vaxhib), nëse nuk vërtetohet me 
fakte legjitime, me katër dëshmitarë. Nëse nuk 
thuhet me qëllim shpifjeje, nuk ndëshkohet po 
qortohet, për shkak se me të ofendohet dikush. 

3. Aluzione. Këto janë thënie me kuptim të 
fshehtë, që lë të kuptosh dikë a diçka. P.sh, kur 
njëri i thotë tjetrit: "Për ty janë përpjekur shumë" 
- . "Shumë janë përpjekur për ty" ose: "Nuk 
kam bërë prostitucion"- , "Unë jam i ndershëm, 
shpirtërisht dhe me trup". - 
Për këtë dijetarët kanë mospajtime. 7 
Hanefinjtë dhe Shafiinjtë, në një mendim, 
thonë: Për aluzione nuk ka ndëshkim, edhe 
nëse qëllim e kanë shpifjen, ngase këto shprehje 
qenkan dhe nuk qenkan shpifje. Bazë në këso 
rrethanash është pastërtia dhe jo shpifja, nuk bën 
të mbështetemi në dyshime, po ndëshkimi të jetë 
sipas nevojës që parasheh udhëheqësi: Malikinjtë 
dhe hanbelinjtë, në një transmetim, kanë thënë: 
Ndëshkimi është i detyrueshëm (vaxhib), nëse 
qëllim e kanë shpifjen, veçanërisht kur lidhet me 
prostitucionin, ngase kjo gjendje është dëshmi se 
qëllimi është shfajësimi nga keqbërësi nëpërmjet 
shpifjeve për prostitucion. Këtë e themi duke u 
mbësh-itetur në të drejtën e pastrimit të shpifësit 
nga kjo traditë dhe nga edukata e tij e smirës. 
Këtë mendim e mbështet edhe ky transmetim, 
kur dy njerëz përpiqeshin të ofendonin njëri- 
tjetrin në kohën e Omerit r.a.:"Njëri prej tyre i 
tha tjetrit: Për Zotin, babai dhe nëna ime nuk 
janë të përdalë, Omeri u konsultua me shokët 
për këtë. Njëri tha: "I ka lavdëruar babanë dhe 
nënën e vet. Të tjerët thanë: "Babai dhe nëna e tij 
kanë tjetër lavdërim e jo këtë". Atëherë Omeri e 
ndëshkoi me tetëdhjetë goditje. 

Dënimi për shpifje 

Nëse vërtetohet ndonjë shpifje dhe i shpifuri 
kërkon të ndëshkohet shpifësi, po nëse shpifësi 
nuk i sjell katër dëshmitarë të besueshëm për 
atë që synohet, ky veprim u nënshtrohet tri 
dispozitave: 

1. Dënohet me 80 goditje me shkop, 

2. Dëshmia e tij është e papranueshme, 

3. Gjykohet si i pandershëm, derisa të 
pendohet. 

Mbështetje e këtyre tri dispozitave është ajeti 
i Kuranit i përmendur në kaptinën Nur (ajeti i 
katërt i kësaj kaptine), të cilin e kemi theksuar 
më sipër 

[1] Sunen Ebi Davud, Kitabul Hudud, v.4, f. 225 [2] Mijzanul 
iatidal fi nakdi rrixhal, v.3, f.75 [3] Es-Sunen el Kubra lil 
Bejhekij,v. 8, f. 250 [4] Tuhfetul ahfedhi, v. 9, f.37. Fet'hul Bari, 
v. 10, f. 95. Zadul mead, v. 2, f. 114-116. [5] Zadul Mead, v.2, 
f. 114-115 [6] Fet'hul Bari, v. 6, f. 322. Sahihu Muslim v.l, f. 
144. [7] Bedai es-sanai , v.9, f. 41743. Tekmiletul Mexhmua , 
sherh el muhedheb , v. 18, f. 287. Fikh Es sunen , v. 2, f. 443, 
xheraimul hudude, f.43 

Imam Ebu Hanife dhe çështja e "irxha-së" 

Mr. Orhan Bislimaj 



Më ka rastisur të dëgjoj prej disa kolegëve hoxhallarë, të cilët përkrahin mendimin se Ebu 
Hanifeja r.h. i ka parimet të drejta në meseletë e akaidit, porse ai ka gabuar në disa prej tyre, e një 
ndër ato është edhe meseleja e "irxha-së". Bindja se Ebu Hanife r.h. kishte gabuar në këtë mesele, 
më ka bërë përshtypje, prandaj vendosa që, në lidhje me këtë, të bëj këtë çapitje studimore. 



Konteksti i çështjes 

Nuk po i shkruaj këta rreshta që t'u dal 
në mbrojtje parimeve të Ebu Hanifes 
dhe medh'hebit hanefij, sepse asnjëri 
e as tjetri nuk kanë nevojë për një gjë të tillë. 
Mirëpo, jam i prirur të shkruaj për arsye se 
nocioni el-irxha përdoret në kuptim negativ 
për Imam Ebu Hanifen r.h., po edhe për arsyen 
që njerëzit e rënë në tutelën e manipulimeve të 
mos vazhdojnë lajthitjet dhe paragjykimet ndaj 
Ebu Hanifes r.h. dhe medh'hebit hanefij, dhe 
mbi këtë bazë ata mbase mund të kenë humbur 
respektin për Imamin Adham. Problematika e 
çështjes buron tek vetë nocioni "el-irxha", nga i 
cili rrjedh emri i fraksionit "murxhi", një fraksion 
ky që, megjithatë, është akuzuar për disa parime 
jo të sakta në doktrinën e besimit islam. Kjo ka 
bërë që grupet konservatore ta gjykojnë Ebu 
Hanifen për gabime në çështjen e përkufizimit 
të nocionit "iman", duke e cilësuar qëndrimin 
e tij të ngjashëm me qëndrimin e fraksionit të 
murxhinjve në çështjen e imanit. Këtu vërtetohet 
një injorancë e thellë e të gjithë atyre që e 
akuzojnë Ebu Hanifen për qëndrim të njëjtë me 
atë të murxhinjve, pasi, siç do ta shohim më 
poshtë, dihet shumë qartë se qëndrimi i Imamit 
absolutisht nuk ishte i këtillë. 

Domethënia e nocionit "el-irxha" 

Studiuesi i fraksioneve në Islam, Abdul Kerim 
Esh-Shehristani, në librin e tij "El-Milel ven- 
Nihal" ofron sqarime për domethënien e fjalës 
"el-irxha". Ai thotë se nocioni el-irxha vjen me 
dy kuptime:l) me kuptimin e vonimit, siç ka 
ardhur në ajetin kuranor: "Ata (krerët) thanë: 



Ndale atë dhe vëllain e tij. . ." (El A'raf, 111), 
domethënë "vonoje atë"; dhe 2) me kuptimin e 
dhënies së shpresës. 1 

Domethënë, sipas kuptimit të parë, nocioni el- 
irxha ka të bëjë me "renditjen e veprës pas imanit 
dhe, sipas kuptimit të dytë, irxha ka të bëjë me 
dhënien e shpresës për besimtarët mëkatarë që 
të jenë pjesë e shefaatit dhe f aljes së mëkateve 
në Ditën e Kiametit. 2 Me këtë kuptim, irxha-ja 
nënkupton: "vonimin e gjykimit për mëkatarin 
e madh deri në Ditën e Kiametit, prandaj në këtë 
botë nuk mund të gjykohet për të nëse është prej 
banorëve të Xhennetit apo Xhehennemit. 3 Në 
sfondin e këtyre dy kuptimeve reflekton çështja 
e "irxha-së". 

Të kuptuarit e "irxha-së" dhe perceptimi i 
gabuar i qëndrimit të Ebu Hanifes 

Në të vërtetë, të kuptuarit e esencës së 
"irxha-së" lidhet me të kuptuarit e dallimeve 
të dijetarëve islamë për sa i përket përkufizimit 
të imanit, ngase, ata që e akuzojnë Imam Ebu 
Hanifen për "irxha", këtë e bazojnë në qëndrimin 
e Ebu Hanifes përkitazi me përkufizimin e 
domethëniesë së imanit. Sipas Ebu Hanifes 
dhe dijetarëve të shquar të medhhebit hanefij, 
domethënia terminologjike e imanit është 
besimi me zemër dhe deklarimi me gjuhë. Këto 
dy komponente konsiderohen pjesë përbërëse 
(rukn) të imanit, ndërsa kryerja e obligimeve 
fetare (veprave) konsiderohen diçka që janë të 
mbështetura në iman, me se, ai që ka besuar me 
zemër dhe këtë e ka deklaruar me gjuhë, është 
i obliguar t'i zbatojë të gjitha detyrimet fetare 
(veprat) që rrjedhin nga imani, porse ato (veprat) 

nuk konsiderohen pjesë përbërëse (rukn) të tij. 4 
Për këtë arsye, devijimi në perceptimin e drejtë 
të imanit si akt fondamental besimor, besimtarin 
e shpie nën tutelën e akuzës për dezertim nga 
Islami, ndërsa devijimi në sferën e veprës nuk e 
shpie aty. 

Në dallim nga qëndrimi i Ebu Hanifes dhe 
pasuesve të tij, dijetarët e tjerë islamë nga radhët 
e tri medhhebeve të tjera, thonë se kryerja e 
obligimeve fetare (veprat) është pjesë përbërëse 
e imanit (rukn), duke i barasvlerësuar njësoj: 
besimin me zemër, deklarimin me gjuhë dhe 
zbatimin e detyrimeve fetare. 5 Pikërisht ky dallim 
në çështjen e përkufizimit të imanit ka përcaktuar 
edhe shumë qëndrime të tjera kontekstuale, 
sikurse janë: "imani as nuk shtohet e as nuk 
pakësohet'V'përjashtimi në iman", "çështja e 
mëkatarit të madh", "akuza për mosbesim" etj.. 
Në këtë kuptim, ka rrjedhur edhe çështja e "irxha- 
së", për se pati të atillë që Ebu Hanifen r.h, për 
shkak të qëndrimi të tij "se vepra nuk është pjesë 
përbërëse (rukn) e imanit, respektivisht se vepra 
merr kuptim besimor vetëm pas përvetësimit 
të imanit", e akuzuan për "irxha" 6 duke e 
përngjasuar këtë qëndrim të Ebu Hanifes r.h. 
me qëndrimin e fraksionit të murxhinjve, të cilët 
thonë: "Mëkati nuk i bën dëm njeriut gjersa ai 
të jetë në iman, dhe as vepra e mirë nuk i bën 
dobi njeriut gjersa ai të jetë në kufër", domethënë 
Allahu i fal të gjitha mëkatet e besimtarit. 7 

Këtu është esenca e perceptimit të gabuar 
të qëndrimit të Ebu Hanifes dhe përdorimi 
i gabuar i "irxha-së" në lidhje me të. Ata e 
akuzuan Ebu Hanifen, ngase, sipas bindjes së 
tyre, Ebu Hanifeja r.h. e ka zhvlerësuar peshën 
e mëkatit që mund të pasojë nga lëshimi i 
ndonjë vepre, nga vetë fakti që ka thënë se 
imani është çështja kryesore e besimtarit, ndërsa 
vepra vjen pas imanit. Eshtë e vërtetë se Ebu 
Hanifeja i ka dhënë peshë të veçantë aktit të 
besimit në raport me veprën, dhe për këtë ka 
sjellë argumentet nga Kur'ani dhe Syneti dhe 
këtë nuk mund ta kontestojë askush, mirëpo ai 
nuk ka nënvlerësuar absolutisht rolin e veprave 
(adhurimeve), sepse ai vetë ka qenë ndër 
njerëzit më të devotshëm të këtij Ymeti. Sikur të 
besonte se vepra s'ka rëndësi pas imanit, ai nuk 
do të kalonte net e ditë të tëra në ibadete dhe 
studime të palodhshme. Po ashtu, Imam Ebu 
Hanife, përveç rolit të veprës, nuk ka shfajësuar 
absolutisht mëkatarin e madh, ta zëmë sikur 
bëri fraksioni i murxhinjve. Dallimi në mes 
Ebu Hanifesë r.h. dhe murxhinjve është i qartë, 
dhe është për t'u çuditur se si njerëzit e kanë 
akuzuar Ebu Hanifen për murxhizëm, sa kohë 
që qëndrimet e Imamit A'dham janë të hapura në 
traktatet e tij besimore. Madje, distancimin nga 
qëndrimi i fraksionit të murxhinjve përkitazi me 
këtë çështje, vetë Imami A'dham e ka deklaruar 
në trajtesën e tij monumentale "El Fikhul Ekber". 
Ai thotë: 



"Ne nuk duhet të themi se veprat tona të mira 
janë të pranuara, kurse veprat tona të këqija janë 
të falura, sikurndërqë e pohojnë murxhinjtë". 8 
Ky citat vërteton qëndrimin origjinal të Ebu 
Hanifes dhe konceptin e tij përkitazi me imanin 
dhe veprën. Në vazhdim ai thotë: "Mirëpo, 
ne duhet të themi - atij që bën një vepër të 
mirë me të gjitha kushtet që ajo kërkon (për të 
qenë e tillë), të pastër nga të metat prishëse (të 
karakterit të jashtëm) dhe kuptimet zhvlerësuese 
(të karakterit të brendshëm, siç janë mosbesimi, 
lavdërimi i vetvetes dhe i punës, të vepruarit 
sa për sy e faqe etj.), dhe nuk e zhvlerëson atë 
(me ndonjë të metë) deri në vdekje (dhe vdes 
besimtar me iman), - Allahu i Lartësuar nuk do 
t'ia humbasë atë, porse do t'ia pranojë dhe do ta 
shpërblejë për të". 9 

Po ashtu qëndrimi i tij për mëkatarin e madh 
është i njohur dhe i përsëritur mjaft shpesh në 
traktatet e tij besimore. Ai thotë: "Nuk themi 
se besimtarit nuk do t'i bëjnë dëm mëkatet e 
tij, e as se ai do të hyjë në Xhehennem. Dhe as 
nuk themi se ai do të qëndrojë përgjithmonë 
në zjarr, qoftë edhe mëkatar, vetëm nëse nga 
kjo botë del (vdes) si besimtar (me iman)". 10 
Pastaj, në një vend tjetër, Imami është edhe 
më konkret: "Sa i përket (bërësit të) veprave 
të këqija (pra, përfshirë të gjitha mëkatet, 
qofshin të vogla ose të mëdha), përveç 
shirkut -politeizmit (veçanërisht) dhe kufrit - 
mosbesimit (përgjithësisht), dhe nëse ai vdes 
pa u penduar, po duke qenë besimtar me 
iman, - atëherë ai është në dëshirën e Allahut 
të Madhëruar, nëse dëshiron e dënon atë (me 
drejtësinë e Tij, për të këqijat e tij dhe aq sa 
meriton dënimin e Tij), e nëse dëshiron, e 
fal (me mirësinë e Tij) dhe nuk do ta dënojë 
përgjithmonë në zjarr". 11 

Këto qëndrime të Imamit, në fakt janë 
qëndrime të ehlus-sunetit vel xhemati dhe 
janë të bazuara në argumentet e Kur'anit dhe 
Synetit të Pejgamberit a.s.. Kjo është rruga e 
drejtë e fesë Islame dhe në këtë rrugë është 
pjesa dërrmuese e myslimanëve, andaj me të 
drejtë imam Ebu Zehre thotë: "Nëse dikush 
i vlerëson këto pikëpamje prej murxhinjve, 
atëherë pjesa dërrmuese e myslimanëve na 
qenkan murxhinj"!? Përkundrazi, Ebu Zehre, 
duke ngritur lartë personalitetin e Imam Ebu 
Hanifes r.h, dhe duke mohuar çdo mundësi 
të ideve të fraksionit murxhi tek Ebu Hanife 
r.h., në vazhdim thotë edhe këtë: "Dijetarët 
e ehlus-sunnetit përkatësinë e "irxha-së" ia 
kanë atribuar vetëm fraksionit të ibahinjve, 
ndërsa atë e kanë mohuar kategorikisht për 
Ebu Hanifen r.a., për sa kohë dihet qartë se 
esenca e irxha-së nënkupton neglizhimin e 
aspektit të veprës në kontekst të adhurimeve 
dhe mospërfshirjen e saj në llogari në Ditën e 
Gjykimit, e Ebu Hanifeja që ishte aq shumë i 
devotshëm, nuk ishte i këtillë. 12 

Domethënia e "irxha-së" sipas Ebu Hanifes r.h. 

Në veprën el-alim ve'l-muteal-lim, Imam Ebu 
Hanife sqaron domethënien terminologjike 
të "irxha-së". Ai thotë: "Kjo fjalë vjen nga 
përballja e engjëjve, kur Allahu u kërkoi atyre 
që t'i numëronin emrat e gjërave, për të cilat 
kërkoi: "M'i tregoni emrat e tyre". (El Bekare, 
32). Engjëjt, duke u frikësuar se do të gabonin 
në përgjigjet e tyre, ngase nuk ishin të sigurt për 
diturinë e tyre, nuk u përgjigjën dhe iu drejtuan 
Allahut me këto fjalë: "I Madhëruar qofsh (o 
Zot). Ne dimë vetëm atë që na ke mësuar Ti". 
(El Bekare, 32). Kështu engjëjt, duke mos qenë 
të sigurt për dijeninë e tyre, heshtën dhe nuk 
vepruan si njeriu që pyetet për gjërat për të cilat 
nuk ka njohuri, po flet për to dhe nuk mërzitet 
fare. Në këtë rast, nëse nuk ia qëllon - gabon, 
por edhe nëse ia qëllon - nuk konsiderohet vepër 
e tij e lavdëruar, ngase ia ka qëlluar pa njohuri 
përkatëse. Në këtë kontekst, Allahu i Lartësuar 
i ka thënë të Dërguarit të Tij: "Mos iu qas asaj 
për se nuk ke njohuri, sepse të dëgjuarit, të parët 
dhe zemra, - për të gjitha këto ka përgjegjësi". (El 
Isra, 36). Domethënë, nëpërmjet këtij ajeti, Allahu 
nuk e lejoi të Dërguarin e Tij të fliste, të gjykonte 
a të akuzont një njeri për shpifje, duke u bazuar 
në paragjykime dhe pa pasur dije të sigurt. 13 

Po ashtu, duke e shpjeguar irxha-në, Ebu 
Hanife thotë: "Prej "irxha-së" është edhe që të 
shpresojmë për faljen e besimtarëve mëkatarë 
dhe nuk themi se ata janë prej xhehennemlinjve 
apo xhennetlinjve. Njerëzit, sipas nesh, janë 
tri llojesh: në grupin e parë janë pejgamberët, 
të cilët janë prej xhennetlinjve. Po ashtu prej 
xhennetlinjve është edhe ai për të cilin kanë 
dëshmuar pejgamberët se është xhennetli; në 
grupin e dytë janë politeistët (mushrikët), për 
të cilët dihet se janë prej xhehennemlinjve; dhe 
në grupin e tretë janë muveh-hidunët, ata që 
mjaftohen vetëm me deklarimin e Njëshmërisë 
së Allahut dhe nuk janë të kujdesshëm në 
respektimin e urdhëresave dhe ndalesave të 
Allahut, për të tillët përmbahemi dhe nuk 
dëshmojmë nëse janë prej xhehennemlinjve apo 
prej xhennetlinjve, mirëpo shpresojmë (nerxhu) 
se Allahu do t'i falë, po edhe frikësohemi për të 
ardhmen e tyre në Botën tjetër. Në lidhje me ta 
themi atë që ka thënë Allahu: "Ata përzien vepra 
të mira, e edhe të tjera të këqija. Atyre do t'ua 
falë Allahu, se Ai ia fal atij që pendohet. .." (Et- 
Tevbe, 102). Po ashtu për ata shpresojmë, sepse 
Allahu ka thënë: "S'ka dyshim se Allahu nuk e 
fal (mëkatin) po t'i bëhet Atij shok (idhujtarinë), 
e përpos këtij (mëkati), ia fal kujt të dojë..." (En- 
Nisa, 48), po edhe frikësohemi për mëkatet dhe 
të këqijat e tyre. 14 

Pra, në bazë të kësaj që u tha më sipër, bëhet 
e qartë se Ebu Hanife r.h. nocionin e "irxha- 
së" e kupton në vështrim të mosgjykimit për 
diçka që nuk e dimë saktësisht, dhe që është në 
kompetencë të dëshirës së Allahut të Lartësuar. 15 




Domethënë, Imami A'dham, me një qasje 
profesionale dhe të argumentuar, "irxha-në" e 
percepton si një pozicion të caktuar, ku besimtari 
nuk ka njohuri të saktë për diçka, siç është rasti 
i (mos)përgjigjes së engjëjve për numërimin e 
emrave të gjësendeve, apo (mos)gjykimi për të 
ardhmen (në Ditën e Gjykimit) të mëkatarit të 
madh, i cili vdes me iman, po pa u penduar për 
mëkatet e tij. Kështu e kuptoi Ebu Hanife "irxha- 
në" dhe kjo është e vërteta. "Në këtë aspekt nuk 
qëndron që "irxha-ja" tek Imam Ebu Hanife r.h. 
kinse nënkupton nënvlerësimin e veprës dhe 
pakësimin e pozitës së saj". 16 Absolutisht, sepse, 
nëse ka ndonjë dijetar që ka qenë i dhënë aq 
shumë për ibadetin dhe veprën e mirë, pikërisht 
ai është Ebu Hanifeja r.h.. Çdo tentim për të 
akuzuar Ebu Hanifen kinse ka nënvlerësuar 
veprën, nuk është veçse një akuzë e padrejtë. 

Këto akuza i ka mohuar vetë Ebu Hanife, në 
kohën kur ishte gjallë. Kjo kishte ndodhur në një 
shkëmbim letrash në mes të Imam Ebu Hanifes 
r.h. dhe një dijetari të njohur nga Basra, Uthman 
El-Bettij. El-Bettij, në shenjë mirëkuptimi, i 
shkruante Ebu Hanifes r.h. se njerëzit janë 
duke e akuzuar atë (Ebu Hanifen) për rreshtim 
në radhët e murxhinjve, dhe për këtë Uthman 
El-Bettij ndiente keqardhje. Me atë rast Imam 
Ebu Hanife r.h. dijetarit nga Basra i shkruante 
një letër sqaruese, ku i jepte shumë sqarime 
interesante dhe mohonte kategorikisht çdo akuzë 
për murxhizëm. 17 

Përfundim 

Nga sa u tha më lart, qëndrimi i Ebu Hanifes 
në lidhje me çështjen e mëkatarit të madh dhe 
çështjen e rëndësisë së veprës, është qëndrim 



i ehlus-sunetit vel xhemati, dhe nuk ka të bëjë 
asgjë me qëndrimin e murxhinjve. Akuzimi 
i Ebu Hanifes për murxhizëm në këto pika, 
fatkeqësisht, nuk është veçse një paragjykim i 
vërtetë, që është plasuar në opinion nga njerëz 
joprofesionalë, dhe ai, përsëri, me anë të njerëzve 
të ligj, është transmetuar ndër shekuj, nga një 
gjeneratë tek tjetra, për të vazhduar deri në këtë 
kohë, kur po i shkruajmë këta rreshta. Përhapja 
e këtyre paragjykimeve ndaj Ebu Hanifes ka 
ndodhur për shumë arsye, por dy janë më 
kryesore: 

1) Për arsye të konsumit medhhebor. Në 
kohën kur jetoi Ebu Hanife, Bota Islame ishte 
përfshirë nga shumë debate akaidore dhe 
ekzistonin shumë fraksione. Pa dyshim që në 
mesin e dijetarëve të shquar islamë ishte Ebu 
Hanifeja r.a., i cili konsiderohej autoriteti më 
i madh i kohës, kështu që shumë fraksione 

të ndryshme të asaj kohe, që nuk gëzonin 
përkrahje respektabile në masë, Ebu Hanifen e 
cilësonin se ishte i fraksionit të tyre, në mënyrë 
që, nëpërmjet autoritetit të tij, t'i justifikonin 
mendimet e tyre të papërfillshme te shtresa e 
gjerë e myslimanëve. Kështu pati bërë Gas-san 
El-Murxhi, i cili Ebu Hanifen r.h. e cilësoi prej 
tyre, pra prej murxhinjve,18 pavarësisht se Ebu 
Hanifja nuk kishte të bënte asgjë me ta; dhe 

2) Mosnjohja e Ebu Hanifes, respektivisht 
mungesa e informacionit të saktë ndaj 
qëndrimit të Ebu Hanifes r.a. . në lidhje me 
irxhanë, siç i pati ndodhur Othman El-Bet- 
tiut, me se Imam Ebu Hanifja r.h., nëpërmjet 
një letre, nga morali qe detyruar ta mohonte 
akuzën për "irxha" dhe t'ia qartësonte 
qëndrimin e vet në lidhje me "irxha-në" dhe 
çështjen e mëkatarit të madh. Mendoj se këto dy 
arsye janë ende të pranishme edhe në mjediset 
tona mbarëkombëtare. 

[1] Abdul Kerim Esh-Shehristani, El-Milelu ve'n-nihal, 
vërtetimin shkencor e bëri Muhamed Abdil Kadir El- Fadilij, 
el-mektebetul asrijjetu, Bejrut, 2004, f. 111. [2] Ebu Zejd El- 
Axhemij, El-akidetu'l islamijjetu inde'l fukahail erbeati (Ebu 
Hanife, Malik, Esh-Shafij, Ahmed), botimi i dytë, darus-selam, 
Kairo, 2008, f.171 [3] Abdul Kerim Esh-Shehristani, po aty, f. 
111. [4] Rrjedhimisht Ebu Hanifeja ka thënë se imani (besimi 
me zemër) dhe Islami (zbatimi i veprave) janë të lidhura 
si shpina me barkun, duke aluduar se veprat kanë rëndësi 
të veçantë në përmbajtjen e imanit. (Më gjerësisht për këtë 
çështje, shih në gjuhën shqipe: Orhan Bislimaj, Akaidi Hanefij, 
Forumi i të Rinjve Muslimanë, Prizren, Kosovë, 2008, f. 448- 
470). [5] Më gjerësisht për këtë çështje, shih në gjuhën shqipe: 
Orhan Bislimaj, po aty, f. 388 - 407. [6] Ebu Zejd El-Axhemij, 
po aty, f. 171. [7] El-Al-lametu Abdul Ganij El-Gunejmij El- 
Mejdanij El-Hanefij, Sherhu'l-akideti't-tahavijjeti, botimi 
i parë, darul bejrutij, pa vend të botimit, 2005, f. 106. S'ka 
dyshim se ky qëndrim i murxhitëve është i gabuar, që vjen 
në kundërshtim me argumentet e Kur'anit dhe Sunnetit, dhe 
nuk ka të bëjë asgjë me qëndrimin e Ebu Hanifes në lidhje me 
çështjen e mëkatarit të madh.[8] Ebu Hanife, El-Fikhu'l-ekber, 
sipas: Alij bin Sulltan Muhammed El-Kari, Sherhu'l fikhi'l 
ekber li ebi hanifete en-nu'man, tahkik Mervan Muhamed 
Esh-Sha'ar, botimi i pare, 'daru'n-nefais, Bejrut-Libon, 
1417/1997, f. 166. [9] Ebu Hanife, po aty, f.l66-168.[10] Ebu 
Hanife, po aty, f. 164 

Padrejtësia ndaj njerëzve - vepër e 
shëmtuar 

Sadat Islami 



Duaja e të dëmtuarit pranohet, qoftë ky edhe i 
problem i tij (pasojat e së cilës i bart ai vet)" 

Njerëzit, që të gjithë, janë robër të 
Allahut të Madhëruar, që domethënë 
se askush nuk ka të drejtë të dëmtojë 
tjetrin, sidomos kur të kihet parasysh fakti se 
Allahu, si Krijues, ia ka ndaluar padrejtësinë 
edhe Vetes së Tij. Në një hadith kudsijj qëndron: 
"...O ju robërit e Mi! Unë e kam ndaluar 
padrejtësinë edhe për Vete, sikurse e kam 
ndaluar edhe në mesin tuaj, prandaj mos i bëni 
padrejtësi njëri-tjetrit!..". 1 Pra, nëse Allahu i 
Madhëruar nuk u bëka padrejtësi krijesave, 
sa kohë që Ai është Krijuesi i tyre dhe askush 
nuk mund ta marrë për të dhënë Uogari për 
çfarë bën, atëherë krijesat e kanë këtë të drejtë 
aq më pak. Në Kur'anin famëlartë, po dhe në 
hadithet profetike, gjejmë tekste të shumta, të 
cilat padrejtësinë ndaj njerëzve e trajtojnë nga 
aspekte të ndryshme. 

1. Allahu në anën e të dëmtuarve 

Fakti se është ndaluar padrejtësia dhe se 
Allahu atë nuk e do as për Vete, do të thotë që 
Allahu përkrah dhe ndihmon të dëmtuarin. 

1.1. Allahu si ndihmës i tyre 

Pejgamberi a.s. ka thënë: "Kini vëmendjen për 
lutjen e të dëmtuarit, sepse ajo bartet mbi re (tek 
Zoti mbi qiej). Allahu thotë: Pasha Krenarinë dhe 
Madhërinë Time! Do të ndihmoj, qoftë edhe pas 
një kohe"! 2 

Në këtë hadith vërejmë se Allahu i Madhëruar 
qëndron me të dëmtuarin dhe se do ta ndihmojë 
atë, herët a vonë. 

Rrëfehet se një mysliman i varfër jetonte vetëm 
nga peshkimi, por, siç ndodh me besimtarin, 



shthurur, (për shkak se) shthurja është 

Allahu e sprovoi dhe, për ditë të tëra, nuk mund 
të peshkonte gjë. 

Ishte gjëja e vetme me se i siguronte familjes 
furnizimin, prandaj edhe brengosej, sidomos kur 
furnizimi në shtëpi filloi të pakësohej dukshëm. 
Çdo ditë dilte në bregdet për peshkim, por 
kot. Një ditë, pas një kohe të gjatë qëndrimi 
në bregdet, tha me vete: Kjo le të jetë hera e 
fundit për sot! -dhe hodhi rrjetën. Priti pak dhe 
rrjeta filloi të rëndohej. E kuptoi se kishte zënë 
diçka. Kur e nxori, pa se kishte zënë një peshk 
goxha të madh, të tillë nuk kishte peshkuar 
kurrë më parë. U gëzua shumë, por jo gjatë. Në 
f akt, peshkatari falënderoi Allahun shumë dhe 
mendoi se, përveçqë një pjesë do ta shfrytëzonte 
për ushqim, tjetrën do ta ndante për shitje dhe 
për lëmoshë. Kështu do të vepronte sikur të mos 
e shihte peshkun mbreti që kaloi aty pranë. Ishte 
vërtet peshk i rrallë. Ushtria kërkuan që peshkun 
ta jepte për mbretin, por peshkatari refuzoi. 
Pranoi vetëm t'ua shiste, po ata ia morën me 
dhunë. 

Kur u kthyen në pallat, mbreti kërkoi t'ia 
gatuanin për darkë atë peshk, shijen e të cilit 
do ta kuptonte vetëm pas pak ditësh, atëherë 
kur do të zbulohej se mbreti ishte sëmurur 
nga gangrena. I thirrën mjekët, të cilët, pas 
kontrollimit, i propozuan t'i nënshtrohej një 
operacioni për heqjen e gishtërinjve të këmbës 
për të parandaluar përhapjen e sëmundjes 
që kërcënonte edhe pjesën nën gjurin e tij. 
Mbreti refuzoi këtë dhe parapëlqeu ta duronte 
dhimbjen, mirëpo u pa se vendimi i tij ishte i 
gabuar. Vetëm pas pak ditësh u detyruan t'ia 
sillnin disa mjekë të tjerë, nga jashtë vendit, për 

kontroll dhe, vetëm pas herës së tretë, kur u 
vërtetua se sëmundja kishte arritur deri në gju, 
mbreti pranoi t'i nënshtrohej operacionit. 

Kjo që i ndodhi, mbretin e shqetësoi pa masë, 
prandaj mendoi të thërriste një njeri të urtë e ta 
pyeste për këtë gjë. Ia sollën një njeri të mençur, 
të cilin mbreti e pyeti se cili mund të kishte qenë 
shkaku i asaj fatkeqësie të tij. Njeriu i urtë i tha: 
"Patjetër që ti i ke bërë dikujt një padrejtësi"! 
Mbreti iu përgjigj me habi: "Nuk më kujtohet 
t'i kem bërë padrejtësi dikujt". Kujtohu 
mirë!- i tha njeriu i urtë, ngase kjo nuk ka si 
të mos jetë shkak i ndonjë padrejtësie të bërë". 
Atëherë mbretit i ra në mend peshku i madh 
dhe peshkatari. Urdhëroi ushtrinë t'ia sillnin 
peshkatarin. Ushtria shkuan në bregdet dhe, 
si zakonisht, e gjetën në vendin e tij. E morën 
dhe e sollën tek mbreti, i cili e pyeti: Ma thuaj 
të vërtetën, çf arë bëre kur ta mora me dhunë 



peshkun e madh? Nuk bëra asgjë -foli paksa i 
frikësuar peshkatari. Fol, se nuk do të të ndodhë 
gjë e keqe! -i tha mbreti. Atëherë, kur u sigurua, 
peshkatari foli e tha: "Kur ma more peshkun, 
u ktheva nga Allahu dhe u luta: O Zoti im! Ai 
e tregoi fuqinë e tij ndaj meje, prandaj tregoje 
edhe Ti fuqinë Tënde ndaj tij"! 3 Prej drejtësisë 
së Allahut të Madhëruar është që të ndihmojë 
madje edhe ata që nuk janë fare besimtarë. 
Pejgamberi a.s. ka thënë: "Ruaju lutjes së të 
dëmtuarit, qoftë ky edhe jomysliman, ngase 
para lutjes së tij nuk ka perde (pengesë)"! 
Albani sjell një hadith tjetër si dëshmi për të 
vërtetuar saktësinë (ar. hasen) e këtij hadithi, 
sjell një hadith, i cili, në fakt, është dhe 
shpjegues i këtij hadithi: "Duaja e të dëmtuarit 
pranohet, qoftë ky edhe i shthurur, (për shkak 
se) shthurja është problem i tij (pasojat e së cilës 
i bart ai vet)". 4 




1.2 Ndëshkimi në këtë botë 

Ndonjëherë të padrejtët, për shkak se nuk 
ndëshkohen aty për aty, mashtrohen dhe kësisoj 
zhyten thellë e më thellë në padrejtësi. Kjo nuk 
nënkupton assesi se ata i shpëtojnë dënimit të 
Allahut të Madhëruar, përkundrazi. Pejgamberi 
a.s. ka thënë: "Vërtet, Allahu i Madhëruar do ta 
afatizojë zullumqarin derisa ta kapë, nuk do të 
mund t'i shpëtojë. Pastaj, Pejgamberi a.s.lexoi 
nga Kur'an (ajetin 102 nga kaptina Hud): Ja, 
kështu është ndëshkimi i Zotit tënd, kur dënon 
vendet që janë zullumqare. Vërtet, ndëshkimi i 
Tij është i dhembshëm, i ashpër". 5 

1.3 Allahut nuk mund t'ia f shehin të vërtetat 

Allahut nuk mund t'i shpëtojnë as në Botën 
tjetër. Ta zëmë që kanë kaluar nga kjo botë pa 
u ndëshkuar, mirëpo në botën tjetër nuk do të 
shpëtojnë kurrsesi. Ta zëmë, nëse ata arrijnë 
përkohësisht ndonjë të mirë materiale, për shkak 
të mashtrimeve e manipulimeve, kjo nuk do 
të thotë se edhe tek Allahu do të kalojnë pa u 
zbuluar. Pejgamberi a.s. ka thënë: "Ju po ngrini 
padi (hasmëri, mospajtime) tek unë, dhe ndodh 



që ndonjëri prej jush të jetë më orator, më bindës 
se tjetri (edhe pse në fakt nuk ka të drejtë), 
kështu që, nëse gjykoj për të sipas fjalëve që flet 
(ndërsa ai nuk ka të drejtë), le të mos e marrë 
atë gjë (që e fiton nga gjykimi), ngase ajo në f akt 
është një hise e zjarrit të Xhehennemit për të"! 

2. Zullumqarët dhe fati i hidhur në Botën tjetër 

2.1 Falimentimi 

Zullumqari do të f alimentojë ditën kur do 
të ketë problemet dhe nevojat më të mëdha. 
Pejgamberi a.s. ka thënë: "A e dini se kush është 
i falimentuar? Tek ne -thanë ashabët- është ai që 
nuk ka para dhe plaçkë (mall). I falimentuari prej 
Ymetit tim është ai që vjen në Ditën e Kiametit 
me namaz, me agjërim dhe me zekat, por që e ka 
sharë atë, ka shpifur për të, ka ngrënë pasurinë 
e tij, ka derdhur gjakun e tij dhe ka goditur 
filanin. Kështu që të gjithë njerëzve që u ka bërë 
keq, u jepet prej të mirave të tij dhe, në qoftë se 
të mirat nuk i mjaftojnë, atëherë i ngarkohen 
të këqijat e atyre personave derisa t'i shlyejë të 
gjitha padrejtësitë, dhe pastaj hidhet në zjarr". 6 
Prandaj, Pejgamberi a.s. bën thirrje dhe porosit 
që të mos e shtyjmë pendimin nga padrejtësia 
deri në atë kohë kur do të bëhet vonë. Buhariu 
transmeton se Pejgamberi a.s. ka thënë: "Kush i 
ka bërë ndonjë padrejtësi vëllait të tij, në nderin 
apo ndonjë gjë tjetër, le t'ia kërkojë hallallin sot, 
para se të mos vlejë më dinari dhe dërhemi, për 
shkak se, nëse ka vepra të mira, do t'i merren aq 
sa ka bërë padrejtësi (e do t'i jepen të dëmtuarit), 
e, nëse nuk ka të tilla, atëherë i merren të këqijat 
(mëkatet) të dëmtuarit dhe i ngarkohen atij"! 

Të nderuar vëllezër! 

Ta imagjinojmë veten si njërin prej këtyre të 
f alimentuarve, sikur të jemi para Allahut dhe 
tashmë na është marrë çdo e mirë që kemi bërë, 
dhe i është dhënë palës së dëmtuar, ndërsa 
pritet nga momenti në moment edhe urdhri 
për të na dërguar në Xhehennem, - si do të 
ndiheshim? Si do ta përballonim atë moment? 
Si do ta përjetonim urdhrin për të na dërguar në 
zjarr?Si do të ndiheshim kur do të shihnim ata 
që kanë ndarë drejtësi tek kënaqen me pozita 
të larta tek Allahu?Të mos harrojmë, para vetes 
kemi mundësinë e zgjedhjes: o të jemi të drejtë 
e të shpërblehemi, o të jemi të padrejtë e të 
ndëshkohemi. Allahu i Madhëruar thotë:"Në 
ditën e gjykimit Ne do të vëmë peshoja të drejta, 
e askujt nuk i bëhet e padrejtë asgjë, edhe nëse 
është (vepra) sa pesha e një kokrre meli, Ne do ta 
sjellim atë. E mjafton që Ne jemi llogaritës". (El- 
Enbija, 47) 

[1] Muslimi. [2] Albani në Sahihu-l-xhamii, 117, e vlerëson 
autentik. [3] http://sedatislami.ëordpress.com/2012/02/09/ [4] 
Shih: Es-silsiletu-s-sahihah, 767 dhe Sahihu-l-xhamii, 3382. [5] 
Imam Muslimi dhe Ebu Davudi. [6] Transmetojnë Muslimi 
dhe Tirmidhiu. 

Dispozitat e synetisë së fëmijës në të 
drejtën islame (el-hitanu) 

Mr.sci. Flamur Sofiu 



"Transmetohet nga Ammar bin Jaser r.a. se Pejgamberi a.s. ka thënë: "Prej veprimeve të 
natyrshme janë: shpërlarja e gojës, shpërlarja e hundës, shkurtimi i mustaqeve, përdorimi i 
misvakut (larja e dhëmbëve me misvak-brushë), shkurtimi i thonjve, rruarja e nënsqetullave, 
rruarja e vendeve të turpshme dhe synetia". 1 



Feja islame është fe që u përgjigjet rrethanave 
të çdo kohe dhe të çdo vendi. Sheriati islam 
gjithmonë i ka kushtuar kujdes natyrshmërisë 
së pastër të njeriut dhe kujdeset për të ruajtur 
pastërtinë shpirtërore dhe trupore të tij. 
Prandaj, duke e shikuar dhe analizuar hadithet 
e të Dërguarit a.s, të cilat flasin për synetinë, 
shohim se sa kujdes i ka kushtuar Islami këtij 
veprimi shumë të arsyeshëm. Në shpjegimin e 
këtyre dispozitave që kanë të bëjnë me synetinë 
a me përgëzimin e lindjes së fëmijës, ose me 
thirrjen e ezanit në veshin e tij, apo me prerjen e 
kurbanit për lindjen e tij, a me rruarjen e kokës 
së tij, ose të dispozitave të vënies së emrit, ose 
me detyrimin e bërjes synet. . .- të gjitha këto 
dispozita janë shpjeguar për një të vërtetë 
shumë të rëndësishme, që është: mirëmbajtja 
dhe përkujdesja për fëmijën qysh nga lindja, 
duke pasur kujdes për të qysh prej çastit kur 
vjen në këtë botë dbe fillon jetën këtu. Këto janë 
dispozita shumë të rëndësishme, në mënyrë 
që fëmija të jetë i shëndoshë dhe i fuqishëm, 
derisa të vijë koha që ai të hapë sytë dhe të 
shohë se çfarë e rrethon atë, të kuptojë realitetin 
dhe shumë gjëra që i ka gjetur në familjen 
myslimane, e cila e praktikon Islamin, punon 
sipas Sheriatit islam dhe është e angazhuar 
për të, duke i zbatuar obligimet e tyre që ka 
përcaktuar feja e drejtë islame dhe Pejgamberi 
a.s.. Pa dyshim, kur të arrijë t'i kuptojë këto 
obligime, fëmija do ta djë se prindërit e tij, si 
babai dhe nëna, i kanë kryer këto detyrime ndaj 
tij, ngase në shpirtin e tij është mbjellë Islami, 
besimi i drejtë dhe se i është dhënë edukata dhe 
morali më i dobishëm e më i përpiktë. 



Argumentet që vërtetojnë ligjshmërinë e 
synetisë 

Argumentet që argumentojnë ligjshmërinë e 
synetisë, janë hadithet e të Dërguarit a.s. të cilat 
janë shumë, po ne po përmendim vetëm disa 
prej tyre: 

-Transmetohet nga Ammar bin Jaser r.a. se 
Pejgamberi a.s. ka thënë: "Prej veprimeve të 
natyrshme janë: shpëlarja e gojës, shpëlarja 
e hundës, shkurtimi i mustaqeve, përdorimi 
i misvakut (larja e dhëmbëve me misvak- 
brushë), shkurtimi i thonjve, rruarja e 
nënsqetullave, rruarja e vendeve të turpshme 
dhe synetia". 2 

-Transmetohet nga Ebu Hurejra r.a. se 
Pejgamberi a.s. ka thënë: "Veprime të natyrshme 
janë pesë: synetia, rruarja e vendeve të turpshme, 
shkurtimi i mustaqeve, shkurtimi i thonjve dhe 
rruarja e nënsqetullave". 3 Transmetohet nga 
Uthejm bin Kulejbi, nga babai i tij, nga gjyshi i tij, 
se ai kishte shkuar të Pejgamberi a.s. dhe i kishte 
thënë: E kam pranuar Islamin. E Pejgamberi 
a.s. i kishte thënë: "Rruaje kokën nga flokët e 
mosbesimit dhe bëhu synet". 4 

Norma e synetisë 

Juristët islamë kanë divergjenca në mes tyre 
rreth Faktit nëse synetia është vepër e obliguar 
apo e rekomanduar. Disa janë të mendimit se 
synetia është vepër e rekomanduar (mustehab). 
Të këtij mendimi janë: imam El-Hasan el- 
Basriju, imam Ebu Hanife dhe disa dijetarë 
hanbelinj. Këta mendimin e tyre e mbështesin në 
transmetimin e imam Ahmedit nga Shidad bin 
Eusi r.a., se Pejgamberi a.s. ka thënë: "Synetia 

për meshkuj është vepër e ligjësuar, ndërsa për 
femrat është e rekomanduar", 5 

Ata përmendin si argument po ashtu 
edhe faktin se Pejgamberi a.s. synetinë e ka 
përmendur në hadith krahas veprimeve që 
është e rekomanduar të zbatohen, si: shkurtimi 
i thonjve, rruarja e nënsqetullave etj.. Kjo 
argumenton se synetia nuk është vepër e 
obliguar po e rekomanduar (sunnet-mustehab). 
Gjithashtu këta dijetarë mbështeten në atë 
që ka thënë imam el-Hasen el-Basriju: (Para 
Pejgamberit a.s,. e kishin pranuar Islamin disa 
njerëz: të zinj, të bardhë, bizantinë, persianë, 
etiopas. . . dhe asnjërin prej tyre nuk e kishte 
kontrolluar nëse ishte i bërë synet. E sikur të 
ishte synetia obligim, Pejgamberi a.s. nuk do të 
pranonte Islamin e tyre pa u bërë synet. 

Kurse nga dijetarët që mendojnë se synetia 
është obligim, janë: Sha'biju, Rebia, Euzaiju, Jahja 
bin Sead el-Ensariju, Maliki, Shafiu dhe Ahmedi. 
Më kategoriku për këtë ka qenë imam Maliku, 
kur ka thënë: (atij që nuk është bërë synet, 
nuk i lejohet të dalë imam dhe nuk i pranohet 
dëshmia). 

Këta dijetarë mendimin e tyre - se synetia është 
obligim, e mbështesin në argumente të shumta, e 
ne do të përmendim vetëm disa prej tyre: 

(a) Transmetohet nga Uthejm bin Kulejbi, e ky 
nga babai i tij, nga gjyshi i tij, se ai kishte shkuar 
te Pejgamberi a.s. dhe i kishte thënë: E kam 
pranuar Islamin. E Pejgamberi a.s. i kishte thënë: 
"Rruaje kokën nga flokët e mosbesimit dhe bëhu 
synet". 6 

(b) Transmeton Harbi nga Zuhriju se 
Pejgamberi a.s.. ka thënë: "Kush e pranon 
Islamin, le të bëhet synet edhe nëse është i 
rritur". 

Ky hadith, edhe nëse është i dobët, vlen për të 
përforcuar kuptimin e haditheve të tjera. 

(c) Transmeton Veki'a nga Salimi, nga Amr bin 
Hereme, nga Jezid nga Ibn Abbasi r.a. i cili ka 
thënë: "Ai që është i pa bërë synet nuk i pranohet 
namazi dhe nuk hahet mishi i shtazës që e ka 
there ai". 

(ç) Transmeton El-Bjehekiu nga Musa bin 
Ismaili, ai nga Aliu r.a,. i cili ka thënë: E kemi 
gjetur në dorëzën e shpatës së Pejgamberit a.s., 
të shkruar: "Ai që është i pabërë synet, nuk 
pranohet në islam derisa të bëhet synet". 

(d) Hitabiju ka thënë: (Për sa i përket synetisë, 
edhe nëse është përmendur në veprat e 
rekomanduara, konsiderohet si vepër e obliguar 
nga shumica e dijetarëve, ngase syneti është 
një simbol i fesë dhe se me të njihet myslimani 
dhe pabesimtari. Kur ndodh që në mesin e të 
mbyturve të pabërë synet të gjendet dikush që 
është bërë synet, atij duhet t'i falet namazi dhe ai 
të varroset në varrezat e myslimanëve). 

(dh) Juristët që mendojnë se synetia është 
obligim, arsyetohen kështu: (Ai që është i pabërë 
synet, gjithmonë i ekspozohet mundësisë që 



të mos jetë i pastër për namaz, ngase lafsha 
e penisit e mbulon atë krejtësisht dhe kështu 
mund të mbetet urina aty dhe ai të mos mund 
të pastrohet. Nga kjo kuptohet se vlefshmëria 
e pastërtisë dhe e faljes së namazit është e 
dyshimtë nga ai që nuk është bërë synet. Për 
këtë arsye shumica dijetarëve të hershëm dhe të 
vonshëm mendojnë se atij personi nuk i lejohet 
të dalë imam për xhematin. E, për sa i për këtë 
namazit të tij, ai konsiderohet vetëm si person që 
ka arsye, d.m.th. është si ai të cilit i rrjedh urina 
pandërprerë). 

(e) Ka thënë Allahu xh.sh: "Pastaj, ty të 
shpallëm: "Ndiqe fenë e drejtë të Ibrahimit...". 

Pejgamberi a.s. dhe Ymeti i tij janë të urdhëruar 
që të ndjekin Sheriatin e Ibrahimit a.s.. Dihet fare 
mirë se synetia ishte përcaktuar në Sheriatin e 
Ibrahimit a.s.. Këtë e vërteton transmetimi nga 
Ebu Hurejra r.a., se Pejgamberi a.s.,. ka thënë: 
"Vërtet Ibrahimi a.s. ishte bërë synet kur ishte 
tetëdhjetë vjeç". 7 Ndërsa në një transmetim 
tjetër gjejmë: "Ibrahimi a.s. është i pari që kishte 
pritur mysafirë, i pari që kishte veshur të linjta të 
shkurtra (prej kërthizës deri te gjunjët), i pari që 
ishte bërë synet dhe synetia vazhdoi të zbatohej 
nga pejgamberët e tjerë dhe ithtarët e tyre, deri 
me Shpalljen që i erdhi Muhammedit a.s.). 

Transmetohet nga Ebi Ejubi r.a. se Pejgamberi 
a.s. ka thënë: "Katër gjëra janë prej traditave të 
pejgamberëve: synetia, përdorimi i aromave të 
këndshme, përdorimi i misvakut dhe martesa". 8 

Këto hadithe e shpjegojnë qartë se synetia 
është vepër e obliguar, ndërsa, për sa i përket 
mendimit se synetia është vepër e rekomanduar, 
këtë e kanë kundërshtuar këta dijetarë në këtë 
mënyrë: 

- Për hadithin me të cilin argumentojnë se 
synetia është vepër e rekomanduar: "Synetia 
për meshkujt është vepër e ligjshme, ndërsa 
për femrat është e rekomanduar", dijetarët e 
hadithit kanë thënë se është hadith i kategorisë 
së dobët për shkak se ka dobësi në zinxhirin e 
transmetimit-sened. Eshtë rregull e njohur për 





juristët islamë se me hadith të kategorisë së 
dobët nuk vendosen dispozita në Sheriatin islam. 
Por, nëse mendojmë se hadithi është i vërtetë, 
atëherë duhet kuptuar se Pjegamberi a.s., kur 
ka përmendur zbatimin e synetisë, ka pasur 
për qëllim obligueshmërinë, sepse, kur thotë: 
"Synetia është vepër e ligjshme për meshkuj. . .", 
ka për qëllim ligjshmërinë e synetisë. 

- Argumentimi se Pejgamberi a.s. e ka 
përmendur synetinë bashkë me disa veprime 
të tjera, që rekomandohet të zbatohen, është 
argumentim jo i drejtë, ngase cilësitë e 
përmendura në hadith nuk janë të gjitha që 
rekomandohet të kryhen, po prej tyre ka edhe 
të tilla që janë të obliguara të kryhen, si: larja 
e gojës dhe e hundës, kur të pastrohemi nga 
papastërtia. Po ashtu prej cilësive të përmendura 
ka që janë të rekomanduara për t'u zbatuar, si: 
përdorimi i misvakut, shkurtimi i thonjve - që 
nganjëherë është obligim - për të qenë e vlefshme 
pastërtia, ngase, kur të rriten shumë, atëherë 
midis mishit e thoit ngel ndyrësira dhe nuk 
mund të pastrohet. Pra, nga ky hadith del qartë 
se aty përfshihen vepra, zbatimi i të cilave është i 
rekomanduar (mustehab), dhe të tilla zbatimi i të 
cilave është i obliguar (farz-vaxhib). 

- Për sa i përket argumentimit të tyre me 
fjalën e el-Hasen el-Basriut: (Se njerëzit e kanë 
pranuar Islamin para Pejgamberit a.s., e ai nuk 

i ka kontrolluar asnjërin prej tyre nëse janë bërë 
synet), përgjigjja është kjo: Nuk ka qenë nevoja 
të kontrollohen nëse ishin bërë synet, ngase 
arabët e atëhershëm, që të gjithë, bëheshin synet, 
jehudinjt që të gjithë bëheshin synet dhe vetëm të 
krishterët për sa i përke synetisë, ishin të ndarë 
në dy grupe: një grup prej tyre bëheshin synet, 
kurse tjetri grup nuk bëheshin synet. Ata që e 
pranonin Islamin në atë kohë, e dinin shumë 
mirë se simboli i Islamit ishte të bërët synet dhe 
të tillët që pranonin Islamin, nxitonin të bëheshin 
synet, sikurse nxitonin të pastroheshin 9 . 

Këtë mendim e përforcon edhe Ibn el-Kajjimi, 
kur thotë se njerëzit nxitonin të bëheshin synet 

pasi hynin në Islam sikurse nxitonin për t'u 
pastruar nga papastërtia. Ky mbështetet në 
hadithin që transmeton Uthejm bin Kulejbi, 
i cili është përmendur më sipër, se gjyshi i tij 
kishte shkuar te Pejgamberi a.s. dhe i kishte 
thënë: E kam pranuar Islamin. Pejgamberi 
a.s. i ishte drejtuar: "Rruaje kokën nga flokët 
e mosbesimit dhe bëhu synet". Po ashtu këtë 
mendim e përforcon edhe hadithi i transmetuar 
nga Zuhriju, të cilin e kemi përmendur më sipër, 
se Pejgamberi a.s. ka thënë: "Kush e pranon 
Islamin, le të bëhet synet edhe nëse është i 
rritur". 

Pejgamberi a.s. Ymetin e vetë e udhëzonte 
gjithmonë për vepra, nga të cilat ka dobi e 
lumturi dhe që i dallon nga të tjerët. Mirëpo, 
Pejgamberi a.s. nuk ishte i urdhëruar që t'i 
kontrollonte ata që hynin në Islam, ngase hyrjen 
në Islam e pranonte duke gjykuar nga ana e 
jashtme, e, për sa u përket atyre të fshehtave, ato 
ia ka lënë Allahut xh.sh. 10 

Shënim: Sipas mendimit të hanefitëve, është 
mekruh (vepër e urrejtur) të bërët synet në 
ditën e lindjes dhe në ditën e shtatë të lindjes, 
kurse sipas shafiitëve, të bërët synet në ditën 
e shtatë të lindjes është vepër e rekomanduar 
(mustehab). Këta mendimin e tyre e mbështesin 
në transmetimin e përcjellë nga Aisheja r.a., se 
i Dërguari a.s., Hasanin dhe Hysejnin i kishte 
bërë synet në ditën e shtatë të lindjes së tyre 11 . 
Ndërkaq, sipas medhehebit maliki është e 
rekomanduar që synetia të bëhet nga mosha 
shtatë e dhjetë vjeç 12 . 

Në disa vise islame, sidomos në ato ku 
mbretërojnë temperatura të larta, praktikohet 
bërja synet edhe e femrave dhe juristët 
myslimanë janë unanimë se të bërët synet 
për femra është vepër e rekomanduar po jo e 
obliguar, me përjashtim të imam Ahmedit, i 
cili në njërin prej transmetimeve të tij shpreh 
mendimin se edhe për gratë është obligim 
synetia sikurse është për meshkujt, ndërsa në 
një transmetim tjetër përmendet se ai mendon 
që për meshkuj është obligim e për femra jo. Me 
këtë transmetimin e dytë, imam Ahmedi shfaq 
të njëjtin mendim me të gjithë dijetarët dhe 
juristët islamë, se synetia për femra është vepër e 
rekomanduar (mustehab) e nuk është e obliguar 
(vaxhib). Po ashtu me këtë mendim ai është në 
pajtim me atë që mendon gjithë Ymeti dhe me 
atë që është trashëguar gjeneratë pas gjenerate - 
se synetia e femrës është vepër e rekomanduar 
po jo e obliguar. Këta si argument për këtë, 
mbështeten tek Pejgamberi a.s., i cili, kur e ka 
konsideruar të ligjshëm synetin në Islam, e ka 
veçuar për meshkujt e jo për femrat. Po ashtu 
nuk është vërtetuar që Pejgamberi a.s. t'i kishte 
urdhëruar femrat që të bëheshin synet, përveç 
sa është përmendur në hadithin e përmendur 
më herët: "Synetia është vepër e ligjësuar për 
meshkujt dhe e rekomanduar për femrat". Nga 

ajo që vërehet qartë nga ky hadith, është se 
synetia është vepër e rekomanduar - e preferuar 
të zbatohet. Allahu e di më së miri!.. 13 

Ndoshta urtësia në këtë është se synetia e 
mashkullit dallon krejtësisht nga synetia e 
femrës, si në aspektin e kryerjes, ashtu edhe në 
aspektin e vendimit të Sheriatit. Gjithashtu ata 
dallohen edhe në aspektin e dobisë nga synetia. 

Kur është obligim bërja synet? 

Shumica e dijetarëve janë të mendimit se 
synetia është obligim kur fëmija është në moshën 
madhore, duke konsideruar se ai së shpejti do 
të jetë i detyruar për obligime fetare (mukelef ), 
sepse, kur të hyjë në moshën madhore, duhet të 
jetë i bërë synet dhe do t'i kryejë obligimet fetare 
pa kurrfarë pengese, ashtu sikur ka urdhëruar 
Sheriati islam. 

Më së miri është që kujdestari i fëmijës ta 
bëjë synet fëmijën në ditët e para të lindjes, në 
mënyrë që, kur të fillojë të mësojë e të kuptoj, të 
jetë i bërë synet dhe të mos ketë brenga se duhet 
të bëhet synet. Argument është se më së miri 
të bëhet synet në ditët e para të lindjes, është 
transmetimi i Bejhekiut nga Xhabiri r.a., i cili 
ka thënë: "Pejgamberi a.s. ka prerë kurbane për 
Hasanin e Husejnin dhe i ka bërë synet në ditën 
e shtatë të lindjes". 

Pjesa dërrmuese e dijetarëve mendojnë se 
është më së miri që fëmija të bëhet synet sa më i 
vogël. 

Cila është urtësia e të bërit synet? 

Synetia ka shumë urtësi në aspektin fetar 
dhe dobi të mëdha për shëndetin, të cilat i kanë 
vërtetuar shkencëtarët e mjekësisë. . . 

Po zgjedh disa urtësi dhe dobi për t'i 
përmendur këtu: 

Prej urtësive fetare që ka synetia, janë: 

- Synetia sjell pastërtinë në mënyrën më të 
mirë të mundshme dhe kështu i mundëson 
myslimanit të jetë i pastër për të kryer obligimet, 
posaçërisht kryerjen e namazit; 

- Synetia është kryesorja nga cilësitë e 
natyrshme, simbol i Islamit dhe imazhi i 
Sheriatit; 

- Synetia është një prej rregullave të fesë së 
drejtë, e përcaktuar në Sheriatin e Ibrahimit a.s., 
e cila i ka mbushur zemrat me besimin në një 
Zot, sikurse, krahas synetisë, kishte përcaktuar 
cilësitë e natyrshme si: synetin, shkurtimin e 
mustaqeve, shkurtimin e thonjve dhe rruarjen e 
nënsqetullave. 

Allahu për këtë ka thënë: (Shih: En-Nahl, 123 
dhe El Bekaretu, 138); 

- Synetia e dallon myslimanin nga pjesëtarët e 
feve të tjera; 

- Synetia është pranim i adhurimit ndaj Zotit, 
zbatim i Urdhrave të Tij dhe nënshtrim i urtësisë 
dhe dijes së Tij. 



Dobitë e mëdha shëndetësore, që burojnë prej 
synetisë, janë: 

- Synetia sjell pastërti, zbukurim të organit dhe 
stabilizon epshin. 

- Synetia është shumë e dobishëm për 
shëndetin, sepse e mbron njeriun prej shumë 
sëmundjeve. 

Mjeku Sabri el-Kabaniju, në librin e tij (Jeta 
jonë seksuale), përmend shumë të mira që sjell 
synetia, e ne po përmendim: 

1- Këputja e lafshës e shpëton njeriun prej 
tajitësit dhjamor, prej diskustit pa shkaktuar 
kurrfarë dekompozimi dhe infeksioni. 

2- Me këputjen e lafshës shpëton njeriu prej 
rrezikut të bllokimit të kokës së penisit gjatë 
zgjerimit të tij. 

3- Synetia zvogëlon mundësitë e sëmundjes 
së kancerit në penis. Eshtë vërtetuar se më së 
shumti kanceri i ka goditur ata që kanë pasur 
ngushtim nga lafsha e pahequr, dhe fare pak 
është i përhapur kanceri tek ata popuj që 
zbatojnë synetinë. 

4- Nëse e bëjmë synet foshnjën, atëherë foshnja 
rrallëherë do të urinojë natën në gjumë. 

5- Synetia ndikon te shumica e atyre që janë 
në moshën madhore që të mos praktikojnë 
masturbimin. . . 

Synetia sjell edhe shumë dobi të tjera . . . 

Këto janë disa dobi dhe urtësi të ligjshmërisë 
së synetisë, të cilat mund t'i kuptojë çdokush 
që ka mendje dhe sy. Po ashtu i kupton edhe 
çdokush që dëshiron të njohë të mirat e Islamit 
dhe fshehtësitë e Sheriatit islam. 

Në përfundim mund të themi: 

Synetia është kryesorja e cilësive të 
natyrshme 14 , simboli i Islamit, imazhi i 
Sheriatit. . .Po ashtu mund të theksojmë edhe 
faktin që synetia njeriut i jep mundësinë që të 
jetë i pastër në aspektin trupor dhe i gatshëm 
për ta adhuruar Allahun në mënyrën më të 
pastër të mundshme. Prandaj myslimanët 
duhet t'i kushtojnë rëndësi edhe këtij veprimi 
të natyrshëm që e kërkon vetë jeta e njeriut. Një 
tjetër gjë që duhet ta ketë në mendje gjithmonë 
çdo mysliman, është se, pavarësisht nëse i 
dihen ose jo urtësitë dhe dobitë e veprimit që ka 
urdhëruar Allahu dhe i Dërguari i Tij, ai duhet 
të jetë tërësisht i bindur se prej tyre ka dobi dhe 
mirësi. 

[I] Ahmedi. [2] Ahmedi. [3] Buhariu dhe Muslimi. [4] Ahmedi 
dhe Ebu Davud [5] Ahmedi. [6] Ahmedi dhe Ebu Davudi 

[7] Buhariu dhe Muslimi [8] Tirmidhiu dhe imam Ahmedi 
[9] Marr nga libri "Tufetul Vedud" f. 104 [10] Edukimi i 
fëmijëve në Islam, kapitulli që flet për dispozitat e synetisë. 

[II] Transmeton el-Bejhekiu [12] Prof.dr. Vehbete Zuhajli: 
El-Fikhul Islamiju ve Ediletuhu, v.6, f. 2751 [13] Edukimi i 
fëmijëve në Islam. [14] Cilësi të natyrshme janë: të shpëlarit 
e gojës, të shpëlarit e hundës, të shkurtuarit e mustaqeve, të 
përdorurit e misvakut për pastrimin e dhëmbëve, shkurtimi i 
thonjve, rruarja e nënsqetullave, rruarja e pjesëve të turpshme 
dhe synetia. 

Ideali i të jetësuarit 

Feim Hoxha 



Çdo besimtar që në vete posedon qoftë edhe një grimë besimi në zemrën e tij, duhet të thotë: 
"Kjo fe është imja, prandaj më duhet të brengosem për të" 



Në prag të ditëve të mrekullueshme të 
së ardhmes e në këto ditë, kur agimi 
na pëshpërit për festa të gëzueshme, 
është e qartë se ne jemi duke përballuar kriza që 
duken të pakapërcyeshme. Ashtu si shqetësimet 
sociale, problemet kombëtare dhe fatkeqësitë 
natyrore, krizat që kaplojnë një shoqëri nuk 
mund të kapërcehen apo të zgjidhen me anë të 
masave të zakonshme; zgjidhjet për kriza të tilla 
kushtëzohen nga mprehtësia, dijet dhe mençuria 
e përhapur gjerësisht në shoqëri. 1 

Nuk është në dorën e njeriut - të vijë në këtë 
botë apo të mos vijë. E rëndësishme është nëse 
do të jetë njeriu në gjendje ta përmbushë apo jo 
misionin e tij në jetësimin e të tjerëve? 

Një zemër që beson, me vete mban ndjenjën 
ideale dhe vazhdimisht i drejtohet vetes e i thotë: 
"Nëse në këtë botë nuk jam në gjendje t'ua bëjë 
të ditur të tjerëve Zotin tim, më mirë të vdes se 
të jetoj". 

Çdo besimtar që në vete posedon qoftë edhe 
një grimë besimi në zemrën e tij, duhet të 
thotë: "Kjo fe është imja, prandaj më duhet të 
brengosem për të". 

Një objektiv të tillë mendimi, i cili përqafon të 
nesërmen nga e sotmja dhe që përfshin shpirtin, 
thelbin dhe përmbajtjen e së ardhmes, ju mund 
ta konsideroni, nëse dëshironi, "ideal". Një 
person që nuk ka një horizont të tillë, nuk është 
në gjendje të kapërcejë tërësinë e problemeve 
aktuale dhe as të premtojë ndonjë gjë të vlefshme 
për të nesërmen 2 . 

Edhe pse disa njerëz të thjeshtë kanë 
marrë dimensione të mëdha, duke u veshur 
nga pompoziteti, rrethanat dhe madhështia 



e Faraonëve, Nemrudëve, Cezarëve dhe 
Napoleonëve, jeta e tyre e zhurmshme dhe 
heretike që hutoi kaq shumë njerëz, kurrë nuk 
u bë dhe nuk mund të bëhet premtuese për të 
ardhmen në asnjë drejtim. Kjo për shkak se të 
tillë njerëz, të drejtën ia kishin deleguar forcës 
dhe dhunës, relatat shoqërore i kushtëzonin nga 
interesat e përfitimet vetjake dhe sepse jetën e 
tyre e kalonin mjerisht si skllevër të egove dhe 
pasioneve të shthurura, pa gëzuar kurrë, në të 
vërtetë, liri prej tyre. 

Cezari rrënoi idealin e Romës me tekat dhe 
dëshirat e tij, Napoleoni burgosi dhe vrau 
idealin e Francës së madhe me atë rrjetin e tij 
të lakmisë e ambicies dhe Hitleri konsumoi 
ëndrrën e Gjermanisë së madhe, për shkak 
të marrëzisë së tij të pashoqe. Nga ana tjetër, 
ideali i cili tek njerëzit tanë është i hapur ndaj 
vazhdimësisë, heroizmi i të cilit shpreh integritet 
dhe vazhdimësi, është mbajtur gjithmonë lart 
dhe mbi çdo kotësi a vulgaritet, si në fitore, ashtu 
dhe në humbje. Ai është konsideruar si i dashur, 
i shenjtë dhe i çmuar si një flamur, për të cilin 
është dhënë jeta. 

Ata që vrapojnë në rrugën për t'i ndriçuar 
njerëzit, ata që përpiqen vazhdimisht për 
lumturinë e njerëzve, ata që u zgjasin dorën 
njerëzve të rënë në greminat e ndryshme të 
jetës, - janë shpirtra të lartë që kanë njohur 
veten, të cilët, si engjëj mbrojtës të shoqërisë 
në të cilën jetojnë, përfyten me fatkeqësitë që i 
bien sipër shoqërisë, u vënë gjoksin furtunave, 
hidhen në flakë dhe rrinë vazhdimisht me 
gishtin në shënjestër para tronditjeve të 
mundshme. 3 

Zotëria i një populli është ai që u shërben atyre 

Allahu xh.sh., në Kur'anin famëlartë, në suren 
El Enfal (Ndërsa edhe ata që besuan më vonë, e 
që u shpërngulën dhe luftuan së bashku me ju, 
janë të njëjtë me ju (në të drejta)... (El Enfal, 75), 
përmend gjeneratën e artë të njerëzimit, të cilët 
ishin dhe mbetën modeli më i mirë i sakrificës. 
Ishte gjenerata e cila, pa asnjë kusht, i dha 
besën të Dërguarit të Allahut, se do ta mbrojë 
sakrifikojë dhe jetën, familjen dhe pasurinë për 
jetësimin e njerëzimit. 

Nuk mund ta lëmë pa përmendur një ngjarje 
të sakrificës në kohën e kësaj gjenerate. "Një njeri 
shkoi te Pejgamberi a.s. dhe i tha :"0 i Derguari 
i Allahut, unë jam shumë i uritur".Pejgamberi 
a.s. pyeti familjen e tij nëse kishin diçka për të 
ngrënë. Porse ata, përveç ujit, nuk kishin gjë tjetër. 
Atëherë Pejgamberi a.s. u drejtua nga shokët dhe 
u tha:"Kush e ushqen vëllain tonë?" U ngrit një 
nga banorët e Medinës dhe e mori atë mysafir të 
tij. Në shtëpi nuk kishin asgjë përveç pak ushqim 
të fëmijëve të tyre. Ata vunë në gjumë fëmijët, në 
mënyrë që ta ushqenin mysafirin e tyre,ndërsa 
vetë vendosën ta fiknin kandilin që të mos 
kuptonte mysafiri se ata nuk po hanin më të. 4 Për 

këtë zbriti ajeti kuranor: " madje edhe sikur të 

kishin vetë nevojë për të, ata u jepnin përparësi 
atyre para vetvetes...". (Hashr, 9) 

Pejgamberi a.s. ka thënë: "Zotëria i një populli 
është ai që u shërben atyre." 

Është ky i Dërguari i Allahut që na mësoi që 
njeriu nuk duhet të jetojë vetëm për veten e tij, 
po dhe për të tjerët. Çdo udhëheqës institucioni 
duhet të jetë model për anëtarët e tij. Ai duhet 
të brengoset vazhdimisht për ata që ka rreth tij. 
Mirëpo, edhe nëse dështon në rrugëtimin e tij, 
duhet të pajtohet se kjo ka ndodhur për shkak 
të tij. 



Komuniteti Islam në tërë botën ka nevojë 
për një rigjallërim, për një reformë serioze 
nga pikëpamja mendore, shpirtërore dhe 
intelektuale. Në qoftë se përdorim një shprehje 
më pozitive, mund të themi se shoqëria ka 
nevojë për rigjallërim, për kryerjen e përpjekjeve 
serioze, që të ruhen parimet origjinale të 
fesë, shtrirja dhe universaliteti më i madh i 
mundshëm nga vetë fleksibiliteti i shpalljeve 
hyjnore, në mënyrë që t'i plotësojë nevojat e 
njerëzve në çdo fushë të jetës, në çdo vend 
dhe kohë, duke përqafuar kështu tërësinë e 
ekzistencës. 

Këtë nuk duhet ta harrojmë asnjëherë, 
përderisa për shërbimet që bëjmë dhe sukseset 
që arrijmë, presim që dikush të na duartrokasë, 
nuk do të ketë mirësi në këtë rrugëtim. Një 
ndjenjë e tillë është egoiste dhe e padobishme 
për shoqërinë. 

Të gjithë ata njerëz që sakrifikuan për ne, nuk 
u munduan që ne të mendojmë vetëm për një 
rrogë. Të mendojmë për karrierë a famë, po, 
përkundrazi, të jemi njerëz të cilët të ripërtërijmë 
mësimet e fesë dhe t'i rigjallërojmë ato. 

Pa u rritur në shtëpitë e sakrificës, domethënë, 
pa u pjekur e maturuar me durim, çdo pritje 
është iluzion! 

E gjithë mirësia i takon vetëm Allahut. 

Thuaj: "Vetëm mirësisë së Allahut dhe 
mëshirës së Tij le t'i gëzohen, se është shumë 
më e dobishme se ajo që grumbullojnë ata". 
(Junus, 58) 

[1] M. Fethullah Gylen, Statuja e shpirtrave tanë , Tiranë 2009, 
f. 148-Shtëpia botuese Prizmi [2]; M.Fethullah Gylen, Statuja e 
shpirtrave tanë , Tiranë 2009,f 148-Shtëpia botuese Prizmi; [3] 
www.al.fgulen.com- [3] Amer HalicLPërmirësimi i Zemrave, 
Shkup 2006, f.64, Furkan-ism; [4] M. Fethullah Gylen, Yasatma 
ideali , Stamboll 2012, f. 24-Shtëpia botuese NIL 

Namazi dhe shlyerja e mëkateve 

Eshref Husejn Ahmed 



Njeriu në këtë botë gjithmonë e di që bën mëkate, por kohë pas kohe, ndërgjegjja e tij i flet dhe e 
ngacmon duke i thënë: A nuk ka ardhur koha të pendohem? Shpresoj se Allahu Mëshirëplotë do 
të m'i shlyejë mëkatet që kam bërë deri tash. A mund të jetë namazi njëri nga shkaqet e shlyerjes 
së mëkateve? 



Njeriu në këtë botë gjithmonë e di që bën 
mëkate, por kohë pas kohe, ndërgjegjja 
e tij i flet dhe e ngacmon duke i thënë: A 
nuk ka ardhur koha të pendohem? Shpresoj se 
Allahu Mëshirëplotë do të m'i shlyejë mëkatet 
që kam bërë deri tash. A mund të jetë namazi 
njëri nga shkaqet e shlyerjes së mëkateve? 

Allahu i Lartmadhëruar, lidhur me këtë, 
thotë: "Dhe fale namazin në dy skajet e ditës, 
e edhe në orët e afërta (me ditën) të natës. S'ka 
dyshim se veprat e mira i shlyejnë ato të këqijat. 
Kjo është një këshillë për ata që pranojnë 
këshillat". (Hud, 114) 

Cili është kuptimi i fjalisë: "në dy skajet e 
ditës"? Kuptimi i këtyre fjalëve është: "Fale 
namazin e sabahut (ose të drekës) dhe të 
ikindisë". Ndërsa kuptimi i pjesës tjetër të ajetit: 
"E edhe në orët e afërta (me ditën) të natës". 
Kuptimi i saj: "Fale namazin e akshamit dhe 
të ikindisë" Kështu të dyja këto pjesë të ajetit 
kuranor, nxjerrin në pah namazet e obliguara 
gjatë ditës. E ti, me kryerjen e namazeve 
obligative, do t'i shlyesh mëkatet dhe Ditën e 
Kiametit ato do t'i gjesh të shlyera, jo vetëm 
kaq por edhe, nga mëshira e Allahut, do t'i 
shndërrojë ato në të mira, dhe kjo është begatia 
më e madhe e namazit. 

Pra, këtu mund të nxjerrim dy përfundime: 

E para: Shlyerje e mëkateve një nga një; 

E dyta: Shlyerje e mëkateve përfundimisht. 
Shlyerje rrënjësore e mëkateve të vjetra, dhe kjo 
bëhet me begatinë e namazit. 

E para: Shlyerje e mëkateve një nga një. 

Ky ajet kuranor zbriti si shkak i një njeriu, i 



cili e pyeti Pejgamberin a.s. për një mëkat që 
kishte bërë me një grua, por me të nuk kishte 
pasur marrëdhënie intime, si ta shlyente atë 
mëkat? Pejgamberi a.s. e këshilloi të falte namaz 
dhe për këtë shkak zbriti ky ajet kuranor. Omer 
ibn Hatabi r.a. e pyeti Pejgamberin a.s: A është 
ky ajet i veçantë për këtë njeri apo (vlen) për të 
gjithë njerëzit? Pejgamberi a.s. iu përgjigj se ky 
ajet përfshin të gjithë njerëzit që kanë mëkate 
dhe pendohen e pastaj falen, e Allahu do t'ua 
shlyejë mëkatet e tyre dhe do t'ua shndërrojë 
ato në shpërblime. 

Lidhur me shlyerjen e mëkateve një nga 
një, ka të bëjë edhe thënia profetike, të cilën e 
transmeton Buhariu, ku i Dërguari a.s. ka thënë: 
"Sikur ndonjëri nga ju të kishte një lumë, që do 
të kalonte para shtëpisë së tij, ku do të pastrohej 
në të pesë herë në ditë, a thua a do të mbetej 
në trupin e tij ndyrësirë"?! Të pranishmit iu 
përgjigjën: Jo nuk mbetet asgjë prej ndyrësirës. I 
Dërguari a.s. pastaj tha: "Kështu janë pesë kohët 
e namazit, me të cilat Allahu i shlyen mëkatet". 

Mysliman i nderuar, të mos të mashtrojë 
shejtani i mallkuar e ta braktisësh namazin, e ta 
humbasësh shansin për shlyerjen e mëkateve. 

Një çështje tjetër që i shlyen mëkatet një nga 
një, e cek edhe hadithi i Pejgamberit a.s., të 
cilin e transmeton Muslimi nga ebu Hurejre, 
ku thuhet: "Kush thotë pas çdo namazi 33 herë 
subhanallah, 33 herë elhamdulilah, 33 herë 
Allahu ekber dhe e përmbyll të 100-tën herë me 
fjalët "La ilahe ilallahu vahdehu la sherike lehu, 
lehu-l-mulku ve lehu-l-hamdu ve huve ala kuli 
shej'in kadir", do t'i shlyhen mëkatet edhe nëse 
janë sa shkuma e detit". 

Mysliman i nderuar, mos e humb shpresën në 
mëshirën e Allahut, sepse Ai është i Mëshirshmi 
dhe, nëse ke mëkate sa shkuma e detit, do të 
thotë edhe nëse ke mëkate shumë, Allahu i 
Madhërishëm, me mëshirën e Tij, nëse falesh 
dhe lutesh, do t'i shlyejë dhe do t'i shndërrojë 
në të mira dhe në shpërblime. 

Allahu i Lartmadhërishëm thotë: "S'ka 
dyshim se veprat e mira i shlyejnë ato të 
këqijat". (Hud, 114) 



E dyta: Shlyerje e mëkateve përfundimisht. 
Shlyerje rrënjësore e mëkateve të vjetra, dhe kjo 
bëhet me begatinë e namazit. Transmetojnë Buhariu 
dhe Muslimi nga ebu Hurejre, se i Dërguari a.s. ka 
thënë: "Kur imami përfundon leximin e fatihasë, 
atëherë ju thoni amin, sepse amini i atij që përputhet 
me aminin e melaikeve, Allahu do t'ia shlyejë 
mëkatet e kaluara që ka bërë ai". 

Përshtati Mr.Avdyl Rrahmani, Marrë nga libri: Fevaidu salati 
fidunja 



Islami dhe aktivitetet ekonomike 

Dr. Islam Hasani 



Ajetet mekase japin sinjal për sistemin ekonomik, i cili do të vinte më vonë, duke shoqëruar 
sjelljet ekonomike me doktrinën e përgjegjësisë para Zotit në Ditën e Gjykimit. Kompletimi 
i sistemit ekonomik është bërë në Medinë me themelimin e shtetit nga i Dërguari i Zotit. 
Prandaj, në periudhën medinase zbritën ajetet që treguan parimet kryesore të sistemit të ri 
ekonomik, të cilat kërkohen nga feja Islame, siç janë: drejtësia dhe liria. 



Të gjitha fetë diskutojnë për çështje 
ekonomike, por dallimi në mes tyre është 
në qëndrimet rreth sferës së aktiviteteve 
ekonomike dhe implementimit të tyre. Jetën 
e kësaj bote Islami e konsideron si shumë të 
rëndësishme dhe si mjet të fitimit të Botës së 
përhershme. Synon kënaqësi dhe përmirësim 
të jetës ekonomike si një shpërblim nga Zoti, 
përderisa kjo të mos bjerë në kundërshtim me 
Urdhrat e Tij duke cenuar të drejtat e njerëzve 
të tjerë. Ajetet kuranore që flasin në mënyrë 
eksplicite për pasuri, forcë ekonomike, siguri dhe 
të mira materiale, tregojnë se të gjitha këto janë 
shpërblime nga Zoti për robërit e Tij. Pastaj ka 
ajete të tjera, të cilat janë të natyrës përshkruese, 
që flasin për ndalimin e kamatës dhe pagesës së 
zekatit dhe për drejtësi ekonomike. Këto ajete 
përmbajnë rregulla udhëzuese për individët dhe 
shoqëritë, dhe janë baza e sistemit ekonomik, 
sipas Islamit. Kur bisedohet për një sistem 
ekonomik të bazuar në parime islame, duhen 
pasur parasysh mësimet e Pejgamberit a.s. 
dhe periudha mekase e medinase dhe mundi i 
vazhdueshëm i Pejgamberit Muhamed a.s., për 
t'ua shpjeguar besimtarëve dhe mbarë njerëzimit 
bazat e ekonomisë si një sistem të kompletuar. 
Ajetet kuranore që i takojnë periudhës mekase, e 
cila konsiderohet periudhë para se të zbatohej në 
praktikë sistemi ekonomik, flasin më shumë për 
sinqeritetin në biznes, ndalimin e kamatës dhe 
për detyrimin e dhënies së zekatit. 

Ajetet mekase japin sinjal për sistemin 
ekonomik, i cili do të vinte më vonë, duke 
shoqëruar sjelljet ekonomike me doktrinën e 
përgjegjësisë para Zotit në Ditën e Gjykimit. 



Kompletimi i sistemit ekonomik është bërë në 
Medinë me themelimin e shtetit nga i Dërguari 
i Zotit. Prandaj, në periudhën medinase zbritën 
ajetet që treguan parimet kryesore të sistemit të 
ri ekonomik, të cilat kërkohen nga feja Islame, siç 
janë: drejtësia dhe liria. 

Shpalljet kuranore nganjëherë japin detaje 
shumë të sakta për disa aspekte dhe në disa raste 
tregojnë parimet themelore, të cilat kërkojnë 
edhe shpjegimin e Pejgamberit a.s., duke i vënë 
ato në praktikë gjatë jetës së tij në Medinë si 
udhëheqës shteti. Ky sistem ekonomik, kalon 
gradualisht nga një ekonomi normative (teorike) 
në ekonomi pozitive (praktike). 

Eshtë e natyrshme që, me zhvillimin e 
shoqërisë dhe kulturave të ndryshme, parimet 
dhe udhëzimet të kenë aplikime të ndryshme. 
Një sistem dinamik duhet të ketë mekanizma të 
brendshëm zhvillimi, prandaj sistemi ekonomik, 
sipas Islamit, në mesin e parimeve të veta ka 
edhe konceptin e besimit të mendjes së njeriut 
për t'i zhvilluar aplikimet e reja në bazë të 
koncepteve bazë. Kjo në gjuhën e Sheriatit quhet 
ixhtihad. Të drejtën për të dhënë mendimet e 
veta në lidhje me këto tema, e kanë dijetarët, të 
cilët e njohin mirë jurisprudencën islame dhe në 
të njëjtën kohë njohin mirë çështjet ekonomike. 
Sfera ekonomike, e cila ka pasur nevojë gjithnjë 
për zhvillime të këtij Uoji, është ajo e financave, 
përfshirë transaksionet bashkëkohore, me të cilat 
ballafaqohet shoqëria. 

Besimi në Udhëzimin hyjnor 

Bindja fillestare rreth së cilës sillen të gjitha 
konceptet islame, është se të gjithë Universin e 

ka krijuar dhe e kontrollon Zoti Një, i Vetëm. 
Ai e ka krijuar njeriun dhe e ka caktuar si 
mëkëmbës të Vetin në Tokë, për t'i përmbushur 
disa qëllime, duke iu nënshtruar Urdhëresave 
të Tij. Këto urdhëresa nuk kufizohen vetëm 
në mënyrën e kryerjes së adhurimeve ose të të 
ashtuquajturave rituale fetare. Përkundrazi, 
ato mbulojnë një fushë të gjerë thuajse të të 
gjitha aspekteve të jetës sonë. Këto urdhëresa 
nuk janë edhe aq shumë e të hollësishme, sa t'i 
mbyllnin në një rreth të ngushtë aktivitetet e 
njeriut, duke mos i lënë kurrfarë roli intelektit të 
njeriut, po as që janë pak ose të pacaktuara, sa 
të linin çdo sferë të jetës njerëzore në mëshirën e 
perceptimeve dhe tekave njerëzore. Larg këtyre 
dy ekstremeve, Islami ka një qasje balancuese 
ndaj rregullimit të jetës njerëzore. Nga njëra 
anë, ai, gjykimit personal racional të njeriut, 
i lë një fushë të gjerë aktivitetesh njerëzore, 
për të cilat ai mund të marrë vendime në bazë 
të arsyes së tij, të vlerësimit të fakteve dhe të 
përdorueshmërisë. 1 Nga ana tjetër, Islami, 
aktivitetet njerëzore i nënshtron ndaj një sërë 
parimesh që kanë zbatueshmëri të përhershme 
dhe që nuk mund të thyhen në bazë të deklaratës 
së lehtë për dobinë e tyre të vlerësuar nga ana e 
mendjes njerëzore. 2 

Fakti që qëndron pas kësaj qasjeje, është 
se arsyeja njerëzore, me gjtihë aftësitë e 
jashtëzakonshme, nuk mund të pohojë se ka 
fuqi të pakufishme në njohjen e së vërtetës. 
Tekefundit, ajo ka disa kufij, pas të cilëve ajo 
nuk mund të nxjerrë përfundime të rregullta 
ose bëhet pre e gabimeve. Të gjitha teoritë nga 
e kaluara, që sot konsiderohen si të gabueshme, 
në kohën e vet konsideroheshin "racionale", 
dhe u desh të kalonin shekuj që të zbulohej 
gabueshmëria e tyre dhe të vërtetohej absurditeti 
i tyre. Pra, është e qartë se sfera e veprimit, të 
cilën ia ka lënë Krijuesi "arsyes" njerëzore, nuk 
është e pakufizuar. Ekzistojnë fusha ku arsyeja 
njerëzore nuk mund të ofrojë udhëzime të drejta 
ose ku, më së paku, u ekspozohet gabimeve. Në 
këto fusha, All-llahu i Plotfuqishëm, Krijuesi i 
gjithësisë, njeriut ia ka siguruar Udhëzimin me 
anë të shpalljeve që u ka dërguar pejgamberëve 
të Tij. Në bazë të kësaj qasjeje, secili mysliman 
beson fort se urdhëresat e ardhura me shpalljen 
dërguar Pejgamberit të fundit, - paqja dhe bekimi 
i Zotit qof shin për të, - duhen ndjekur edhe 
formalisht edhe shpirtërisht, dhe se nuk mund të 
braktisen ose të thyhen në bazë të argumenteve 
racionale ose të dëshirave të brendshme të 
dikujt. Sipas kësaj, të gjitha aktet njerëzore duhet 
t'u nënshtrohen këtyre urdhëresave dhe duhet 
të ushtrohen brenda kornizave që përcaktojnë 
ato. Islami nuk kufizohet vetëm në mësimet 
morale, në disa rituale ose ceremoni. Ai përmban 
udhëzime për secilën sferë të jetës njerëzore, 
përfshirë edhe atë ekonmiko-shoqërore. Krijesat 
e Allahut janë të detyruara t'i nënshtrohen 




Krijuesit të tyre jo vetëm duke i kryer lutjet, por 
edhe në të gjitha aktivitetet ekonomike, qof shin 
këto edhe kundër disa dobive të rreme, sepse ato 
dobi të rreme mund të jenë kundër interesave të 
shoqërisë si tërësi. 3 

Botëkuptimi i ekonomisë islame 

Nëse dëshirojmë të bëjmë një krahasim 
ndërmjet botëkuptimit ekonomik islam dhe 
atij shekullar, do të shohim se në mes tyre 
ekziston një dallim rrënjësor. Dallimi kryesor 
në mes këtyre dy sistemeve ekonomike është: 
sipas botëkuptimit shekullar aspekti mundan 
(i jashtëm) dhe spiritual (i brendshëm) janë dy 
çështje të ndara. Sipas botëkuptimit islam, të 
dy këto çështje në ekzistencën e njeriut janë të 
pandashme, dhe çështjet materiale dhe morale, 
sikundër edhe kjo botë dhe Bota tjetër, janë të 
ndërlidhura dhe të varura nga njëra-tjetra dhe 
kompletojnë jetën e njeriut. 4 

Një dallim edhe më fondamental është 
se botëkuptimi shekullar është produkt i 

njeriut dhe mund të ndryshojë përgjithmonë 
sipas dëshirës dhe ndikimit të tij të jashtëm, 
kurse botëkuptimi islam bazohet në Kur'an 
(Fjalën e Zotit Fuqiplotë) dhe Synet (Traditën 
e Pejgamberit a.s.) - dy burimet kryesore të 
Sheriatit. Prandaj, botëkuptimi islam nuk është 
rezultat i mendjes së njeriut, i ardhur nga ndonjë 
zbulim shkencor, veçse është një drejtim hyjnor, 
i cili shpie në një mënyrë jete të veçantë. Edhe 
pse Sheriati ka një elasticitet, në disa çështje 
nuk mund të zëvendësohet dhe nuk mund 
të ndikohet nga mendja e njeriut dhe, në të 
njëjtën kohë, përkrah ndryshimet dhe synon 
influencimin e qëllimeve, sjelljeve dhe veprave të 
njeriut drejt një rruge të drejtë. 

Sipas botëkuptimit islam, Zoti e ka krijuar 
Universin për të mirën e gjithë njerëzimit. 
Gjithashtu, Zoti i ka bërë të gjitha burimet në 
këtë botë të gatshme për njerëzit, të cilët kanë 
përgjegjësi për përdorimin dhe transformimin 
e tyre sipas nevojës së njerëzve. Zoti i ka 
dhënë njeriut shqisat e nevojshme për të 



shfrytëzuar mendjen e vet dhe për të kuptuar 
veten dhe natyrën, si dhe për t'i zhvilluar 
mjetet e nevojshme për ta ushqyer veten dhe 
për të plotësuar nevojat e veta. Mirëpo, për 
shfrytëzimin e kësaj lirie të dhuruar nga Zoti, 
njeriu duhet t'i ketë parasysh disa kufizime. 
Në mes të këtyre kufizimeve, është fakti se të 
gjitha veprat janë ibadet ndaj Zotit. Besimi dhe 
qëllimi për të kërkuar që Allahu të jetë i kënaqur 
me njeriun, e mbush atë me një entuziazëm që 
të vazhdojë të zbulojë, kuptojë, jetojë dhe të 
kënaqet në këtë botë, pa pasur ndonjë ndjenjë 
fajësie. 5 

Islami nga njeriu kërkon që të mbajë një 
baraspeshë në mes të dëshirës dhe urrejtjes 
për gjërat materiale. Këshilla për kujdes në 
kërkim të gjërave materiale, në mënyrën e 
fitimit dhe të shpenzimit, është në të vërtetë 
për mbarë njerëzimin, pa dallime. Në Islam të 
gjithë njerëzit trajtohen të barabartë, dhe Islami 
parasheh që të ketë shanse të barabarta për 
secilin njeri, duke luftuar krijimin e monopoleve 
dhe mbizotërimin e disave ndaj të tjerëve në 
mënyrë të padrejtë. Islami parasheh një shoqëri 
ku secili të jetë i vetëqëndrueshëm, dhe në 
nivelin e përgjithshëm pret që secili popull të 
jetojë një jetë të respektuar. Situata e tashme, ku 
shtetet e varfra janë futur në borxhe tek shtetet e 
pasura, nuk është në përputhshmëri me vizionin 
islam rreth botës. Sipas vizionit islam, drejtësia 
duhet t'i sigurohet secilit njeri dhe secilit popull, 
duke kundërshtuar çdo formë eksploatimi. 6 

Si një mëkëmbës i Zotit në Tokë, në Ditën e 
Gjykimit njeriu është përgjegjës para Tij për të 
gjitha punët e veta. Në Islam përshkruhet një 
sistem i fortë i përgjegjësive në të gjitha nivelet. 
Gjendja aktuale, kur disa nga vendet e fuqishme 
dhe korporatat globale nuk japin përgjegjësi 
para askujt, nuk është në përputhshmëri me 
botëkuptimin islam. Sipas mësimeve islame, 
secili është përgjegjës në kapacitetin dhe pozitën 
që posedon. Duhet te synohet themelimi i një 
rregulli ekonomik, në të cilin të gjitha vendet 
të kontribuojnë për të luftuar veprimet e 
papërgjegjshme nga popujt e ndryshëm. Burimet 
ekonomike duhet të mbrohen nga keqpërdorimi 
i tyre, nga shfrytëzimi i pakujdesshëm apo 
shkatërrimi i tyre për interesa të ngushta 
ekonomike. 

(1) M. Fethullah Gylen, Rrugët e Udhëzimit në Ide dhe Jetë: 
Nën Hijen e Udhëzimit Hyjnor, përkthyer nga Sabri Bajgora , 
(Prishtinë: Dituria Islame, 2012) f. 25-26. (2) Abbas Mirakhor, 
Towards a Meeting-Point Between Islamic Finance and 
Globalization', Islam and Civilizational Renewal, A journal 
Devoted to Contemporary Issues and Policy Research, (Kuala 
Lumpur: International Institute of Advanced Islamic Studies, 
2009) Volume 1, Number 2, 2009. f. 247. (3) A. Hussain, The 
Islamic Law of Succession, (Riyadh: Darussalam, 2005), f. 
12-13. (4) VValeed A.J. Addas, Methodology of Economics: 
Secular Versus Islamic, (Kuala-Lumpur: International Islamic 
University Malaysia, 2008), f.62. (5) Ibid (6) Ausaf Ahmad, 
'Economic Development in Islamic Perspective Revisited', 
Review of Islamic Economics, No. 9, 2000. f. 84-86. 

Zekati që duhet dhënë për lirimin e 
robërve 

Mr. Ejup Haziri 



Në këtë punim do të trajtojmë grupin e pestë, që ka të bëjë me lirimin e robërve. Edhe ky grup, sikurse 
edhe grupet e tjera, gjen mbështetje në Kur'anin f amëlartë, ngase pikërisht Kur'ani flet tekstualisht për 
këto grupe dhe konfirmon zekatin për lirimin e njerëzve nga prangat e robërisë. 



IMadhërishmi, në lidhje me këtë, thotë: "Allahu 
caktoi obligim që lëmosha (zekati etj.) t'u takojnë 
vetëm: të varfërve (nevojtarëve), të ngratëve (që 
s'kanë fare), punonjësve (që e tubojnë), atyre që u 
duhen përfituar zemrat (të dobëtve në besim), e 
duhet dhënë edhe për lirim nga robëria, të mbyturve 
në borxhe (luftëtarëve), në rrugën e Allahut dhe 
atij që ka mbetur në rrugë. Allahu e di gjendjen e 
robërve, punon sipas urtësisë së vet". (Et-Tevbe, 60). 

Me lirimin e robërve nënkuptohet lirimi i robërve 
të cilët kanë lidhur marrëveshje (kontratë) me 
zotërinjtë e tyre për lirimin e tyre, duke paguar një 
shumë të caktuar parash, ndërsa, si kundërvlerë për 
këtë, ata do t'i lënë të lirë. 1 

Sipas shumicës së juristëve, me ky grup ka të bëjë 
me robërit kontraktues, të cilët blejnë vetën e tyre, 
gjegjësisht lirinë e tyre, duke lidhur një kontratë në 
mes robit dhe zotërisë, sipas së cilës robi paguan 
një çmim apo një kundërvlerë për lirinë e tij, e në 
përgjithësi pagesa bëhet në këste, në varësi nga 
puna e robërve. Në shumë raste ndodhte që robërit 
të mos gjenin punë, prandaj qe bërë legjitim zekati 
për ta me të vetmin qëllim lirimin e tyre nga robëria 
dhe për rikthimin e tyre në jetën normale. Të këtij 
mendimi, se bëhet fjalë për robërit kontraktues, janë 
Seid ibn Xhubejri, Lejthi, Thevriu, Utreh, hanefinjtë 2 , 
shafinjtë dhe shumica e dijetarëve. Mendimi i tyre 
bazohet në transmetimin e Aliut. 

Në anën tjetër, Hasan el-Basriu, Maliku, Ahmed 
ibn Hanbeli, Ebu Thevr, Ibn Mundhiri dhe disa 
të tjerë janë të mendimit se ajeti përfshin të gjithë 
robërit (llojet) dhe se me fjalët "... edhe për lirim 
nga robëria.." (Et-Tevbe, 60), qëllimi është blerja e 
robërve vetëm për lirimin e tyre. 3 Mendimi i tyre 
bazohet në transmetimin e Ibn Abasit. 



Këta të fundit kanë argumentuar se, po të ishte 
ky ajet vetëm për robërit kontraktues, sigurisht që 
ata do të hynin në grupin e gjashtë: të mbyturve 
në borxhe, për f aktin se ai trajtohet borxhli, ngase 
ka bërë marrëveshjen me pronarin e tij që, si 
kundërvlerë për lirinë e tij, t'i ofrojë pronarit një 
shumë parash, e cila do t'i jepej atij në këste, mirëpo, 
blerja e një robi me qëllim lirimin e tij, është më 
kryesore sesa ndihma ndaj robit në marrëveshje, 
ngase atij mund t'i ofrohet ndihmë, po ajo ndihmë 
mund të mos ketë rezultat Urimin e tij, për f aktin 
se ai trajtohet rob derisa të mos e shlyejë në tërësi 
borxhin e tij. 4 

Robëria në retrospektivë 

Robëria si dukuri, ka një zanafillë të hershme 
dhe ajo ekziston që nga kohët më të hershme, 
si në shoqëritë e njohura të Greqisë antike, 
tek babilonasit, romakët, egjiptianët e vjetër, 
hindusët, kinezët dhe tek çdo shoqëri, madje edhe 
tek arabët ishte e përhapur në masë të madhe. 
Normalisht, ajo në disa shoqëri dominonte më 
tepër sesa në të tjera. Mirëpo, nuk mund të themi 
se pati shoqëri që nuk praktikonin robërinë, e cila 
burimin e kishte nga luftërat dhe nga dominimi 
i një shtrese të fuqishme për të shtypur shtresën 
e dobët dhe të pafuqishme.Nëpër shoqëri të tilla 
as që mendohej të anulohej sistemi i robërisë, 
madje askush s'kishte guximin të fliste keq për një 
gjendje të tillë. Robërit a robëreshat përdoreshin 
për luftë, për epshe, për gjëra të ndaluara dhe 
për krime të ndryshme. Trajtimi i robërve në 
periudhën romake, persiane, hinduse, kineze, 
greke dhe në shumë periudha të tjera, ishte mizor, 
pa kurrfarë nderi dhe as njerëzie. 5 

Robëria si fenomen ishte e njohur tek të gjitha 
besimet, qytetërimet dhe thuajse në secilën kohë 
dhe në çdo vend, vetëm konstrukti dhe modaliteti i 
robërisë mund të ndryshonte, por ajo nuk çrrënjosej 
si dukuri kurrsesi. I Dërguari i Allahut kishte liruar 
mijëra pjesëtarë të fisit Benu Havazin, të cilët më parë 
kishin qenë zënë robër. Xhuvejrija, vajza e Harithit 
nga fisi Benu Mustalek, qe zënë rob; atë e liroi i 
Dërguari i Allahut e më pastaj u martua me të. Nga 
fisi i saj qenë zënë robër shumë persona, prandaj 
miqësia e të Dërguarit me fisin e saj i inkurajoi 
ashabët që edhe ata t'i lironin të gjithë të zënët rob 
nga fisi i saj. E për atë gjest fisnik, Aisheja pati thënë: 
"Për shkak të martesës së saj me të Dërguarin e 
Allahut, u liruan nga robëria 100 familje të fisit Benu 
Mustalek, dhe unë nuk di për ndonjë grua tjetër të 
ketë qenë më e dobishme për popullin e saj sesa ajo". 6 

Disa dijetarë janë të mendimit se ajeti përfshin 
të dy format dhe se në opinion ato nuk duhet 
të kuptohen si gjëra të ndryshme. Mund të jenë 
dy gjëra që mund të kombinohen, përderisa në 
aspektin individual mund të ketë lirim përmes 
marrëveshjes, në aspektin shoqëror shteti mund të 
marrë veprime duke kombinuar të dy format: atë 
të lirimit përmes marrëveshjeve dhe të blerjes së 
robit me qëllim lirimin e tij. Disa studiues, siç është 
Zuhriu dhe të tjerë, preferojnë përdorimin e të dy 
formave nga shteti. 7 

Koncepti islam rreth robërisë 

Me ardhjen e Islamit, robërit, që sTdshin kurrfarë 
të drejte për jetesë, fituan një privilegj të madh, 
saqë disa prej tyre u regjistruan në analet e historisë 
së përjetshme, siç ishte Bilalli, i cili, nga një rob i 
torturuar (para Islamit), u bë myezini më i njohur 
(në Islam). Sirini, babai i Muhamedit që ishte 
komentues i madh i ëndrrave, ishte rob i Enes ibn 
Malikut, e Mekhuli, para se t'i shndriste njerëzit 
me njohuri të mëdha, ishte rob i një gruaje nga 
Hudhejli, e cila më pastaj e liroi.E, mbi të gjitha, 
Islami ndaloi edhe një veprim vulgar që praktikohej 
në shoqëritë e kaluara, që ishte detyrimi i robërve 
dhe robëreshave për gjëra të shëmtuara dhe 
imoralitet. Për këtë Kur' ani ka proklamuar: "Mos 
i detyroni robëreshat tuaja të bëjnë imoralitet dhe 
për shkak të ndonjë fitimi të kësaj bote, derisa ato 
dëshmojnë të jenë të pastra". (Nur, 33). 

Islami solli mënyra dhe forma të ndryshme për 
lirimin e robërve, dhe mund të themi se mbylli 
shtigjet që shpinin në robëri e hapi horizontet e 
shumta për lirimin e robërve. Në vijim do t'i cekim, 
disa prej atyre mënyrave që solli Islami, ndonëse jo 
të gjitha, po vetëm kryesoret: 

- Nxiti pronarët që t'i lironin robërit dhe atyre 
u premtoi shpërblim për një gjë të tillë. Allahu i 
Madhëruar thotë (Shih: El Beled, 12-13). Ndërsa i 
Dërguari i Allahut, në hadithin që transmeton Berra' 
ibn Azib, thotë: "Erdhi një beduin tek i Dërguari i 
Allahut dhe i tha: "O i Dërguar i Allahut, më mëso 
një punë (vepër), e cila më fut në Xhenet. I Dërguari 
i Allahut i tha: "... liro robër". (Ahmedi, nr. 17902); 



- Lirimi i robërve shpagim ndaj mëkateve dhe 
delikteve. Allahu i Madhëruar, për mbytjen e 
paqëllimshme caktoi lirim të robit. 

Kush mbyt gabimisht një besimtar, ai është i 
obliguar të lirojë një rob besimtar dhe shpagimin 
(e gjakut) t'ia dorëzojë familjes së tij. . ." (En-Nisa, 
92). Po ashtu për betimet e paqëllimta dhe thyerjet 
e tyre si shpagim bëri Hrirnin e një robi (Shih: El 
Maide, 89). Gjithashtu lirimi i robit zbatohet edhe 
për marrëdhëniet e qëllimta seksuale gjatë ditës. Për 
këtë delikt, kur është pyetur i Dërguari i Allahut, 
pati thënë:"A ke ndonjë rob që ta lirosh"? Pyetësi 
i tha: "Jo!" Atëherë i Dërguari i Allahut i tha: "A 
mund të agjërosh dy muaj rresht"? (Buhariu); 

- Lirimi i robërve me marrëveshje. Kjo mënyrë 
përfshin dhurimin e lirisë së robit kur ai kërkon një 
gjë të tillë, kundruall një shume parash për se pajtohet 
ai me pronarin e tij, një shumë e cila jepet në këste, e 
kur të paguajë robi këstin e fundit, bëhet krejtësisht i 
lirë. Thotë Allahu i Madhëruar:"(Shih: Nur, 33); 

- Lirimi i robërve përmes përkujdesjes dhe 
mbikëqyrjes së shtetit. Kjo mënyrë konsiderohet 
njëherazi si mjet i madh dhe shumë i rëndësishëm 
për lirimin e robërve. Islami i caktoi shtetit 

një fondacion të veçantë për lirimin e robërve, 
fondacionin që grumbullohet nga pasuria e zekatit. 8 
Allahu i Madhëruar, në lidhje me këtë, thotë (Shih: 
Et-Tevbe, 60). 

Lirimi i të burgosurve mysliman përmes zekatit 

Çështja e dhënies së zekatit për lirimin e të 
burgosurve myslimanë në duart e armiqve të tij, 
është një çështje që ka krijuar mendime për dhe 
kundër. Fjala është për të burgosurit myslimanë 
të cilët kanë rënë në robëri burgu të armiqve të 
tyre, për se, sipas Ahmedit është e lejuar dhënia. 
Asbagi e sheh të ndaluar një gjë të tillë, megjithatë 
shumë dijetarë kësaj i japin edhe prioritet. Sidomos 
në kohët e fundit, kur, për shkak të luftërave të 
vazhdueshme, myslimanët vazhdimisht zihen rob 
në duart e jomyslimanëve, prandaj, për ta fituar 
lirinë e tyre, zekati për ta duhet të jetë objektiv 
kryesor.[9] 

Ky ishte grupi i pestë nga tetë grupet përfituese 
të zekatit, për të cilin u diskutua këtu, duke mos u 
ndalur në kontekstin historik, për shkak se është një 
temë e gjerë dhe përfshin secilën shoqëri dhe çdo 
vend. Këtu u shtjelluan gjërat nga perspektiva islame, 
se si i sheh Islami robërinë dhe format e modalitetet 
e ndryshme që ka paraparë Islami për lirimin nga 
robëria. 

[1] Tuhmaz, Abdulhamid Mahmud, Fikhu Hanefi, f. 446.[2] El- 
Xhessas, Ebu Bekr Rrazi, Sherh Muhtesar Et-Tahavij, vëll. II, f . 373. 
[3] Pra me fondacionin e zekatit, blihen të robëmarit në mënyrë që 
të lirohen.[4] Sabik, Sejid, Fikhu's Suneh, vëll. 1, f. 451. [5] Ulvan, 
Abdullah Nasih, Nidhamurr Rrik fil islam, bot. V-të, Darus-Salam, 
2004, f. 12.[6] Ahmedi në Musnedin e tij, nr. 25161. Hadithi është 
i gjatë dhe transmetohet nga Aisheja.[7] Qardaëi, Jusuf, Fiqh al- 
zakah, translated in english by: Dr. Monzer Kahf, Published: Centre 
for Research in Islamic Economics, Kingdom of Saudi Arabia, v.2, 
p. 44. [8] Ulvan, Abdullah Nasih, Nidhamurr Rrik fil islam, f. 50-59 
(19)] Qardaëi, Jusuf, Fiqh al-zakah, v.3, p. 46 



Islami hapi të 
gjitha portat 
përliriminnga 
robëria. 

NIGERI 

Mr. Samir B. Ahmeti 

Pozita gjeografike 

Republika e Nigerit është njëri prej shteteve 
afrikane. Ndodhet në Qendër të Afrikës 
Perëndimore që përfshin harkun e 
Shkretëtirës së Madhe ndërmjet veriut dhe jugut. 
Emri i shtetit Nigeri vjen nga emri i lumit të madh, 
i cili kalon në një distancë prej 550 km nëpër 
rajonin perëndimor të Republikës së Nigerit. 

Niamey: Si kryeqytet i Republikës së Nigerit 
konsiderohet qyteti më i madh i vendit, dhe 
është qendër ekonomike, tregtare, industriale, 
kulturore dhe kreu administrativ i vendit. 
Në Niamey ndodhen një sërë monumentesh 
kulturore, siç janë: Muzeu Kombëtar i Nigerit, 
Kopshti zoologjik, Muzeu i Arkitekturës 
Popullore dhe Qendra e artizanateve. Qyteti 
Niamey është zgjedhur kryeqyteti i Kulturës 
Islame për vitin 2012 (për rajonin e Afrikës) 2 . 

Përhapja e fesë islame në Niger 

Konstatimet e historianëve nuk pajtohen 
lidhur me datën e saktë kur agoi Feja Islame 
në Nigeri, ku rrezet e dritës së besimit islam 
filluan të reflektonin kudo në rajonet e vendit. 
Njësoj historianët nuk janë dakord as për emrat e 
njerëzve të parë që kryen këtë mision madhështor, 
të cilët sollën Islamin dhe gjuhën arabe në këto 
zona. Disa nga historianët mendojnë se Islami 
në Nigeri arriti në kohë të hershme, përmes 
sahabiut të nderuar Ukbe ibn Amir r.a., ose, 
sipas disa historianëve të tjerë, përmes Ukbe 
ibn Nafi El Fihriut r.a. në vitin 66 h, domethënë 
në shekullin I hixhri / VII miladi, respektivisht 
në kohën e Dinastisë Emevite. Në kohën e kësaj 
dinastie myslimanët depërtuan deri në rajonet 



Të dhëna statistikore 1 : 

• Ernri ndërkombëtar në anglisht: 
Republic of Niger. 

• Emri zyrtar: Republika e Nigerit. 

• Sistemi i qeverisjes: Republikan. 

• Sipërfaqja: 1,267,000 km 2 . 

• Numri i banorëve: 15.306.252 (2009). 

• Dendësia: 12,1 (banorë në 1 km 2 ). 

• Feja: Myslimanë 90% 1 , animizëm dhe të 
krishterë 20%. 

• Kryeqyteti: Niamey (konsiderohet qyteti më 
i madh i vendit). 

• Qytete të tjera: Agadez, Tahoua, Maradi, 
Zinder, Diffa, Dossao, Gaya, etj. 

• Grupet etnike: Haoussa 55.3%, Djerma 
Sonrai 21%, Tuareg 9.3%, Peuhl 8.5%, Kanouri 
Manga 4.7%, të tjerë 1.2%. 

• Gjuhët kryesore: Frënge (gjuhë zyrtare), 
Haoussa dhe Djerma (të dy gjuhët vendëse). 

• Njësia monetare: Franku CFA (1.00 XOF = 
0.0015 EUR). 

• Data e pavarësisë: 3 gusht 1960 (nga 
Franca). 

• Festë kombëtare: 18 dhjetor 1958 (Dita e 
Republikës) 1 . 

veriore të Nigerit. Që nga ajo kohë, transmetohet 
se myslimanët kishin depërtuar në Shkretëtirën 
e Madhe, ku vazhduan çlirime islame në drejtim 
të Jugut, derisa arritën të çlironin qytetin Kavar, 
ashtu siç çliruan edhe oaza të tjera të hapura 
që ndodhen në jug të Shkretëtirës së Madhe. 
Vlen të theksohet se, krahina Kavar ndodhet 
në Nigeri, në rrugën në verilindje të vendit, në 
kufirin me Libinë. Nga ky transmetim, që u 
përmend, rezulton në mënyrë të qartë se Islami 
në Niger apo në rrethinat e tij, arriti në një kohë 
të hershme të historisë së tij, që prej shekullit 
I hixhri. Disa mendojnë se banorët në afërsi të 
liqenit Çad (në lindje të Nigerit) ishin të parët që 
përqafuan Islamin. Argumenti i këtyre të fundit 
është trashëgimia gojore që qarkullon kudo, ashtu 
siç mendohet se themeluesi i Mbretërisë Kanem 
në shekullin VIII h. mbreti Tuba I konsiderohet i 
pari që përhapi Fenë Islame në jug të Shkretëtirës 
Afrikane. Ndërsa, disa të tjerë mendojnë se 
disa njerëz nga Afrika Veriore, që ishfn berberë 
myslimanë, të cilët në shekullin VII h. / XIII m. 
erdhën nga Maroku i sotëm dhe arritën deri tek 
krahina Ira, që ndodhet në veri të Nigerit. Këta 
myslimanë për një periudhë kohore qëndruan aty 
dhe ngritën një numër të konsideruar xhamish në 
qytetet Tefis dhe Agadez. Ata qëndruan në qytetin 
Agadez afërsisht katër shekuj, pastaj migruan drejt 
Perëndimit, por aty lanë gjurmë të kulturës islame; 
një xhami mban emrin e tyre deri në ditët tona. 
Vlen të theksohet se berberët myslimanë, duke 
përhapur Islamin, arritën deri në pjesën jugore të 
Nigerit. Nga kjo vërehet se Feja Islame në Niger 
dhe në shtetet fqinje ende ka gjurmë të rrënjosura, 
me gjithë kolonializimin e shteteve nga të huajt dhe 

përpjekjet misionare të huaja, Islami mbeti i fortë 
dhe numri i pjesëtarëve të tij po rritet 3 . 

Historia e Nigerit 

Migrimet e fiseve Tavarike- Emazike berberë 
- kishin filluar në drejtim të Nigerit të sotëm 
rreth shekullit XI miladi. Ato fise jetonin në 
pjesët qendrore të territorit të Shkretëtirës. 
Aty, brenda një periudhe të shkurtër kohore, 
fiset Tavarike arritën të forconin kontrollin në 
të gjitha rrugët tregtare, të cilat shtriheshin në 
mes të Shkretëtirës e deri në vijën bregdetare 
në jug. Ndërkaq, në shekullin XV miladi fiset 
e sipërpërmendura përparuan aq shumë, saqë 
qenë në gjendje të themelonin edhe perandorinë 
e tyre, me qendër në qytetin Agadez. Ndërsa 
Perandoria tjetër Songhai, me qendrën në qytetin 
Gao - qytet brenda kufijve të Malit të sotëm - 
në shekullin XVI miladi pushtoi fiset Tavarike, 
pikërisht qendrën e tyre në Agadiz, dhe kështu 
arritën të kontrollonin pjesë të mëdha të rajoneve 
qendrore dhe perëndimore, të cilat sot janë 
brenda kufijve të Nigerit së sotme. Pastaj, në 
vitin 1591 miladi ushtri nga Maroku u nisën në 
drejtim të këtyre zonave dhe morën kontrollin 
e qytetit Gao, që çoi në rrëzimin e Perandorisë 
Songhai. Në fund të shekullit XVIII dhe në fillim 
të shekullit XIX eksploruesit evropianë vizituan 
këto rajone, në mesin e të cilave edhe të Nigerit. 
Ndërkaq, në fund të shekullit XIX francezët ishin 
ata që okupuan Nigerinë dhe disa vende të tjera 
përreth. Kurse në vitin 1904 Nigeria u bë pjesë 
e Afrikës Perëndimore Franceze, mirëpo fiset 
Tavarike vazhduan t'u rezistonin francezëve deri 
në vitin 1922, kur Franca, përveçqë bëri shuarjen 



e kësaj rezistence, edhe këto vise i bëri koloni 
franceze. Më pastaj, në vitin 1946 Nigeria u bë 
një nga krahinat franceze përtej detit, duke pasur 
Këshillin e vet Legjislativ dhe përfaqësimin e tij 
parlamentar në Parlamentin Francez. Në vitin 
1958 Nigeri u bë republikë që gëzonte autonomi 
brenda Komunitetit Francez. Më në fund, më 3 
gusht 1960 Nigeria realizoi pavarësinë e saj të 
plotë nga Franca. 4 

Gjendja ekonomike 

Nigeri është një nga vendet afrikane në 
zhvillim dhe klasifikohet ndër vendet më të 
varfra në botë. Këtë gjendje të rëndë ekonomike e 
ka për shkak se toka e punueshme nuk kalon 3% 
të sipërfaqes së tërësishme të vendit. Uraniumi 
konsiderohet nga burimet më të rëndësishme 
ekonomike të Nigerit, sepse vendi zë vendin e 
tretë në botë për prodhimin dhe eksportimin 
e uraniumit, dhe kjo së bashku me një mori 
mineralesh të tjera, si: metale, fosfate, kallaj dhe 
kripë. Moszhvillimi i mjeteve të transportimit 
ka pasur një ndikim negativ në zhvillimin 
ekonomik në Nigeri, madje në vend mungojnë 
edhe linja hekurudhore dhe shumica e rrugëve 
në terren janë të pashtruara 5 . 

(1) Muhammed Atris; Muxhem Buldan El Alem, f. 537. 
Mektebetul Adab, 2007, Kajro. Amir B. Ahmeti; Atlas i 
Botes Islame f. 60-61. Logos-a, 2009, Shkup. Vladimir Zoto; 
Enciklopedi gjeografike e botës, f. 173. Dasara, 2007, Tiranë. 

(2) www.isesco.org. (3) www.attarikh-alarabi.ma. Amine Ebu 
Haxher; Meësuatu-1- Muduni-1- Islamij-jeti, f. 468, 469. Daru 
Usame, 2010, Aman, Jordani. Dr. Muhammed Mahmud Es- 
serjani; f. 221. Muhammed Atris; f. 162. (5) www.marefa.org 
[*] - Përqindja e përkatësisë islame në Nigeri dallon shumë 
nga një burim në tjetrin, e mund të jetë edhe mbi 90%. 

Mesazhet e Patriarkut serb për 
Kërshëndella 

Mr. Qemajl Morina 



Patriarku serb Irinej u bëri thirrje serbëve që, nëse do të jetë nevoja, të flijohen për këtë, siç e quajti 
ai, 'tokë të shenjtë' serbe"."Kosova është tokë e bekuar, ku ka vend për të gjithë njerëzit e vullnetit 
të mirë", - ka thënë ai dhe ka shtuar se do të bëhet çdo gjë që ajo të jetë e të mbetet serbe, ashtu siç ka 
qenë gjatë gjithë historisë. 



Prijësi i Kishës Ortodokse Serbe, Patriarku 
Irinej, me rastin e festave ortodokse, në vend 
që të jepte mesazhe, ku duhej të shprehej 
shpirti paqësor i fesë së Krishterë, dhe popujve 
në fqinjësi (boshnjakëve, shqiptarëve, kroatëve 
etj.) t'u kërkonte falje për të këqijat që serbët bënë 
ndaj tyre gjatë periudhave të ndryshme historike, 
për fat të keq, veproi krejtësisht ndryshe. Në 
mesazhet e tij shprehu shpirtin e mosdurimit, i cili 
të karakterizonte në vazhdim hierarkinë kishtare 
ortodokse serbe. 

Kjo u vërejt edhe me rastin e këtyre 
kërshëndellave. Në mesazhin e të parit të Kishës 
Ortodokse Serbe, Patriarkut Irinej, i cili, duke 
folur për serbët në "Kosovë e Metohi", tha: "Sot, 
me rastin e njëqindvjetorit të çlirimit të Kosovës 
dhe Metohisë në Luftën e Parë ballkanike, duhet 
"tërë shpresën tonë ta mbështesim në Zotin". 
Për të vazhduar: "Nëna, mbani në mend dhe 
mësojuni fëmijëve tuaj që ata t'ua mësojnë 
fëmijëve të tyre, se hebrenjtë e dëbuar pritën 
njëzet shekuj për t'u kthyer në vatrat e të parëve 
të tyre, kurse populli serb ka pritur pesë shekuj 
çlirimin e Serbisë së Vjetër". "Të mësuar nga 
recituesit e psalmeve edhe ne betohemi: 'Nëse 
të harroj ty, Kosovë, dhe ty, Metohi, le të më 
harrojë mua dora ime e djathtë", - pohoi i pari 
i Kishës Ortodokse Serbe. Duke iu drejtuar 
serbëve në Kosovë, Irinej u kujtoi atyre se 
Krishtlindja është "dita kur fillon ringjallja" dhe 
se nuk ka ringjallje pa flijim. 

Kosova obligimi më i shenjtë 

Kjo nuk ishte hera e parë që Patriarku serb 
Irinej, t'i drejtohej popullit serb me mesazhe 



të këtilla. Ai e kishte bërë këtë edhe në raste 
tjera, siç veproi kur u zgjodh Patriark i Kishës 
Ortodokse Serbe në muajin tetor 2010. Atëherë, 
përveç të tjerash, pati thënë: 

"Me Krishtin dhe në Krishtin mundemi 
gjithçka. Ne kemi shumë obligime, dhe ndoshta 
kryesorja është ta mbrojmë Kosovën tonë të 
shenjtë e martire...". "Kosova është toka jonë e 
shenjtë, është Jerusalemi ynë. Nëse e harrojmë 
Kosovën, Kosova do të na harrojë ne..." 

"Serbia pa Kosovën dhe vendet e shenjta 
(kishat e manastiret) në Kosovë, nuk është 
Serbi..." 

Patriarku Irinej u bën thirrje serbëve që të 
flijohen për Kosovën 

Patriarku Irinej në ditën e Vidovdanit, më 28 
qershor 2012, u është drejtuar besimtarëve e 
të tjerëve në Graçanicë me porosi nacionaliste 
e luftënxitëse, pavarësisht nga frazat që 
ndonjëherë tingëllonin paqësore. Në fjalimin 
përfundimtar, Patriarku serb Irinej u bëri thirrje 
serbëve që, nëse do të jetë nevoja, të flijohen për 
këtë, siç e quajti ai, 'tokë të shenjtë' serbe". 

"Kosova është tokë e bekuar, ku ka vend për 
të gjithë njerëzit e vullnetit të mirë", - ka thënë ai 
dhe ka shtuar se do të bëhet çdo gjë që ajo të jetë 
e të mbetet serbe, ashtu siç ka qenë gjatë gjithë 
historisë."Sot kur janë shtrirë shumë duar drejt 
Kosovës, asnjëherë nuk duam dhe nuk mund 
të pranojmë që Kosovën ta marrin nga Serbia. 
Ky është vend i shenjtë serb, i lagur me gjak, 
i çimentuar me eshtrat e martirëve të shenjtë. 
Çmimi i gjakut është çmimi më i shtrenjtë i 
paguar në diellin e qiellin. Me këtë çmim është 

paguar Kosova", - është shprehur Patriarku, 
duke iu drejtuar besimtarëve pas liturgjisë, në 
portin e Manastirit të Graçanicës, shkruanin 
mediet serbe. 

"Si mund të lihet toka, e cila është njomur me 
gjak, si të lihet toka në të cilën ndodhen tempujt 
tanë më të mëdhenj dhe të gjithë farës kristiane, 
si të lihet toka pa kokë e zemër e shpirt, prandaj 
jemi sot këtu, në këtë ditë të shenjtë, që t'i 
tregojmë botës, para së gjithash vetes, se ne jemi 
pjesë e pandarë e kësaj toke të shenjtë dhe të 
bekuar", - citonin mediet serbe, në atë kohë fjalët 
e kreut të KOS-it.Patriarku Irinej kishte pyetur: 
"Si mund të mbetet Serbia pa Kosovën e të jetë e 
të mbetet Serbi? Ky do të ishte trup pa kokë, pa 
bukë, pa diell dhe pa drejtësi"! 

Patriarku përkrah platf ormën e Nikoliqit 

Patriarku i Kishës Ortodokse Serbe Irinej ka 
thënë se Platforma e Serbisë për Kosovën është 
mënyra më e mirë për zgjidhjen e "këtij problemi". 



Duke folur për mediet serbe, ai ka 
mbështetur dialogun e Kryeministrit të 
Serbisë, Ivica Daçiq, me Kryeministrin e 
Kosovës, Hashim Thaçi, duke thënë: "Të gjitha 
problemet duhet të zgjidhen me bisedime". 
Irinej, më tutje ka deklaruar se kisha tashmë 
po bën dhe do të bëjë gjithë ç'mundet për të 
ndihmuar Presidentin e Serbisë, Tomislav 
Nikoliç, që Kosova "të mbrohet dhe të mos 
lëshohet"..Irinej po ashtu ka thënë se politika 
e Serbisë "edhe Evropa, edhe Kosova" nuk 
është e pamundur, duke paralajmëruar: 
"Nëse dikush nga Serbia do që të heqë dorë 
nga Kosova, për të qenë pjesë e Bashkësisë 
Evropiane, ai do të ishte një çmim tejet i lartë 
që nuk mund të paguhet". 

Platforma e Beogradit për Kosovën, përveç 
të tjerash, parasheh një lloj autonomie për 
komunat me shumicë serbe në Veri. Dokumenti 
është kundërshtuar fuqimisht nga autoritetet në 
Prishtinë. 

Sureja Jusuf dhe arti letrar 

Besnik Jaha 



Gjuha e Kur'anit prek përmes ndjenjës së figurave poetike si një poezi, por, ndryshe nga poezia 
njerëzore, Kur'ani prek përmes formës dhe përmbajtjes (kuptimit). Kjo edhe është e veçanta e 
tij. Shumë kohë para Muhamedit a.s. arabët kishin përsosur artin e tyre letrar dhe kishin arritur 
shkëlqim të veçantë në të. 



Si çdo fe tjetër, edhe feja islame ka librin e saj 
të shenjtë - hyjnor. Ai libër është Kur'ani - 
Fjalë e Zotit e kthyer në arabishte të pastër. 
Kur'ani - libri i shenjtë i myslimanëve, është 
mrekullia - muxhizeja më e madhe e Pejgamberit 
të fundit, Muhamedit a.s.. 

Të flasësh për Kur'anin, nuk është e lehtë sa 
duket, sido që ta shikosh, qoftë nga aspekti 
teologjik ose nga ai shkencor. Është libër i shenjtë 
i myslimanëve, Fjalë e Zotit, libër i cili përmban 
një mori qasjesh shkencore, libri me stilin më të 
lartë gjuhësor të njohur deri më tani, libri që, pos 
denotacionit, edhe gjuhën konotative e posedon 
mjaft shpesh, etj.. 

Ne nuk do të flasim për secilën nga këto që 
cekëm, sepse as që do të thoshim më të paktën 
e pakicës nëse do të fillonim me atë qëllim, dhe 
kjo, duke u bazuar edhe në atë që kanë th(dh)ënë 
dijetarët e shumë brezave gjatë historisë. Do të 
flasim vetëm pak për gjuhën dhe artin e Kur'anit. 

Gjuha e Kur'anit prek përmes ndjenjës së 
figurave poetike si një poezi, por, ndryshe nga 
poezia njerëzore, Kur'ani prek përmes formës 
dhe përmbajtjes (kuptimit). Kjo edhe është e 
veçanta e tij. Shumë kohë para Muhamedit a.s. 
arabët kishin përsosur artin e tyre letrar dhe 
kishin arritur shkëlqim të veçantë në të. Aftësia 
e tyre për të prodhuar vepra me vlera të mëdha 
letrare, ishte e pakrahasueshme me ndonjë 
kulturë tjetër. Historia nuk njeh tjetër popull 
tek i cili fjala dhe bukuria e saj të kishin po kaq 
rëndësi, po kaq zhvillim. Për arabët, bota ishte 
çështje jete dhe vdekjeje, harrese dhe përjetësie, 
lufte dhe paqeje, virtyti dhe vesi, fisnikërie dhe 
rëndomtësie etj. 1 



Sureja Jusuf 

Allahu i Lartmadhërishëm për Jusufin a.s. , 
dhe për atë që ka ndodhur me të, ka shpallur 
një sure të tërë në Kur' anin Fisnik, në mënyrë 
që të meditohet për mësimet e këshillat e tij, për 
urtësitë e edukimit të bukur të tij. 2 Sureja Jusuf ka 
zbritur në Mekë, pas sures Hud dhe ka 111 ajete. 
I tërë tregimi në këtë kaptinë i është kushtuar 
ndodhisë rreth Jusufit, vështirësive që përjetuan 
ai dhe babai i tij, mundimeve që vuajti prej 
vëllezërve, mundimeve që përjetoi në burg, si jetoi 
në shtëpinë e zotërisë së tij në Egjipt, ndodhisë 
me gruan e zotërisë së tij dhe rreth bashkimit të 
familjes dhe jetesës në lumturi. Trajtimi i temave 
të sipërcekura është i veçantë në këtë sure, si për 
nga forma, ashtu edhe për nga kuptimi. Do ta 
zbulojmë në nëntitullin Veçori artistike letrare 
në suren Jusuf, ku do të bëjmë një shtrirje më të 
gjerë të zbërthimit (analizës) të kësaj sureje. Sureja 
i është shpallur Muhamedit a.s. në kohën kur 
ballafaqohej me vështirësitë e njëpasnjëshme, në 
kohën kur i vdiqën axha dhe bashkëshortja, në 
Vitin e Pikëllimit, që të ishte si një mehlem dhe 
ngushëllim për të. Kjo kaptinë, përveçqë ishte një 
ngushëllim për Muhamedin a.s. dhe besimtarët, 
sillte edhe një mësim shumë të rëndësishëm, se, 
pas çdo vështërsie e mundimi, vijnë lehtësimi 
dhe çlirimi. Veçanti e tregimit të Jusufit përballë 
tregimeve të pejgamberëve të tjerë në Kur'an, 
është se ky tregim nuk përsëritet askund në 
Kur'an, siç ngjet me tregime të tjera. Përveç të 
tjerash, kjo sure trajton tema mjaft të rëndësishme 
e të ndjeshme, si dashuria e madhe prindërore 
e Jakubit ndaj Jusufit a.s. , dashuria si nevojë 
fiziologjike, morali etj.. 

Veçori artistike letrare në suren Jusuf 

Arti është një pasqyrim i veçantë i natyrës. 
Eshtë pasqyrim i jetës i shoqëruar nga 
imagjinata, mendimi dhe ndjenja e artistit 
(krijuesit) 3 . Ky pasqyrim në një vepër poetike 
realizohet veçanërisht si dhe, tok me disa 
elemente të pasqyrimit të natyrës, në arte 
tjera. Kur'ani është vepër me një stil shumë të 
lartë artistik, me një muzikalitet të veçantë e 
domethënës, që e bën të jetë valid edhe sot pas 
1450 vjetësh nga zbritja. 

Nga elementet e veçanta artistike që mendojmë 
se ka sureja Jusuf, do t'i sjellim në vijim në 
mënyrë më të shtjelluar, këto: 

- Rrëfimi i shkurtër që mbulon një periudhë 
kohore mjaft të gjatë. 4 

Ky element është ndër elementet e veçanta 
të kësaj sureje. Koha që përfshin kjo sure, është 
mjaft e gjatë (sipas Hafidh ibn Kethirit është 
njëqindenjëzetvjeçare). Pavarësisht nga gjithë 
kjo kohë që ngërthen në vete kjo ngjarje, rrëfimi 



është ndërtuar mjaft shkurtimisht. E gjithë 
ngjarja zhvillohet në 111 ajete, të përmbledhura 
në trembëdhjetë faqe e gjysmë. Kjo formë 
e kapërcimit koherent apo gjithëpërfshirjes 
kohore, është mjaft aktuale në letërsi edhe sot e 
kësaj dite. Rrëfimi është i ndarë në katër forma, 
mënyra të qasjes së rrëfimit. 

Dashuria 

Në këtë sure dashuria është e trajtuar në dy 
plane: dashuria e madhe prindërore e Jakubit 
ndaj Jusufit dhe dashuria e madhe e Zelihasë 
ndaj Jusufit. 

Dashuria prindërore e Jakubit ndaj të birit - 
Jusufit është e trajtuar veçan dhe dallueshëm nga 
ajo e Zelihasë ndaj Jusufit. Jakubi, dashurinë e 
madhe ndaj Jusufit e ushqen me mirësi dhe sjellje 
të butë, me lotë dhe ngashërimë derisa verbohet, 
përkundrejt dashurisë së Zelihasë, e cila, që ta 
bëjë për vete Jusufin, monton Uoj- lloj dredhish, 
si: shqyerja e këmishës, gënjeshtra për dhunim, 



38 H 271 DITURIA ISLAME SHKURT 2013 Etikë 



e të tjera si këto. Pra, dashuria e Zelihasë ishte jo 
e drejtë, e verbër dhe nuk njihte rrugë paqësore 
që të triumfonte, prandaj ajo shfrytëzonte çdo 
mënyrë, për të marrë në fund dështimin, sigurisht. 
E veçantë në trajtirnin e temës së dashurisë 
prindërore në këtë sure është fakti i dashurisë së 
madhe që Jakubi (prindi) ka për Jusufin (të birin). 

Përshkrimi moral - edukativ 

Mënyra se si jemi mësuar t'i dëgjojmë ose 
lexojmë përshkrimet e akteve amorale në jetën 
tonë të përditshme, është mjaft joedukative 
dhe zaten edhe amorale. Shtron një formë të 
mbrapshtë edukimi për çdo moshë. 

Muzikaliteti që i shkon për shtat frymës 
kuptimore - ideore 

Kur'ani shquhet për muzikalitetin e veçantë 
që ka. Ajo që e bën të veçantë muzikalitetin e 
Kur'anit nga veprat e tjera poetike, është lidhja 
e anës fonologjike (tingullore) me atë semantike 
(kuptimore). Në këtë plan vetëm sa plotësohet 
mendimi se Kur'ani si mrekulli, është e dyfishtë: 
e mendjes dhe e shqisave 5 . Pra, përjetohet tingulli 
me anën e shqisës së të dëgjuarit, dhe merret 
kuptimi me anë të mendjes. Te sureja Jusuf ky 
fakt është mjaft i dukshëm. Është një melos që i 
përshtatet aq mirë, mrekullisht, frymës kuptimore 
në çdo rast kur ka dramaticitet. Kur Jakubi vuan 
për të birin. Kur Jufusi vuan për Jakubin, etj., 
ngjarja bëhet më e rëndë siç janë dhe tingujt, fjalët, 
që përgjithësisht ndërtohen nga tinguj të rëndë. 
Ndërkaq, kur përshkruhet çlirimi, lumturia, 
tingujt lehtësohen, fjalët përgjithësisht ndërtohen 
me tinguj të lehtë, dhe janë aq të lehta, saqë, edhe 
ata që s'e kuptojnë gjuhën arabe, në vija të trasha, 
arrijnë të kuptojnë se çfarë po ndodh, ose mund 
ta kuptojnë notën shpirtërore të zhvillimit të 
ngjarjes. 

Dramaticiteti - Forma e paraqitjes së veprimit të 
subjekteve 

Dihet se letërsia ndahet në tri gjini: epikën, 
lirikën dhe dramatikën. E para synon paraqitjen 
e ndjenjës, karaktereve, veprimit etj. , përmes 
rrëfimit. Zakonisht haset në vetën e tretë. E dyta 
është formë e shprehjes së ndjenjave subjektive dhe 
realizohet përmes vetës së parë. E treta, dramatika, 
drama, siç edhe nënkupton emri prej nga rrjedh, 
dramata - veprim, është formë e shprehjes letrare 
që synon të shprehë mesazhin, idenë, qëllimin 
përmes veprimit, jo fjalëve, dhe shkruhet për t'u 
luajtur, për t'u paraqitur në skenë. 

Në suren Jusuf, kjo trini është shkrirë aq 
organikisht, sa, shpeshherë, është e vështirë edhe 
të vërehet. Teksa e lexon tekstin, të duket se e sheh 
duke u realizuar në skenë. Kur ndalesh dhe pushon 
leximin, sikur pushojnë pamjet apo skenat. Edhe 
ndërtimi strukturor, formal i tekstit është thuajse i 
përshtatshëm (i ngjashëm) me një tekst dramatik. 
Thyerja e vargjeve, apo forma e ndërtimit të rrëfimit 



me një fragmentaritet minimal, që në lirikë, siç është 
përgjithësisht tërësia e Kur' anit, ngre vlerën e vargut 
poetik, - në këtë plan, në dramatikë, lehtas mund të 
shërbejë si ndarje skenike e pamore. Edhe gjuha e 
personazheve mund të lexohet lehtas si pjesë e një 
teksti dramatik. 

Duke qenë në formë lirike, poezi a poemë, 
sido që ta duam, sureja Jusuf ecën tehut të 
prozës (tregimit) dhe dramës (tekstit dramatik), 
pa u bërë as prozë e as dramë tërësisht dhe 
pa mbetur as poezi as poemë veçanërisht, 
duke qëndruar kështu, e veçantë dhe e rrallë 
çdoherë. Tekefundit, kush të dojë le ta lexojë si 
të dojë, qoftë si tekst lirik, poemë, qoftë si tekst 
epik, tregim, qoftë si tekst dramatik. Kjo vlerë 
e veçantë nuk haset në asnjë letërsi. Askund 
përveç në Kur'anin famëlartë. 

Mënyra e ndërtimit të rrëfimit 

Në këtë sure rrëfimi është i ndarë në disa 
referenca (forma). Rrëfimi fillon me shkronja 
simbolike duke vazhduar më tej me paralajmërimin 
që Allahu i bën Muhamedit a.s. se po ia zbret 
rrëfimin më të mirë (më të bukur). Më tej vazhdon 
biseda vetëm në mes Jusufit dhe Jakubit a.s.. 

Ndikimi i sures Jusuf në letërsi 

Nga rrëfimet që përmban Kur'ani, janë 
frymëzuar shumë shkrimtarë e poetë për të krijuar 
vepra poetike letrare. Forma e ndërtimit të tekstit 
narrativ si tregim, sipas shtresave narrative që ka 
sureja Jusuf, qe mësim për kulturën orientale për 
shumë vite e shekuj. Një formë e tillë e ngjashme 
haset te kryevepra narrative orientale dhe modeli 
tipik në narratologji Njëmijë e një net. Gjuha që i 
jep Jusufit, është më shumë zbukurime, saqë kalon 
kufijtë e një rrëfimi të thjeshtë. Ndoshta arsyeja 
pse e zgjodhi këtë rrëfim, lidhet edhe me jetën e 
tij. Muhamet Kyçyku jetoi për më shumë se një 
decenie në Egjipt, ku edhe kaloi kohën më të mirë 
të tij, rininë. Aty jetoi larg familjes dhe farefisit. 
Duke pasur një ngjarje të përafërt me të Jusufit 
a.s., Muhamet Kyçykun, mund ta ketë shtyrë që të 
krijojë një vepër poetike letrare me të njëjtën fabul. 
Ndoshta kjo ishte arsyeja që vepra të ketë dalë 
kaq e arrirë artistikisht. Një fakt i tillë i ndikimit të 
jetës së autorit në preokupimin dhe shkrimin e një 
vepre të arrirë letrare, është i mbështetur edhe nga 
teorikët më të mëdhenj të letërsisë. Por, megjithatë, 
për veprën Jusufi e Zelihaja Muhamet Kyçyku 
është fakt se temën e ka të nxjerrë nga Kur 7 ani, dhe 
kjo është një gjë e pamohueshme. 

(1) Ismail Faruku, Mrekullia gjuhësore e Kuranit (2) Hafidh 
ibn Kethir, Rrëfime për të Dërguarit e Allahut, Prishtinë, 2007, 
f. 245 (3) Gani Luboteni, Teoria e letërsisë, £.12 (4) Hafidh ibn 
Kethir, Rrëfime për të Dërguarit e Allahut, f . 278. Ka mendime 
që thonë se kjo ngjarje ka zgjatur tetëdhjetë e tre vjet. Këto 
dy mendime përcillen nga El-Hasani. Katade thotë se kjo 
ka zgjatur tridhjetë e pesë vjet. Ehli-Kitabët thonë se kjo ka 
zgjatur dyzet vjet, në dallim nga Muhamed b. Is'haku, që 
thotë se kjo ngjarje ka zgjatur tetëmbëdhjetë vjet. (5) Hafidh 
ibn Kethiri, Mrekullitë e Muhamedit a.s f. 17 

Barazia gjinore çështje universale 

Mr. Sadat Rrustemi 



Me gjithë faktin se në shtete të Evropës e më gjerë janë bërë përpjekje intensive për të arritur 
barazinë gjinore midis meshkujve e femrave, studimet bashkëkohore vërtetojnë se midis tyre ka 
dallime në vetë krijimin e tyre si dhe në pikëpamje të tjera që pamundësojnë barazinë gjinore në 
çdo segment jete. Dallime të tilla ndikojnë gjithashtu edhe në dispozita fetare 



Dallimet midis meshkujve dhe femrave - një 
realitet me të cilin duhet të pajtohemi 

Allahu i Lartmadhërishëm qysh 
para katërmbëdhjetë shekujsh ka 
sinjalizuar për një realitet që shkenca 
e Antropologjisë dhe studiuesit e saj mezi në 
shekullin e kaluar kanë arritur të verifikojnë 
hollësisht dallimet biologjike e të tjera midis 
meshkujve dhe femrave. 1 Thotë Allahu në 
Kur'an: "E mashkulli nuk është si femra....". (Ali 
Imran, 36) nga ana e Allahut për robëreshën e 
Tij-femrën, vjen si rezultat i pozitës së saj tek 
Allahu, që mund të jetë më e mirë se e shumë 
meshkujve 2 . Edhe pse që të dy janë krijesa të 
barabarta, kanë shumë dallime psikofizike. 

Me gjithë faktin se në shtete të Evropës e më 
gjerë janë bërë përpjekje intensive për të arritur 
barazinë gjinore midis meshkujve e femrave, 
studimet bashkëkohore vërtetojnë se midis 
tyre ka dallime në vetë krijimin e tyre si dhe në 
pikëpamje të tjera që pamundësojnë barazinë 
gjinore në çdo segment jete. Dallime të tilla 
ndikojnë gjithashtu edhe në dispozita fetare. 3 

Përmes dallimeve që do t'i vëmë në dukje 
në vijim, synojmë pohimin e realitetit që 
ka zubuluar Kur'ani fisnik gjatë shekujve 
dhe njëkohësisht apelojmë tek lexuesi që të 
bindet për vendimet që rrjedhin nga Krijuesi 
i gjithësisë, - se barazia gjinore përfundimisht 
është çështje që I takon Allahut Fuqiplotë, i Cili 
i ka krijuar meshkujt dhe femrat. Ai e din më së 
miri gjendjen e tyre dhe në mënyrë absolute u 
ka përcaktuar të drejtat e secilit, siç dhe pohon 
në Kur'an (Shih: El Mulk,14). Konsiderojmë 
të jetë me interes të theksojmë se, pavarësisht 



nga shumë samite, konferenca, seminare etj. 
me renome botërore kushtuar barazisë gjinore, 
sikur janë: Deklarata Universale për të Drejtat 
e Njeriut, Marrëveshje të veçanta mbi barazinë 
gjinore, si: Marrëveshja për Çështje të të Drejtave 
Politike të Femrës e vitit 1952, Deklarata mbi 
Eliminimin e Diskriminimit kundër Grave e 
vitit 1979, Samiti i fundit mbajtur në Prishtinë 
-2012, Konferenca të veçanta për gruan apo 
popullin, në të cilat ka kapituj ekskluzivë mbi 
barazinë gjinore, si dhe Konventat e shumta të 
lëshuara nga Kombet e Bashkuara, -që të gjitha 
sinjalizojnë me theks të veçantë në mënyrë 
eksplicite - inkurajimin për barazinë gjinore. 

Specifike për tërë atë që u theksua më lart, 
është se të gjitha ato konferenca të mbajtura 
kushtuar barazisë gjinore parashohin barazi 
absolute midis burrit e gruas, në të gjitha poret 
dhe rrafshet e jetës, si: të drejta dhe detyrime, 
obligime dhe përgjegjësi legjislative, politikë, 
ekonomi, shoqërore, kulturore, arsimore, pa 
përjashtuar apo duke mos marrë parasysh 
dallimet në përbërjen e grave nga aspekti 
natyror, biologjik si i ka krijuar ato Allahu i 
Madhërishëm. 4 

Në anën tjetër, duhet ditur që disa nga llojet 
e barazive gjinore për të cilat bëjnë thirrje 
konferenca botërore në shenjë respekti për 
femrën, duke e krahasuar si të barabartë me 
mashkullin si krijesë, si dhe disa të drejta të 
femrës, qofshin ato shoqërore, ekonomike, 
arsimore etj., shohim se Islami i kishte ofruar 
femrës të drejta të tilla dhe shumë të tjera shekuj 
më parë, madje jo vetëm formalisht, po edhe 
praktikisht. Këtë e dëshmojnë shumë femra 

evropiane - jomyslimane dhe myslimane anë e 
kend botës. 5 

Studimet antropologjike bëjnë të ditur se midis 
meshkujve e femrave të zakonshme ekzistojnë 
dallime të shumta nga pikëpamja e strukturës 
fizike, nga aspekti biologjik dhe psikologjik si 
dhe ngjashmëri e dallime midis tyre në këtë 
aspekt. Edhe pse ka ende të tillë që shpresojnë 
t'i realizojnë fantazimet e tyre, duke pretenduar 
se me kalimin e kohës ndryshimet fiziologjike 
dhe psikologjike do të zhduken e si rezultat 
- meshkujt dhe femrat do të jenë të ngjashëm 
me njëri tjetrin, ka edhe prej tyre që e pranojnë 
teorinë e dallimit midis meshkujve dhe femrave, 
praktikisht një proces të tillë e konsiderojnë të 
natyrshëm. 6 

Dallimi në krijim 

Pa mëdyshje një pretendim i tillë është më se 
i gabuar, një absurditet dhe i paarritshëm për 
faktin se Krijuesi i gjithësisë e ka bërë të qartë 
praktikisht dallimin në mes tyre, dhe si rezultat 
i dallimeve të tilla funksionojnë shumë nga ligjet 
dhe rregullat e natyrshme të qenieve njerëzore 
nga të cilat varet jeta e tyre. 

Ky mendim që promovuam, nuk lë hapësirë 
që dikush të mendojë se kjo është një vijë 
ndarëse që aludon për inferioritetin e femrës ose 
diskriminimin e saj, përkundrazi, fakte të tilla 
mbivlerësojnë pozitën e femrës dhe e vendosin 
atë në pozitën që ajo meriton. 

Studime të mirëfillta nga shkenca 
bashkëkohore në lëmin e antropologjisë, kanë 
nxjerrë përfundime se dallimet midis meshkujve 
e femrave manifestohen në fusha të ndryshme, e 
ato janë: 

1- Dallime midis meshkujve e femrave në 
krijim. Allahu Fuqiplotë krijoi femrën dhe bëri 
që në mes saj dhe mashkullit të ketë ndryshime 
organike, psikologjike dhe mendore, në 
mënyrë që femra të përshtatet me profesionin 
e saj primar të jetës, që është materniteti dhe 
edukimi i brezave të rinj. Mirëpo trumbetuesit 
për barazinë gjinore, nëpërmjet konferencave 
botërore të ndryshme, sikur e kanë harruar 
profesionin primar të femrës, prandaj ato 
konferenca luajnë role vetëm formale në këtë 
drejtim. Nga ky këndvështrim, themi se nga 
dallimet midis dy gjinive në krijim, mund të 
theksojmë këto: 

a) Shkenca e biologjisë saktëson se dallimet 
midis tyre fillojnë shumë herët-para lindjes 
nga shtatzania. Dallimi i parë vërehet përmes 
spermatozoidit dhe qelizës vezë. Studiues 
amerikanë përfundojnë se kromozomet (x), që 
përcaktojnë gjininë femërore dallohen, ngase 
lëvizin në grumbuj së bashku më ngadalë, edhe 
pse janë më rezistente në mjedisin ku gjenden, 
prandaj jetojnë më gjatë. Gjithashtu kromozomi 
x është më vital nëse gjendet me mjedisin 
acidik. 



Kurse kromozomi (y) i cili përcakton gjininë 
mashkullore, ka lëvizje më të shpejtë dhe është 
më pak rezistent ndaj kushteve të ambientit dhe 
shkatërrohet më shpejt. 

Konfiguracioni emocional 

Qeliza vezë femërore ka formë të sferës, që e 
dallon nga qeliza mashkullore (spermatozoidi), 
që posedon bishtin i cili i mundëson lëvizje më të 
shpejtë në drejtim të qelizës vezë, në mënyre që të 
bëhet mbarësimi/fekondimi i qelizës vezë. Në këtë 
mënyre të dy prindërit marrin pjesë së bashku në 
formimin e embrionit, i cili më pastaj zhvillohet 
në fetus që bart karakteristika nga të dy prindërit. 7 

b) Shkenca e fiziologjisë përfundon se midis 
meshkujve e femrave ka shumë dallime, nga të 
cilat edhe në skelet, si këto: 

- kafka e mashkullit është më e madhe dhe më 
e rëndë se e femrës; 

- dhëmbët e femrës janë më të vegjël se të 
meshkujve; 

- nofullat e poshtme të femrës janë më të lehta 
se të mashkullit. 

Gjithashtu gjymtyrët e eshtrave të femrës 
janë rëndom më të lehta, më të shkurtra, më të 
ngushta, më të holla dhe më të dobëta sesa të 
mashkullit. 

c) Shkenca e psikologjisë: Është vërtetuar 
se ana emocionale e femrës në konfiguracion 
ndryshon nga ajo e mashkullit, sepse ajo është 
më emotive se mashkulli. Virtyti i butësisë, 
dashurisë dhe mëshirës është më i theksuar 
te femra për faktin se i përshtaten misionit 

të saj primar, sepse ajo merret me rritjen dhe 
edukimin e brezave. Si rezultat i konfigurimit 
emocional të saj, vërejmë se femra është më e 
ndjeshme dhe më e prekshme ndaj fenomeneve 
natyrore. P.sh. ajo nuk mund të frenojë mllefin 
e saj gjatë ndonjë fatkeqësie, sikurse nuk mund 
t'i kontrollojë as emocionet gjatë gëzimit. 
Studiues të fushës së neorologjisë, si Ruben dhe 
Raquel Gur-specialistë me renome, pohojnë 
se, gjatë hulumtimeve të tyre, kanë ardhur në 
përfundimin se gratë kanë aftësi më të madhe 
shprehëse, përpilojnë fjali më të gjata, kanë aftësi 
për t'u shprehur më mirë e gratë gjithashtu kanë 
një lidhje më të mirë ndërmjet dy hemisferave 
të trurit, kurse burrat posedojnë më shumë 
aftësi, mprehtësi e inteligjencë dhe aftësi për t'i 
zgjidhur konfliktet më lehtë etj.. 8 

2- Dallime anatomike, nga të cilat, përveç të 
tjerash, mund të theksojmë: 

a) Dallime në muskuj: muskujt e meshkujve 
janë më të fuqishëm sesa të femrave, ngase 
muskujt e femrave përmbajnë më tepër ujë 

të lëngshëm, prandaj janë më të dobët. Sasia 
e muskujve te gratë është rreth 35.8% në tërë 
trupin, kurse te meshkujt 41.8% në tërë trupin. 

b) Dallime në sasinë e yndyrës: femra përmban 
sasi më të madhe yndyrore - rreth 28.2% në tërë 
trupin, kurse mashkulli 18.2% në tërë trupin e tij. 

c) Dallime në zemër dhe tubacione: zemra e 
meshkujve është më e madhe dhe më e rëndë se 
e femrave. Te meshkujt arrin mesatarisht nga 280 
deri 340g, kurse te femrat 230 deri 280 g, si dhe 
arteriet e mashkullit janë më të gjera. 

ç) Dallime të shumta në sistemin riprodhues, 
siç është e ditur nga të gjithë. 

d) Dallime të dukshme në sistemin nervor: 
Shkenca e anatomisë pohon se gratë dhe burrat 

janë nga natyra të ndryshëm nga njëri-tjetri. Këto 
dallime vërehen edhe në sistemin nervor, ndër 
të tjera, është vërtetuar se truri i mashkullit është 
më i rëndë se i femrës. Ky ndryshim vërehet 
edhe tek të vegjlit: truri i foshnjës mashkull është 
46 g më i rëndë sesa i femrës. 9 Ndërkaq, tek të 
rriturit truri i mashkullit peshonlOOg më shumë 
se sa truri i femrës. 10 Lidhur me këto dallime 
të trurit midis dy gjinive, Prof. Simon Baron- 
Cohen, konstaton: "Truri i femrës është tru-"E", 
i cili qëndron për "empatinë" (aftësi për ta vënë 
veten në ndjenjat dhe mënyrën e të menduarit 
të dikujt). Ndërkaq, meshkujt kanë prirje të jenë 
tru-"S", i cili qëndron për "sistem"; motorë, 
kompjuterë, koleksione pullash. Në raste të 
skajshme kjo ndërthurje truri "mashkullor" çon 
në autizëm apo të meta të tjera. Për këtë arsye, 
këta njerëz bëhen "savantë" (përparimtarë), 
me aftësi mahnitëse, po me pamjaftueshmëri 
shoqërore. Sipas disa psikologëve, e meta në 
ndërtimin e trurit të skajshëm mashkullor mund 
të sjellë gjeni dhe përbindësha - edhe savantë". 11 

Dallimet organike 

Po ashtu pjesa e përparme e trurit të femrës 
është 50 cm më e vogël sesa te mashkulli. 
Gjithashtu është konstatuar nga fiziologë se 
truri i mashkullit në aspektin anatomik dallohet 
nga ai i femrës përmes shprehjes së shenjave 
të inteligjencës dhe për një zhvillim mendor 
superior; ata ndryshojnë në masë të madhe edhe 
sipas ndjenjave, aftësive për të folur, eupati etj.. 

Dr. Hamid Zehrani 12 pohon: Secili nga të dy 
gjinitë i njohin profesionet e tyre dhe modelet 
e sjelljeve imponojnë dallimin në mes gjinive 
mashkullore/femërore, prandaj në mënyrë të 
natyrshme prindërit akceptojnë dallimet në 
mes tyre përmes atributeve sociale etj., p.sh: 
meshkujt dallojnë për trimëri, forcë fizike, 
përfitim dhe marrje me atletikë, për prirje dhe 
konkurrencë për t'u pavarësuar etj.. Femrat 
dallohen nga çështje sociale, sistem dhe saktësi 
etj.. 

3- Ndryshime në funksionet organike: 
Ndryshimet organike te femrat janë të qarta, 
mbështetur mbi ndryshimet anatomike,si: 

a) Femrat janë më rezistente ndaj vështirësive 
dhe sëmundjeve sesa meshkujt. Ky dallim vjen 
sepse Allahu i Lartësuar i ka përgatitur ato që të 
marrin përsipër përgjegjësi dhe obligime, me të 
cilat nuk i ka ngarkuar meshkujt. Prandaj cikli 
menstrual, shtatzania, lindja, gjidhënia janë të 



veçanta për femrën, e meshkujt nuk kanë aftësi 
të tilla dhe mundësi reale për funksione të tilla, 
ngase Allahu femrën e ka përgatitur që të jetë 
e gatshme për këto funksione. Këtë e vërteton 
edhe profesori me origjinë gjermane - Rudolf 
Bavmagsn - profesor në Universitetin e Berlinit, 
i cili thotë: "Sipas disa studimeve shkencore, 
kemi ardhur në përfundimin se femrat janë më 
rezistente se meshkujt edhe ndaj sëmundjeve 
mendore, sepse trupi i femrës reagon me një 
shpejtësi shumë të madhe ndaj gjendjes së 
lodhjeve psikike, si rezultat i prodhimit në sasi 
të madhe të hormoneve të stresit, si materia 
Adrenalinë etj. Kjo ndikon njëkohësisht që femra 
të qëndrojë për një periudhë në ciklin mujor. 
Ndryshe nga mashkulli, i cili prodhon hormonet 
që rezultojnë nga lodhjet në mënyrë më të 
ngadalshme. 13 

b) Funksioni i qarkullimit të gjakut të femrës 
dhe mashkullit dallon, pulsi i zemrës së 
mashkullit është më i ngadalshëm se i femrës, 
mesatarisht të rrahurat e zemrës së mashkullit 
në një minutë janë 84 rrahje, kurse të femrës 
94 rrahje. Gjithashtu vetë lloji i gjakut tek të dy 
gjinitë ndryshon dukshëm, - në një milimetër 
kub gjaku i mashkullit përmban nga 5 deri 5.5 
milionë rruaza të kuqe gjaku, kurse i femrës 
përmban 4.5 deri 4.8 milionë rruaza të kuqe 
gjaku. Ky dallim luan rol të rëndësishëm në 
formimin e trupit të njeriut. Ndërkaq, numri i 
rruazave të bardha të gjakut te femrat është më 
i madh se te meshkujt. Njëkohësisht, meshkujt u 
ekspozohen më tepër sëmundjeve të zemrës se 
femrat. Po ashtu femrat e djegin oksigjenin më 
shpejt se meshkujt ,dhe nga kjo rezulton shtimi 
dhe pakësimi i rruazave të kuqe të gjakut, për se 
mund të ndodhë më shpejt alivanosja. 14 

Allahu Mëshirëplotë secilit nga meshkujt 
dhe femrat i ka caktuar detyra dhe obligime, 
urdhëresa e ndalesa dhe, nëse ngatërrohen ato, 
pa dyshim që humb efekti i fenomenit gjinor dhe 
mund të themi lirisht se ndodhin çrregullime në 
të gjitha poret e jetës njerëzore. 

[1] Umu Habibe el-Burejki, Amelu elmer'ti fi mizan esh- 
Sheriati el-Islamijeti,f57-78.Shtëpia botuese:Mektebet evlat 
esh-shejhturath,2005. [2] Fahrudin Muhamed in Umer et- 
Temimi err-RRazi esh-Shafi'i,Mefatihul gajb, Dar elkutub 
elilmije Bejrut 2000-1421,bot 1 v.8,f.24.,dhe Muhamer 
reshid in Alij Rida,Tefsir Elkur'an Elhakim-Tefsirul menar, 
Elhej'tu elmisrije elame lilkutub,1990, v. 3,f.238 [3] Mr. 
Sadat Rrustemi.Ahkam elmuslimat fi dijar gajr el islam- 
disertacion magjistrature,mbrojtur në"Uiversiteti amerikan 
i hapur", Kajro-, 2008-1429,f.301. [4] Dr.Fuad Abdulkerim 
el Abdulkerim, Kadaja elmer'etu fi elmu'temerati ed- 
devlijeti, botimi 1-2009/1430, Boton "Merkez Baithat lid- 
dirasat elmer'eti"Rijad,vll I,f .277. [5] Fuad Abdulkerim el 
Abdulkerim, Kadaja elmer'etu fi elmu'temerati ed-devlijeti, 
vll I,f.280. [6] Dr. Bahtije Gërbeshi Zylfiu Hyrje në studime 
gjinore f.100,103. Shtypi "Dukagjini" Pejë. Prishtinë 2008. 
[7] Fuad Abdulkerim elAbdulkerim,Kadaja elmer'etu fi 
elmu'temerati ed-devlijeti,vll I,f.283. [8] Po aty,v.l,f. 288-289. 
[9] Muhamed Alij el Barr,Amelu elmer'ti fil mizan,f.84. [10] 
Grup autorësh, Femra në mbrojtjen e Islamit, Dukagjini- 
Pejë,f.36 

Pa f e, sTca atdhe! 

Kasam Muhameti 



Feja, asnjëherë, askund nuk duhet të jetë diskutabile. Gabojmë shumë nëse mendojmë ndryshe, 
ngase është: traditë, kulturë dhe qytetërim ndër shekuj dhe mbi të gjitha: vlerë, pasuri dhe ushqim 
shpirtëror i një populli, siç është edhe për ne. 



Populli ynë i përvuajtur në shekuj 

Ekaluara jonë si popull është e dhimbshme, 
sidomos thuajse tërë shekulli XX ishte 
mjaft i rëndë dhe i mundimshëm, që na la 
shumë pasoja. Gjyshërit dhe baballarët tanë ishin 
ata që u ballafaquan dhe i bënë ballë çdo sfide 
të pushtuesve dhe sunduesve sllavë. Një gjë të 
tillë e përjetuam edhe ne, në ndryshimet që po 
ndodhnin në Jugosllavinë komuniste, të cilat na 
kushtuan mjaft shtrenjtë edhe në fundin e çerekut 
të shekullit XX. Ne, "popullin jetim të Kosovës", 
pas robërimit 100- vjeçar dhe pas luftës me 
Slloveninë, Kroacinë, Bosnjën - ne na lanë për në 
fund, "në vend të bakllavasë". Ne, s'patëm ditur 
të mendojmë për të shkelur e robëruar dikë. 

Ishim të robëruar, të sakatosur e të 
syrgjynosur, por të fortë, qëndruam si burrat. E 
kuptonim hallin e njëri-tjetrit dhe i dilnim zot 
njëri-tjetrit, gëzim e hidhërim i ndanim së bashku. 
Po , Feja jonë kështu na mëson. Gjithherë na 
mbante gjallë shpresa se do të vijë ndonjëherë liria 
edhe për ne. 

Fillimi i shekullit XXI ishte vendimtar, sepse, 
pas përpjekjeve tona të mëdha e të vazhdueshme, 
arritëm atë që e deshëm shumë. 

Çdokush ka të drejtë të jetojë i lirë, sepse 
çdokënd të lirë e krijon dhe e dëshiron Allahu 
xh.sh., të lirë për të jetuar, punuar e vepruar, por, 
jo - të shfrenuar. 

"Popullit qiellor", dënimi i Allahut i erdhi edhe 
nga qielli! 

"Ata", vazhdimisht e Uogarisnin veten e tyre: 
"popull qiellor", "i përparuar", që "e respekton 
fenë", 1 etj. . ., por në Kosovë i pamë shumë mirë 



se kush ishin. Një popullatë të pambrojtur, në 
vendin e vet, që s'i bëri keq askujt: e torturoi, 
e masakroi në mënyrën më barbare në sy të 
Evropës e të gjithë botës. Të gjithë e shihnin 
azganllëkun dhe kasaphanën e tyre, pa kursyer 
askënd, bile as gratë, të miturit, fëmijët e pleqtë. 
Krejt këto i bënin nën bekimin e "Gospodin 
Pavles" dhe klerikëve të tjerë kishtarë. Nëpër 
kisha merrnin kurajon dhe energjinë. 2 "Ata" 
dëshmuan se janë rrenacakë, komitë të mëdhenj 
e gjakpirës të shekullit XX. Ne s'kishim kah t'ia 
mbanim, filluam të rrudheshim, të strukeshim, 
si fëmija jetim-pa nënë, e të çuditeshim me 
"marifetet e tyre" që bënin ndaj nesh. Megjithatë, 
prehjen e gjenim diku të ngrohtë, o vëlla, vetëm 
aty ku e kemi përherë: në xhami, në mejtepe 
e medrese. Bënim qare, për të mbetur gjallë. 
Kohë pas kohe tubonim nëpër xhami edhe mjete 
materiale për të intervenuar në zonat më të 
rënduara. Edhe shkollimit ia gjetëm zgjidhjen, se 
"ata" edhe nga objektet shkollore na ndoqën. Në 
xhami dhe mejtepe vazhduam edhe shkollimin. 
Na u rëndua shumë gjendja, zumë në mur 
të gjithë. Duhej t'ia bënim disi, na u desh të 
përgatiteshim për t'i bërë rezistencë "atij shkau". 
Djem e vajza, mezi siguruam nga një pushkë për 
ta hedhur në sup e për t'i thënë "atij dinozauri" 
- 'ndal më, se u bë boll, e teprove shumë'. Po , 
hoxhallarët, si përherë në shërbim të popullit, 
duhej të mendonin edhe për luftëtarët e lirisë 
(UÇK-së) për t'u prirë e për t'u shërbyer. Po , 
xhamitë edhe hoxhallarët - të popullit janë, s'ka 
si të mendohet ndryshe. Po, hoxhallarët i shihje 
gjithkund, edhe organizatorë: në demonstrata, 3 
protesta, 4 po edhe në ballë të luftës. Kësaj toke ia 

falën jetën, e stolisën me gjakun e tyre të njomë. 
Të tjerët mbetën gjallë e krenarë së bashku me 
ne, duke shijuar pakëz liri. 6 

"Ky", ishte "ai populli përparimtar" e 
"fetar i fesë së tyre". "Populli qiellor", të cilit 
dënimi Allahut i erdhi, pikërisht edhe nga 
qielli. "Ky" ishte, që më pastaj u mundua dhe 
po mundohet t'i zhdukë gjurmët e egra që la 
tek ne, dhe pa fije të turpit të thotë: "ne s'jemi 
fajtorë", ne prapë jemi "serbët e civilizuar". 
Fajtorët janë ata, shqiptarët, të vendit të tyre, 
që i përdhunuam ne. Në këtë botë mund të 
mashtrojmë dhe të shkelim të dobëtin, por 
jemi thellësisht të bindur se për ato veprime të 
tmerrshme që u bënë tek ne, një ditë, në Ditën 
e Gjykimit, është i Gjithëfuqishmi Allah, që 
ka për t'ua dhënë hakun e merituar të gjithë 
aktorëve keqbërës. 

"Lufta mbaroi"!? 

"Ata dindushmanë" u shporrën përgjithmonë 
prej këndej, të pikëlluar, se nuk arritën me 
metodat çnjerëzore ndaj nesh, të realizonin 
ëndrrën e tyre të kamotshme-për të bërë 
spastrimin etnik të popullatës sonë dhe për ta 
zaptuar tokën tonë. 

Ne filluam të nxitonim, se nuk e dinim ç'ishte 
liria. Filluam pak si "pula pa krye", apo ndoshta, 
nuk kishim përvojë të ecnim ngadalë e me hapa të 
sigurt në liri. 

Disa gjëra filluam t'i harronim e t'i hidhnim 
pas shpine. Autoritetin dhe kontributin e disa 
njerëzve tanë, të cilët asnjëherë nuk vrapuan 
dhe nuk vrapojnë pas votave, se nderi i tyre 
nuk ua lejon, - e keqpërdorëm. Hoxhallarët 
i lamë anash, jashtë ndonjë përkujdesjeje 
eventuale të institucioneve shtetërore. Harruam 
se ata ishin bashkë me ne pak më parë, atëherë 
kur na u deshën për t'u organizuar e për të 
luftuar. Xhamitë, harruam se çfarë roli luajtën: 
para, gjatë luftës dhe pas luftës. Harruam se 
ato na i çelën sytë atëherë kur "ata" deshën të 
na i mbyllnin. Harruam se Medreseja priste 
e përcillte, gati përditë udhëheqësit tanë, me 
zemërgjerësi, me ato kushte aq sa kishte: "Bukë, 
kripë, e zemër". 7 

Duke thënë: "Të mos shkelim mbi gjakun e 
dëshmorëve tanë", ne sikur po e nëpërkëmbim 
për ditë atë gjak të shtrenjtë. Me të plagosurit 
e veteranët e luftës sonë, gati askush nuk 
merret seriozisht, bile nganjëherë dëgjojmë 
ndonjë pëshpërimë tek shahen e ofendohen, 
ndonëse ata, të gjorët më shumë e besonin që 
do të vriteshin sesa të mbeteshin gjallë, vetëm 
e vetëm për t'i dalë zot vendit e popullit të vet. 
Megjithëkëtë, ata e dinë fort mirë se Allahu 
xh.sh. nuk do t'ua humbë mundin. Gjërat, 
asnjëherë nuk duhet të ngatërrohen, duhet 
ndarë shapi prej sheqerit. Nëse dikush luftoi për 
pushtet ose për ndonjë qëllim tjetër, s'do të thotë 
se të gjithë menduan dhe mendojnë kështu! 



Gabimet po na kushtojnë e do të na kushtojnë 

Gabime u bënë, dhe po bëhen. Pas luftës, i 
ngatërruam paksa gjërat, nganjëherë na rrëshqitën 
edhe këmbët. Nuk e kuptonim ç'po ndodhte 
në Kosovën tonë. Kush pati mundësi, veproi: 
misionarë, shoqata, organizata të ndryshme, 
qeveritare e joqeveritare, të huaj e të vendit, 
të cilat fondet e tyre i investuan në gjëra të 
nevojshme e të panevojshme. Çdokush u mundua 
të shfrytëzonte zbrazëtinë e mosfunksionimit 
të organeve shtetërore të Kosovës. Askush nuk 
mundi t'i kontrollonte, ngase shumë aktivitete 
u zhvilluan kinse "në saje të ndihmës ndaj 
popullatës sonë të dalë nga lufta", dhe kjo 
qe arsye pse nuk ia merrte mendja kujt që të 
pengojë dikë. Edhe formimi i partive të shumta 
dhe përçarjet politike bënë të vetën. . ., u bënë 
eksperimente të ndryshme me ne. Dikush tjetër 
synonte vetëm pasurimin e vet, me nder e pa 
nder. U krijua një kaos dhe shumica e popullatës 
mbeti e shtangur dhe e hutuar. Pas pak, filluan 
të dëgjoheshin disa shushurima, çfarë që nuk i 
dëgjonim më herët. 

Thanë: Po shpërndahen prezervativë falas, 
kuptohet për ta degjeneruar rininë e pastër të 
Kosovës. Më vonë e themeluan edhe shoqatën 
e homoseksualëve të Kosovës, po shpërndahen 
fletushka, libra e ndihma, pa përjashtuar edhe 
mundësinë se aty do të gjendej ndonjë simbol i 
krishterë (kishë a kryq). Mbulesa e vajzave tona u 
bë shpesh temë diskutimi, po asnjëherë zhveshja 
dhe lakuriqësia. . ., e çmos tjetër. Dëgjonim gjëra 
të tmerrshme. Filluan të fyhen rëndë ndjenjat 
tona. Ne, popullatë e varfër po, por dinjitet e 
terbije patëm gjithmonë. Kudo që shkuam për të 
siguruar kafshatën e gojës dhe për t'i ndihmuar 
familjes, në: Gjermani, Austri, Zvicër, Itali, 
e gjetiu, bëmë vend dhe shërbyem si njerëz, 
asnjëherë nuk na pengoi përkatësia nacionale e 
fetare e të tjerëve. 

U f ormua Parlamenti i Kosovës dhe Kosova 
fitoi edhe Pavarësinë e shumëpritur 

Pas luftës na u desh të votonim dhe të 
zgjidhnim udhëheqësit tanë, dhe si qytetarë të 
vendit-votuam me dëshirë të madhe e respekt 
për njerëzit tanë. Të gjithë me mallëngjim 
pritëm edhe lajmin për formimin e Parlamentit 
të Kosovës, ndonëse ishte periudhë tranzicioni. 
Bëheshin lëshime edhe në Parlament, po ne 
mendonim se, posa të shpallej Pavarësia, gjërat 
do të rridhnin ndryshe. U shpall edhe Pavarësia 
e Kosovës, një akt ky madhor për popullatën 
tonë. Disa ligje që u miratuan, i dimë, e disa 
nuk i dimë. Disa ligje janë për të mirë e disa për 
të keq. Çdokush që udhëheq, duhet t'i ketë të 
qarta vizionet dhe përgjegjësitë ndaj atyre prej 
të cilëve morën besimin-votuesve. Nuk është 
aspak e drejtë të bëhemi argatë të dikujt tjetër, për 
t'u shkelur vlerat e mirëfillta të popullit të cilit i 
takojmë, edhe nëse shkon në disfavor të posteve 

të udhëheqjes. Nëse na u desh të sakrifikonim, 
sakrifikuam, dikush më shumë e dikush më 
pak. Nëse përsëri lypset diçka e tillë, prapë 
duhet të jemi të gatshëm. Në liri të gjithë janë të 
barabartë. Shumica e popullatës mbeti dhe është e 
zhgënjyer. Vitet po ecin dhe për shumëkënd gjërat 
nuk po ndryshojnë, bile në disa raste na u kthyen 
bumerang. Thuajse Kosova duhet të mbetet vetëm 
në duar të disave dhe ata të bëjnë matrapazllëqe 
ashtu sikur ua kënda. Ani pse populli nuk bën 
zë, se është i mësuar të durojë, gjërat vërtet nuk 
duhet të teprohen. Në fakt, ne jemi një shtet i ri, 
i porsaformuar, për fat të keq, jemi mbrapa të 
tjerëve. Nëse duam të arrijmë, duhet të shikojmë 
si ecën dhe përparuan të tjerët. P.sh. gjermanët 
pas Luftës së Dytë Botërore, që të gjithë për një 
kohë të gjatë ishin ushqyer vetëm me patate, 
vetëm për ta forcuar shtetin, po dhe sot i shohim 
se sa të përkushtuar janë ndaj vendit-shtetit të 
tyre. Njësoj dhe italianët, të cilët ishin mësuar të 
hanin gjithçka nga bimët e frutat e ushqime të 
tjera, vetëm e vetëm për t'u bërë më të fortë. Kurse 
tek ne, dikush u pasurua shumë, e dikush mbeti 
pa asgjë-kështu nuk ka drejtësi, nuk na shkojnë 
punët mbarë. 

Feja, nuk është tallje as material që blihet, as 
që shitet 

Si qytetar dhe fetar-i Fesë Islame, së cilës i takoj, 
jam munduar të ndjek me mjaft kujdes vendimet 
e udhëheqësve tanë për sa i përket çështjes së fesë, 
këtu është theksi kryesor. Pavarësia e Kosovës u 
shpall para katër vjetësh dhe do të shohim se në 
nene e ligje të ndryshme, feja-sidomos Islame, 
çuditërisht është anashkaluar. Nuk dëgjuam 
ende nga ndonjë udhëheqës yni të ketë reaguar 
seriozisht në këtë drejtim, sa kohë që ndonjë 
reagim i dikujt do të hasë në veshë të shurdhër, 
s'merret asnjë vendim konkret. Kë përfaqësojnë 
atëherë ata, nuk u vjen turp që 96 % e popullatës 
i përkasin Fesë Islame. Kjo u dëshmua edhe në 
regjistrimin e fundit të popullsisë në Kosovë. 
Kjo është dashur të dihet edhe më herët. A 
mos ndoshta, ata udhëheqës patën qëUiirtin të 
na i merrnin votat dhe të kënaqin vetën e tyre 
me lukse, e kështu të realizojnë epshet e tyre 
të shfrenuara?! Jo, populli ynë është gjallë dhe 
pikërisht është ky popull-xhemat i xhamive tona, 
që dha shumë e sakrifikoi gjithçka për t'i prurë 
aty ku janë. Por, me këtë xhemat nuk duhet 
luajtur e tallur: 

1. Feja-Islame është program hyjnor që 
e zgjodhi Allahu xh.sh. për njerëzimin mbi 
sipërfaqen e Tokës, nuk duhet lënë si gjë e dorës 
së dytë apo e tretë, ose nuk duhet lënë anash, 
sepse ne jemi njerëz, pavarësisht se ndonjë 
udhëheqës yni nuk ka njohuri në këtë drejtim. Le 
të mësojë e të studiojë më mirë. 

2. Feja nuk duhet të jetë kurrë një çështje e 
diskutueshme, gabojmë shumë nëse mendojmë 
ndryshe, ngase është: traditë, kulturë dhe 



qytetërim ndër shekuj dhe mbi të gjitha: vlerë, 
pasuri dhe ushqim shpirtëror i një populli, 
siç është edhe për ne. Po të shpreheshim 
konkretisht, do të ishte njëlloj, si të vihej në 
diskutim buka ose uji, kur duam të flasim për 
ushqimet tona ditore të zakonshme. Asnjë ditë 
s'mund të jetojmë pa ngrënë bukë e pa pirë ujë. 
Çdokush e ka fenë e vet, ashtu si e ka. Edhe ne 
në Kosovë: jemi kështu si jemi, neve na pëlqen 
kështu, jemi shumë të kënaqur dhe fatlum- 
që jemi myslimanë (po them për ata që janë 
myslimanë). E kemi përkatësinë tonë kombëtare 
dhe fetare, me të cilat identifikohemi si popull. 
Askush nuk ka të drejtë të na i cenojë këto, po 
duhet t'i ketë të qarta dhe të na i respektojë. 
Vetëm kemi nevojë për liri të mirëfilltë, e jo 
për ngërç fetar-jetësor të pakuptimtë. Në anën 
tjetër, nëse dikush e ka infektuar veten e tij me 
ateizëm dhe është në funksion ose udhëheqës, 
tash s'mund ta marrim në qafë shumicën e 
popullit që jeton me fenë së cilës i takon. Ky 
është absurditet. Gjynah i madh është ky, krim 
dhe sherr. 

3. Si popull, tradicionalisht identifikohemi me 
shumë fe, po edhe fraksione fetare. Toleranca 
dhe respekti ndërfetar në vendin tonë dhe në 
përgjithësi tek shqiptarët, manifestohen më 
shumë se kudo tjetër. Asnjëherë s'kemi pasur 
përçarje a grindje në mes feve. Se sa është e 
madhe kjo tolerancë, këtë e dëshmon edhe 
Katedralja Katolike, për një numër të vogël 
besimtarësh katolikë në Kosovë, e cila është 
ndërtuar në zemër të Prishtinës, dhe për hatër 
të së cilës, u rrënua godina e shkollës më të 
njohur në Prishtinë. Në anën tjetër, selia e BIK- 
së- për shumicën e popullatës islame, Medreseja 
dhe Fakulteti Islam janë në pjesët periferike 

të Prishtinës. Ose, për ta parë më konkretisht 
tolerancën fetare në Kosovë, duhet të shkosh në 
mes të Prizrenit-në Shatërvan, atje do t'i shohësh 
të gjitha fetë pranë njëra-tjetrës: xhamitë pranë 
teqeve dhe pranë kishave (katolike e ortodokse), 
etj.. Çdokush e ka rrugën të lirë dhe të drejtën e tij. 

4. Bindja fetare, pavarësisht sa është e qëlluar, 
është e drejtë e individit, ashtu siç është e drejtë 
e dikujt për të mos besuar. Në çdo shtet të 
zhvilluar feja, cilado qoftë ajo, ka autoritetin dhe 
vendin e vet të merituar. Tek ne në Kosovë, nuk 
po kuptojmë se ç' synojnë disa, le të jenë edhe 
udhëheqës. Apo, mos ndoshta duam të bëhemi 
më të mençurit në botë?! 

5. Pa dashur të injorojmë fetë e tjera dhe 
fraksionet e tyre në Kosovë, dhe duke pasur 
konsideratë për to, Feja Islame është ajo që 
dominon. Shumica e popullatës i ka prijësit- 
imamët e tyre të shkolluar, ashtu siç i kanë edhe 
fetë e tjera. Na duhet vetëm të zhvillohemi edhe 
më tepër dhe të përparojmë. 

6. Lënda fetare nëpër shkolla-për të gjitha 
fetë është nevojë e kamotshme dhe ky proces i 
pazbatuar, tashmë është i vonuar. 

7. Duke pasur parasysh natyrën e femrës si e 
krijoi Allahu xh.sh.-mbulesa e trupit të femrave 
është: armë mbrojtëse e moral, karakter e njerëzi, 
nuk është asnjëherë prapambeturi. Në Islam 
mbulesa e trupit është e detyrueshme edhe 

për meshkujt, jo vetëm për femrat. Mbulesën 
e trupit, ne shqiptarët e kemi edhe traditë 
kombëtare. Njeriu me trup të mbuluar, është 
elegant dhe me tipare njerëzore-njeriu i veshur 
mirë, duket edhe më mirë. Deri më tash asnjë 
diplomat, të vendit e të huaj, nuk e pamë dhe 
nuk e shohim të dalë para masës dhe kamerave 
me veshje joserioze, apo me gjysmëveshje. 
Ndonëse kështu veprojnë ndoshta jo pse i ka 
urdhëruar Zoti i tyre, atëherë, pse vallë, ta vëmë 
në pikëpyetje mbulesën e trupit!? Si ka mundësi 
që femrat të mos vishen ashtu si u ka hije? 
Prandaj, të diskutohet për diçka që është për 
të mirën tënde, kjo është hata e madhe. Zoti na 
ruajttë. Apo ndoshta jemi të sëmurë në shpirt e 
s'po e kuptojmë. Ata duhet t'i preokupojë gjendja 
e rinisë sonë, po edhe ne, që rinia shkon drejt 
degjenerimit dhe shkatërrimit nëpër: internete, 
seriale, bare e lokale nate, e zhytur në drogë e 
prostitucion, e sëmurë nga sida, e Hepatiti B,(8) 
etj. . . ., gati askush nuk çan kokën për këto. Në 
fund të fundit, duhet ditur se Islami bën thirrje 
gjithmonë për moral, karakter, dinjitet e njerëzi. 

8. Le të kenë kujdes udhëheqësit tanë 
gjatë miratimit të ligjeve, sepse shumica jemi 
myslimanë. Të miratosh diçka kundër mbulesës 
së vajzave në shkolla, ose të stimulosh a të 
miratosh diçka për homoseksualizëm, kjo na bën 
të denjë për ndonjë dënim hyjnor nga Allahu 
xh.sh, që mund të përfshijë ata bashkë me ne 

që i prumë aty ku janë, e po veprojnë kundër 
interesave dhe ndjenjave tona fisnike. 

9. Shpresojmë që në të ardhmen populli- 
xhemati ynë do të vendosë më seriozisht se kush 
e meriton të na prijë. InshaAllah kurrë nuk do 

të kemi aparat qeverisës që mund t'ia shohim 
sherrin si në Shqipëri gjatë diktaturës së Enver 
Hoxhës, e në disa vende të tjera. 

Nëse nuk kuptohen seriozisht këto gjëra, 
atëherë do të jemi të rrezikuar, jo vetëm si fe, por 
po kështu, përgjithësisht, do të humbim shumë 
si popull dhe do të fundosemi në pafundësi. 
Allahu na ruajttë nga të ligat dhe na ndihmoftë 
në të mbarat. 

Përfundim 

Sot ne kemi shtetin tonë. InshaAllah, do të jemi 
prej atyre që do të kontribuojmë për vendin tonë 
dhe, si gjeneratë e parë e formimit dhe sendërtimit 
të shtetit, të jemi një shembull i mirë dhe bazë e 
fortë e gjeneratave që vijnë pas nesh, dashtë Zoti 
për të na nderuar, e jo për të na mallkuar. Tashmë 
jemi të lirë dhe përgjegjësitë ndaj vendit tonë për 
të ardhmen janë edhe më të mëdha se kurdoherë 
më parë; ato, veç të tjerash, na obligojnë të jemi 
edhe më të kujdesshëm për traditën dhe kulturën 



fetare të vendit tonë, që na mbajtën gjallë si popull 
dhe na shpëtuan nga të huajt. 

Në fund udhëheqësve tanë u themi: Meqë 
mirësia dhe fuqia ekzistojnë, a do të mund ta 
ringjallim me sinqeritet mirësinë dhe ta nxjerrim 
fuqinë prej thellësive, për ta ngritur famën e 
popullit tonë? 

Populli ynë është ende i fuqishëm, pra duhet 
t'ua tërheqim vërejtjen ashtu si duam ne, e jo si 
mendojnë ata. 

Pasi ju ka besuar populli, ju votoi dhe ju 
ndihmoi, atëherë kjo moskonsideratë ndaj vlerave 
të popullit është prerje e dorës së tij (popullit) 
dhe thikë në zemër. Mos e prisni dorën që ju 
ndihmon, dhe mos e shponi zemrën që ju do! 

Ai që nuk mëson nga përvoja, është i marrë. 
Ai që nuk preket nga ngjarjet e hidhura, është i 
dobët. Ai që vrapon pas epshit, është vetëvrasës; 
si mund të na prijë ai që ndoshta është prej tyre? 

Ju drejtohemi me fjalët më të arta, me të cilat na 
porosit Allahu xh.sh. në Kuranin famëlartë: 

"Pra, kini frikë AUahun e më dëgjoni mua. E 
mos shkoni pas atyre që janë të pafrenuar (që 
e teprojnë me vepra të këqija). Të cilët në tokë 
bëjnë shkatërrime, nuk bëjnë mirë". (Esh-Shuara, 
150-152). 

Transmeton Zejneb binti Xhahshi, se në një 
rast e ka pyetur Muhamedin a.s.: "O i dërguar i 
Allahut, a mund të ndëshkohemi derisa në mesin 
tonë ka të mirë?" Ai tha: " Po , nëse shumohet e 
keqja". (Hadith) 

(1) geocities.com/byzantion 2001/Pravednikistorija.html , si 
dhe Fikret Karcic "Muslimani Balkana-Istocno pitanje u XX 
vijeku", Tuzla 2001, f.115-152. (2) Prof. Isa Bajçinca "Kur digjen 
librat. . ."- në Monografnë: "Barbaria serbe ndaj monumenteve 
islame në Kosovë", f . 309, botoi Kryesia e BIK, shtëpia botuese 
"Dituria Islame", Prishtinë 2000. (3) Gjatë viteve 1988/89 
organizatorë të demonstratave për rvxënësit e medresesë 
"Alauddin" ishin: Mustafë Veseli nga Reçani i Suharekës, të 
cilin gjatë një demonstrate për mbrojtjen e Kushtetutës së 
Kosovës e mbytën forcat policore të Sërbisë, më 27. 03. 1989 në 
Prishtinë. Shih Monografinë: "Imamët Dëshmorë-Shehidë në 
luftën e ftmdit në Kosovë 1989/1999", f. 59, botoi Kryesia e BIK, 
shtëpia botuese "Dituria Islame", Prishtinë 2010. Kurse tjetri 
organizator ishte Muhamed Biçku nga Hogoshti i Kamenicës, 
të cilin po ashtu e mbytën forcat ushtarake të Serbisë, më 29. 07. 
1991 në Dugosello të Kroacisë gjatë shërbimit ushtarak të tij. Po 
aty, f. 53. (4) Vetë ishim dëshmitarë të asaj periudhe 1989-1999. 
Gjatë studimeve në FSI të Prishtinës, më 01. 10. 1997, qemë 
organizuar në fakultetin tonë për t'iu bashkuar protestës së 
studentëve të UP-së- të Kosovës, kurse iniciatori kryesor i FSI- 
së ishte Fadil Rashiti nga Petrova e Shtimes. Fadili ishte edhe 
pjesëmarrës aktivë në radhët e UÇK-së, për të rënë më vonë 
heroikisht, duke luftuar kundër çetnikëve serbë, më 14. 12. 1998 
në Gorozhup. Po aty, f. 31. (5) Shih: Imamët, nëpunësit, ish- 
nxënësit dhe nxënësit e medresesë "Alauddin" të Prishtinës, të 
vrarë e të zhdukur, gjatë viteve 1989-1999, Monografi: "Barbaria 
serbe ndaj monumenteve islame në Kosovë", f. 297-301. (6) Disa 
prej hoxhallarëve gjatë luftës në Kosovë ishin ushtarë të UÇK- 
së, disa prej tyre kishin edhe detyra udhëheqëse-komandantë, 
që u vranë, e disa prej tyre shpëtuan dhe ende janë gjallë; për 
ta shpresojmë se do të bëhen evidenca dhe trajtesa më serioze. 
(7) Edhe Kuvendi i Parë i LDK-së u mbajt në medresenë 
"Alauddin", më 05. 05. 1991. (8) Ass. Dr. Ferid Agani, "Vartësia 
nga substancat psikoaktive, kancer i shoqërisë kosovare", 
Revista "Dituria Islame" Nr. 137, f. 53, boton Kryesia e BIK-së, 
Prishtinë. 

Çf arë ka ndryshuar te shqiptarët pas 
islamizimit të tyre? 

Muhamed A. Mufaku 



Recension për librin "Kontribute albanologjike: 
periudhës Osmane" të Dr.sc. Nehat Krasniqit. 

Nga fundi i vitit 2011 Instituti Albanologjik 
i Prishtinës botoi librin e studiuesit 
Nehat Krasniqi me titull "Kontribute 
albanologjike: Studime dhe dokumente historike 
e letrare të periudhës osmane", i cili përfshin 
studime të autorit të publikuara nëpër revista të 
Kosovës, Shqipërisë dhe Turqisë, përgjatë afro një 
çerek shekulli (1991- 2010). Të gjitha këto studime 
flasin rreth rezultateve të përhapjes së Fesë Islame 
te shqiptarët pas ardhjes së osmanlinjve në trojeve 
të tyre në shek. XV. Në të vërtetë, edhe autori 
edhe libri konsiderohen rezultate të orientalistikës 
së re shqiptare, e cila ndryshon tërësisht nga 
orientalistika klasike. Dega e Orientalistikës në 
Universitetin e Prishtinës është hapur në vitin 
1973 dhe atëherë ishte e treta në ish-Jugosllavinë, 
pas asaj të Sarajevës (1950) dhe të Beogradit 
(1926). Ajo ka ndjekur atë që kishte filluar 
Instituti Oriental i Sarajevës për transformimin e 
orientalistikës klasike nga të studiuarit e tjetërkujt 
në studimin e vetvetes, saktësisht në studimin e 
trashëgimisë vendore të shkruar në gjuhën arabe, 
turke, persiane dhe në gjuhët vendore (boshnjake 
ose shqipe), të shkruara me alfabet arab, përgjatë 
periudhës së qëndrimit osman. Këtë fakt e shpreh 
qartë Krasniqi në këtë libër të tij (fq. 152), ku, ndër 
të tjera, konsideron: "Orientalistika shqiptare 
është një krah i qëndrueshëm i studimeve 
albanologjike". Vlen të theksojmë me këtë rast 
se Krasniqi i takon gjeneratës së parë që kishin 
përfunduar studimet në degën e Orientalistikës 
në Universitetin e Prishtinës, dhe pas studimeve 
i qe mundësuar të punonte në Departamentin 
e Dorëshkrimeve Orientale në Bibliotekën 
Kombëtare në Prishtinë, ku, meqë zotëron gjuhët 



Studime dhe dokumente historike e letrare të 

(arabishten dhe osmanishten, krahas shqipes 
dhe anglishtes), kishte mundësi dhe ka arritur të 
shfletojë burime shumë të rëndësishme në gjuhën 
arabe dhe në atë osmane. Kjo i ka mundësuar 
që të shpërfaqë perceptime të ndryshme rreth 
kulturës shqiptare, pas përqafimit të fesë 
Islame nga shumica e popullit Shqiptar përgjatë 
periudhës së sundimit osman, që zgjati afro pesë 
shekuj. 

Në parathënie autori vë në dukje se libri trajton 
"Kulturën shqiptare me frymë islame", duke 
konfirmuar sfidat dhe vështirësitë e punës në 
këtë fushë, që vijnë si rezultat i perceptimeve 
negative të hershme rreth periudhës osmane dhe 
përhapjes se fesë Islame, ndikimi i të cilave, madje 
edhe sot e kësaj dite vërehet qartë në institucione 
shkencore, qoftë në Kosovë, qoftë në Shqipëri. 
Së këtejmi, studimi i parë në këtë libër i është 
kushtuar "Përhapjes së fesë Islame dhe integrimit 
të shqiptarëve në jetën shoqërore dhe kulturore të 
Perandorisë Osmane", ku është debatuar përhapja 
e fesë Islame, e vështruar në të dy perceptimet 
kundërthënëse në mes tyre. Peceptimi i parë, i 
trashëguar nga ish-sistemi komunist, vazhdon 
të përqendrohet në idenë se shqiptarët janë bërë 
myslimanë me dhunë, kurse Krasniqi dhe të tjerë 
si ai, duke mohuar këtë ide, përqendrohen në 
shkaqet që ndikuan dhe ndihmuan në përhapjen 
graduale të fesë Islame pas depërtimit osman në 
trojet shqiptare. Kështu, pas rreth një shekulli 
të ardhjes së osmanve në këto troje, përqindja 
e myslimanëve kishte arritur në 50% dhe kjo 
përqindje nuk ndryshoi deri në fund të shekullit 
XVII -kur u bë shumicë. Si rezultat i kësaj u 
shf aq një kthesë e madhe në jetën e shqiptarëve, 



ata u dalluan në shtetin osman dhe arritën deri 
në krye të institucioneve administrative (në 
pozitën e kryeministrit), ushtarake ( në pozitën 
e komandantëve ushtarakë dhe të admiralëve të 
flotës) dhe fetare (në pozitën e Shejhul Islam-it) etj.. 

Pason pjesa e dytë e studimit "Institucioni i 
Shejhul-Islamit te osmanlinjtë dhe shejhulislamët 
shqiptarë", ku bëhet e qartë se as institucionet 
fetare nuk ishin të përcaktuara dhe të kufizuara 
e të rezervuara vetëm për turqit, sepse në të u 
shquan edhe shqiptarët. Tre nga shejhulislamët 
ishin shqiptarë: Ali Efendi Zenbil-li (1503- 1526), 
Ibrahim Efendi Ajvaz Pasha-zade (1774-1775) 
dhe Abdurrahman Nesip Efendiu (15 janar -16 
korrik 1912). Nga një këndvështrim tjetër, Krasniqi 
ka trajtuar rolin e disa familjeve shqiptare që 
kanë trashëguar pushtetin në viset shqiptare 
nën ombrellën osmane dhe rolin që këto kanë 
luajtur në ndryshimin kulturor shqiptar, duke 
ndërtuar xhami, teqe, shkolla, biblioteka dhe duke 
vakëfnuar libra, etj.. Për studim ka veçuar familjen 
Bushatliu që sundoi Shqipërinë e Veriut (1761- 
1831 ). Duke përmendur vakëflënësit (donatorët), 
të cilët kishin luajtur një rol të madh në këtë 
ndryshim fetar-kulturor, autori merr për studim 
Mehmed Beg Kukliun, një tjetër bir të popullit të 
këtij vendi, që ishte ngjitur në hierarkinë osmane 
dhe kishte kontribuar në zhvillimin e trevës së 
Opojës (në verilindje të Shqipërisë dhe afër qytetit 
të Prizrenit), përmes objekteve të shumta që ka 
vakëfnuar (një xhami, një namazgjah, një saraj, 
një shkollë me bibliotekë, një hamam, një bujtinë, 
dyqane, etj.). Pasojnë dy studime të lidhura me 
ato troje, ku kishte ndodhur ky ndryshim i madh 
kulturor i shqiptarëve pas përqafimit të Islamit. 
I pari ka të bëjë me institucionet arsimore, si 
mektebet dhe medresetë, të cilat janë ngritur 
në trojet shqiptare gjatë periudhës osmane në 
kontekstin e vakëfeve, të cilat u themeluan nga 
bijtë e këtyre trojeve dhe të cilat përqendroheshin 
në studimet fetare, ku ishin diplomuar imamët 
dhe mësuesit që përfaqësonin "ulemanë" tek 
shqiptarët. 

Në këtë pjesë janë paraqitur disa kontribute 
të autorit, ku përshkruan fillimet e kësaj letërsie 
te shqiptarët në përgjithësi, dhe në Kosovë në 
veçanti, me biografitë e disa krijuesve të kësaj 
letërsie dhe me tekstet e riprodhuara me alfabetin 
e shqipes së sotme. Në këtë kontekst, janë parë 
të rëndësishme dy studime. I pari lidhet me 
Mevludin në letërsinë shqipe me alfabet arab, që 
është një zhanër i ri në formë poetike i biografisë 
së Pejgamberit a.s., dhe me legjendat për të, që 
këndohej në manifestime të ndryshme fetare dhe 
shoqërore te shqiptarët, sipas modelit turk të 
huazuar nga shqiptarët. Ndërkaq, studimi tjetër 
ka të bëjë me «dimensionin kulturor të mevludit», 
i cili përshkruan dimensionet sociokulturore të 
kësaj krijimtarie të re poetike te shqiptarët. 

Nga ana tjetër, në këtë pjesë përfshihen 
disa rezultate që ka arritur Krasniqi përmes 

1N5TITUTI ALBANQLQGJIK S PRISHTiNËS 



Dr.scNehatKrssniqi 



KONTRIBUTE ALBANOLOGJIKE 

Studime dhe dokumente historike e leirare 
lë periudhBS osmane 




ë 



fmlitinë, 21)11 

hulumtimeve të tij në burime, me se ka korrigjuar 
disa gabime që kishin bërë studiuesit që janë 
marrë me studimin e kësaj letërsie gjatë shekullit 
njëzet, veçanërisht lidhur me pionierin më 
të rëndësishëm të saj, poetin Ibrahim Nazim 
Frakulla (vdiq në 1759), i cili ishte i pari që krijoi 
një Divan të plotë poetik në gjuhën shqipe, 
me alfabet arab, si edhe një fjalor poetik shqip 
-turqisht e dy Divane në gjuhën osmane. Nga 
e gjithë kjo mund të thuhet se libri i Krasniqit 
përfaqëson një risi për vetë shqiptarët, në 
Shqipëri qoftë ose në Kosovë, për shkak se është 
nga librat e rrallë dhe të paktë që i janë qasur 
këtij ndryshimi kulturor të madh të shqiptarëve 
pas përqafimit të fesë Islame. Pavarësisht 
nga fakti se ky aspekt përfaqëson një çështje 
shumë të rëndësishme për historinë kulturore 
të shqiptarëve në përgjithësi, ai qe injoruar për 
shumë dekada. 

Për këtë arsye, ky libër meriton të përkthehet në 
tërësi ose pjesërisht në gjuhën arabe, sepse ka të 
bëjë edhe me lidhjet kulturore në mes shqiptarëve 
dhe arabëve. 

Marrë nga gazeta prestigjioze ndërkombëtare arabe Al-Hajat, 
17 nëntor 2012,që botohet në Londër, Bejrut, Kajro dhe Rrijad. 
Nga gjuha arabe përktheu: Fitim Flugaj 

Mesatarja dhe dimensioni qytetërues 

Prof . Dr. Ali Laga 



Nëse myslimanët gjatë historisë kanë sunduar botën më shumë se njëmijë vjet, dhe ekzistenca e 
pakicave dëshmon për drejtësinë e legjislacionit të tij i cili e ka pranuar pluralizmin dhe nuk ka 
detyruar askënd që t'i ndryshoj bindjet e tij fetare, kurse sot i forti vjen dhe thotë: myslimanët 
duhet të distancohen nga terrorizmi... 



Qytetërimi dhe kultura, definicioni dhe 
krahasimi 

Si rrallë herë, hulumtuesi do të orvatet 
të prekë përkufizimet akademike të 
terminologjive me një mendjehollësi dhe 
aluzion, dhe me një përkushtim që gjërat t'i 
emërtoj me emrat e tyre, në të vërtetë thellimi 
i dëgjuesit apo lexuesit në përkufizime letrare 
apo përkufizime të zhytura në analiza të cilat i 
kanë vendosur konceptet në një kullë të fildishtë 
nuk është e mundur që të përfitohet prej tyre 
ashtu siç kërkohet, kjo çështje më shumë i përket 
qendrave hulumtuese për vet ato terminologji. 
Por kjo nuk e arrin qëllimin sidomos kur studimi 
është i përcaktuar me hedhjen e teorisë në 
realitet, me një kuptim më të thjesht atëherë kur 
dëshirohet korrigjimi i procesit të një shoqërie në 
të tashmen dhe themelimi me forcë dhe mençuri 
i të ardhmes. 

Qytetërimi ose shkenca e ndërtimit 

Siç shihet njerëzimi do të ketë nevojë të 
vazhdueshme për studimet e Ibn Haldunit në 
librin e tij "El-Mukaddimeh" për shkak se aty 
ka një vizion të qartë dhe një diagnostifikim 
integral, gjithashtu ai i ka përshkruar aty lëvizjet 
e shoqërive dhe fazat nëpër të cilat kanë kaluar 
dhe te të cilat do të kthehet më vonë prapë. 

"Dije se meqenëse e vërteta e historisë është 
lajmi për jetën sociale të njeriut e cila është 
ndërtimi i botës dhe rrethanat të cilat shfaqen 
në natyrën e saj gjatë ndërtimit si p.sh. egërsia, 
miqësia, grupimet, llojet e triumfeve të njerëzve 
njëri ndaj tjetrit dhe asaj që rezulton nga këto 
fitore si mbretëria, shtetet dhe pozicionet e 



tyre, pretendimet e njerëzve përmes veprimeve 
dhe përpjekjeve të tyre për përfitime, sigurim 
të mjeteve të jetesës, arritje të shkencës dhe 
teknologjisë dhe të gjithë asaj që ndodhë gjatë 
atij ndërtimi në përputhje me natyrën e atyre 
rrethanave". (El Mukaddimeh, f 35). S'ka dyshim 
se transformimet shoqërore, ose transformimet 
urbane sipas terminologjisë së përdorur nga Ibn 
Halduni, ose qytetëruese sipas terminologjisë 
bashkëkohore, karakterizohen me disa specifika 
të hollësishme për çdo fenomen i cili është i 
ndikuar nga ajo çfarë e rrethon atë siç është 
ambienti gjeografik, sistemi ekonomik dhe 
politik, përbërjet e klaneve, feja dhe trashëgimia. 
Mosnjohja e specifikave të çdo ndryshimi në 
mënyrën reale dhe të saktë çon në kundër 
produktivitet, dhe përpjekja për reformë 
shndërrohet në dështim, kjo është prej arsyeve 
të shquara për shkak të të cilave bota Islame 
është viktimizuar për shkak se reformistët nuk 
ju kushtojnë vëmendje faktorëve të brendshëm 
mirëpo e përcaktojnë diagnozën duke imituar, 
pa bërë ndonjë përshtatshmëri të asaj që 
importohet, atë që ndodhë në shoqëritë tjera e 
cila sot personifikohet në shtetet e Evropës dhe 
të Amerikës. 

Ibn Haldun mendon se prej shkaqeve 
të rrenës-gënjeshtrës gjatë transmetimit të 
ndryshimeve reale janë: 

1. Animi-përkrahja e mendimeve dhe 
shkollave të caktuara (sektarizmi). 

2. Bindja dhe besimi ndaj bartësve dhe 
përfytyrimi se ajo është e saktë, ndërsa testimi 
i saj bëhet përmes kritikës dhe vlerësimit (El 
Xherhu ve Tadil). 

3. Hutia, habia ndaj destinacionit-qëllimit. 

4. Injoranca në praktikimin e rrethanave 
varësisht situatave. 

5. Pabesia-falsiteti i dal si rezultat i afrimit 
afër pronarëve të pushtetit me qëllim të arritjes 
deri te pasuria dhe autoriteti, kjo është njëra 
nga shkaqet e komentimit, apo interpretimit 

të shtrembër të rrethanave të cilat ndodhin në 
shoqëri. 

6. Mosnjohja e natyrës dhe rrethanave urbane 
dhe se çdo ngjarje e cila ndodhë subjektive 
qoftë apo objektive patjetër ka një natyrë e cila 
e veçon atë në vetën e saj nga rrethanat të cilat i 
ekspozohen asaj. 

Për këtë arsye patjetër duhet të vendoset një 
ligj i hollësishëm përmes të cilit do të bëhet 
dallimi mes të vërtetës dhe të kotës, dhe kjo na 
obligon që: "Ta vështrojmë shoqërinë njerëzore 
dhe të bëjmë dallimin mes rrethanave të cilat 
gjenden në vetën e tij dhe si rezultat i natyrës së 
tij dhe mes asaj që është aksidentale të cilës nuk i 
jepet ndonjë vlerë". 

Nga pikëpamja e Ibn Haldun, shoqëria jonë 
sot është duke bërë një gabim trashanik në 
kuptimin e fenomeneve shoqërore, politike dhe 
ekonomike, dhe ajo çf arë është më së shumti 
duke shkaktuar konfuzitet-huti është se ata 
janë duke i marr informatat për vetën e vet dhe 
aktualitetin e tyre nga burime informative të cilat 
më së paku mund të cilësohen si konkurrente të 
tyre dhe lakmitar të mbizotërimit ndaj tyre. 

Nisur nga këto aksioma të cilat i ka vendosur 
Ibn Khalduni, duhet të qëndrojmë një periudhë 
të gjatë përpara shpejtësisë së ndryshimeve të 
projektuara në kundërshtim me ligjet subjektive 
të shoqërisë, dhe me atë që nuk përshtatet 
me natyrën e problemit i cili është shkaktar i 
prapambetjes dhe përkeqësimit. 

Allahu e mëshiroftë Hajrudin Tunisiun i 
cili me të drejtë konsiderohet si nxënës dhe 
bartës i idesë së Ibn Haldunit, thuhet se sikur 
myslimanët të merrnin mësim nga këshillat e tij 
bota islame sot me siguri nuk do të ishte në këtë 
gjendje në të cilën ndodhet sot. 

Qytetërimi Islam dhe marrëdhëniet e tij me 
qytetërimet tjera 

S'ka dyshim se literatura tradicionale e 
cila vendoset në krye të librave, dhe e cila 
ju përsëritet njerëzve mëngjes e mbrëmje, 
duke i informuar ata se rilindja shkencore e 
myslimanëve ishte si rezultat i citimit të grekëve 
të vjetër, këto informata duhet të rishikohen 
shumë shpejtë, dhe ndoshta shkaku më i 
rëndësishëm i cili ndikoi në prapambeturinë 
e myslimanëve është gëlltitja e këtij karremi 
të helmuar të quajtur "trashëgimia shkencore 
greke" dhe thënies se myslimanët "e veshën 
atë me rroba tjera, i eliminuan falsitetet të cilat 
ishin në te dhe i reformuan ato shkenca që kishin 
nevojë për një gjë të tillë". 



Rekomandohet të rikthehemi te Hajrudin 
Tunisiu, dhe si janë ndikuar myslimanët apo 
qytetërimi islam nga popujt tjerë, e në veçanti 
nga Grekët, ai thotë se përderisa myslimanët në 
kohën e tij frikësoheshin që t'i përshtatshin ligjet 
e industrisë dhe shkencave aktive tek evropianët, 
paraardhësit e tyre e kanë bartur shkencën e 
logjikës nga Greqia saqë Imam Gazaliu ka thënë: 
"Ai i cili nuk ka njohuri në logjikë, nuk i besohet 
dijës së tij", kjo është ajo çfarë myslimanët kanë 
bartur realisht, s'ka dyshim se ky është një 
mendim shterpë, i pavlerë i cili e ka dorëzuar 
botën islame në destinacionin-f atin e popujve 
të mëhershëm, këtu është me vend të sjellim 
si argument atë çfarë ka thënë Omer Ferukhi 
(Allahu e mëshiroftë) se Evropa ka qëndruar 
tetëmbëdhjetë shekuj e prapambetur derisa u 
distancua nga logjika e Aristotelit. 

Nga këtu ka filluar problemi i botës islame, 
dhe ka filluar realisht epoka e dekadencës, 
kjo nuk do të ndodhte sikur të mos ekzistonte 
injoranca rreth natyrës së logjikës greke e cila 
bazohej në njohurinë stalaktite, ose në atë të cilën 
myslimanët e quajnë: frymëzim, ndërsa metoda e 
Kur'anit është se ai njohurinë e bazon në çështje 
ndijore që duket, e cili në kohën tonë aktuale 
mund të njihet përmes metodës empirike. 

Prof. Ekrem Muhamed Abdu Kesar thotë se 
myslimanët janë: "Të parët të cilët kanë përdorur 
shkaqet dhe efekte, dhe të cilët nuk kanë pranuar 
asgjë pa kaluar nëpër procesin e filtrimit dhe 
vrojtimit". Mirëpo ai u rikthye edhe njëherë për 
ta lavdëruar trashëgiminë greke, burimin nga i 
cili pinë dijetarët myslimanë, dhe kjo është një 
çështje e habitshme, jo, por shumë e habitshme 
dhe e çuditshme. 

Sikur të dhënat apo informacionet e cunguara, 
ose edhe më shumë se kaq, të ishin ato prej të 
cilave dijetarët myslimanë i ndezën kandilat 
e tyre drejt rrugës së shpikjes dhe kreativitetit 
shkencorë gjatë shekullit të katërt të hixhretit 
dhe më vonë, gjatë periudhës së sundimit 
abasid, atëherë çfarë u përjashtua nga ajo e 
cila u paraqit dhe myslimanët sot po edhe në 
të djeshmen para saj, dhe për shumë shekuj të 
kaluar, e kanë ruajtur tërë trashëgimin greke dhe 
të tjerat si ajo hinduse, zeradishtiane, kishtare 
etj... ndërsa gjendja reale e tyre është në një 
prapambeturi të ashpër deri në atë masë sa që 
i ka bërë të jenë në bisht të njerëzimit dhe në 
një gjendje të mjerueshme të cilën është duke e 
përjetuar një komunitet banorët e të cilit janë 1/3 
e totalit të banorëve të botës, dhe një komunitet 
i cili posedon 1/5 e tërësisë totale të sipërfaqes së 
tokës dhe i posedon shumicën e bregdeteve të 
botës, dhe qeverisë (posedon) me pasurinë më të 
madhe të botës? 

Cili ekuacion shkencorë thotë se gjërat e pakta 
qojnë në kreativitet ndërsa ato të shumtat në 
injorancë? Cili njeri i mençur dhe intelektual e 
pranon këtë? Më pastaj dihet se fillet e mendimit 

helen janë ngulitur gjatë shekullit të pestë dhe të 
katërt para erës sonë në Aleksandri dhe Athinë, 
ndërsa nuk vërejmë të jetë shfaqur ndonjë 
ndikim i tij gjatë periudhës së Isait a.s. e as në 
periudhën e Perandorisë Romake, dhe bota 
mbeti thellë e zhytur në injorancë deri në fillim 
të shekullit të shtatë të erës sonë, d.m.th. pas 
1100 viteve. Pas kësaj periudhe vërejmë që drita 
e shkencës të shpërthej nga brendësia e Mekës së 
shenjt, nga thellësia e siujdhesës arabe dhe nga 
Medinja e Ndritshme. Dhe pas pak vitesh, të cilat 
mund të numërohen në gishta, u shfaq dituria 
dhe qytetërimi, ndërsa rregulli dhe ekuilibri çdo 
ditë e më shumë rriteshin derisa arritën aty ku 
arritën dhe mirësia përfshiu tërë botën. Pastaj 
vijnë sot disa dhe thonë se bërthama e mendimit 
grek e cila është varrosur para 1100 viteve është 
ajo e cila solli tërë këtë mirësi.. realisht kjo të 
bënë të habitesh dhe të çuditesh, edhe më e 
papranueshme është që periudha e përkthimeve 
në epokën abaside të quhet periudha e artë, 
kjo d.m.th. se periudha e mëhershme ka qenë 
bakër e ajo para saj hekur, kështu myslimanët e 
rrëmbyen këtë karrem dhe ranë në kurth, dhe kjo 
nënkupton se ata janë injorantë me atë çfarë ka 
ndodhur. 

Hajrudin Tunisiu thotë: se myslimanët 
refuzojnë t'i përshtatin organizimet dhe 
industritë ndërsa ata "nuk e refuzojnë atë e 
cila i dëmton ata" sepse ata bëjnë garë mes 
veti në blerjen e rrobave, orendive shtëpiake 
dhe armëve luftarake, pa e kuptuar rregullin 
themelor i cili thotë: "Shtetet të cilat nuk imitojnë 
(nuk prodhojnë sikur) fqinjët e tyre në atë çfarë 
shpikin ata nga mjetet luftarake dhe arsenalit 
ushtarak janë shumë afër të bien pre e tyre qoftë 
edhe pas një kohe". 

1. Në urbanizim: dhe kjo përmes mos 
përfitimit të zejtarëve të vendit nga produktet 
e tyre, gjë e cila është parim prej parimeve të 
rëndësishme të përfitimit. "Për këtë ai sjell 
shembull pronarin e deleve, prodhuesin e 
mëndafshit dhe të pambukut të cilët punojnë 
një vit të plotë dhe prodhimet e tyre ua shesin të 
huajve me një çmim shumë të vogël, më pastaj 
e blejnë produktin e tyre pas përpunimit të tij, 
pas një kohe jo të gjatë, me një çmim shumë më 
të madh se sa ai që e kanë shitur", dhe kështu në 
këtë mënyrë vlera e importit i tejkalon për disa 
herë të ardhurat nga eksporti. 

Në kohën tonë aktuale shtetet e industrializuara 
e blejnë lëndën e parë të naftës dhe metaleve të 
çmuara me një çmim shumë të ultë, si p.sh. të 
blejnë një ton metal të caktuar me pesëqind dollar 
dhe ta rikthejnë atë të përpunuar dhe të na e 
shesin neve në vlerë prej pesë milion dollar. 

Abdurrahman Tunisiu thotë: "Nëse vlera e 
eksportit e tejkalon vlerën e importit atëherë 
aty pritet të ketë rrënim dhe nuk ka rrugëdalje 
tjetër". 




2. Defekti politik: nëse një shtet ka nevojë 
nga një shtet tjetër kjo çështje konsiderohet 
si pengesë e pavarësimit të tij dhe si shenjë e 
dobësisë së fuqisë së tij. Si shkak i përparimit 
të perëndimorëve është organizimi politik i 
bazuar mbi parimin e drejtësisë dhe të lirisë, dhe 
mund të përfundojmë se pa reformimin e këtyre 
çështjeve, lidhje me të cilat edhe Pejgamberi 
a.s. thotë: "Drejtësia është krenaria e fesë, ajo 
ndikon në mirësjelljen e udhëheqësit, aty fshihet 
fuqia e elitës dhe popullit dhe me drejtësi 
arrihet siguria e popullatës", në disa këshilla për 
udhëheqësit thuhet: "udhëheqësi ka nevojë për 
një mijë projekte dhe të gjitha ato projekte janë 
të përfshira në dy veçori, nëse vepron sipas tyre 
do të jetë i drejtë, ato janë: ndërtimi i vendit dhe 
siguria e popullit". 

ST<a dyshim se vazhdimësia e injorancës së 
reformistëve myslimanë dhe mosnjohja e natyrës 

së rrethanave-situatave nga ana e tyre do t'i lë 
ata, derisa të largohen nga kjo shkujdesje dhe 
imitim jo i studiuar mirë, në gradën më të ulët 
të dekadencës. Sikur ata të imitonin atë e cila 
është duke u praktikuar te të tjerët, mirëpo 
fatkeqësisht ata kanë ra në kurthin e ngritur, 
dhe janë duke punuar sipas përcaktimit të 
autoriteteve konkurrente, disa prej tyre edhe 
armike. 

Edhe pse përfundimi, konkluzioni paraprak 
në këtë hulumtim nuk është i lëvdueshëm 
megjithatë patjetër duhet të themi: përderisa 
bota jonë bartet-transferohet prej një zgavre në 
zgavrën tjetër, prej një lufte në një luftë tjetër, 
dhe prej një konflikti në një konflikt pasues, dhe 
kështu në këtë formë njerëzit në vendin tonë të 
jetojnë në mes të një stuhie, sikur ndodhia e ditës 
së kiametit është përshkruar vetëm për ta "(Atë) 
ditë kur do ta shihni atë, çdo mendeshë (grua që 



është duke i dhënë gji fëmijës), do të shkujdeset 
ndaj tij (do ta flakë atë) dhe çdo grua shtatzënë 
do ta hedh frytin e vet (prej barkut) dhe do t'i 
shohë njerëzit si të dehur e ata nuk janë të dehur, 
por dënimi i Perëndisë është i ashpër". (El Haxh, 
2) 

Çdo ditë njerëzit kërkojnë një zgjidhje mirëpo 
jo përmes thellësive (sekreteve) të qytetërimit 
të tyre dhe burimit të krenarisë së tyre, mirëpo 
përmes instruksioneve të cilat u jepen, nëse u 
thuhet atyre bëhuni ateistë ata shndërrohen, ose 
kombëtar, ose zgjidhja është në socializëm, dhe 
kështu kjo seri vazhdon pa kufij, ndërsa i sëmuri 
ende është i sëmurë dhe temperatura sa shkon 
e rritet dhe nuk ekziston ndonjë i mençur i cili 
logjikon. (vijon) 

Përktheu dhe përshtati nga gjuha arabe Vedat Shabani, 
Burimi: http://cms.islam.gov.kv, 7.07.2005 

KRYEIMAMËT E KËSHILLAVE TË 
BASHKËSISË ISLAME TË KOSOVËS, 
NË SEMINARIN NJË JAVOR NË KATAR 
PREJ 3-11 JANAR 2013 

Me ftesë të Qendrës Kardavi për mendimin 
mesatar islam dhe të ripërtëritjes dhe Fakultetit 
të Studimeve Islame të Universitetit Hamed bin 
Halife, një delegacion prej 10 Kryeimamëve të 
Këshillave të BIK-ut, në krye me Kryeimamin 
e Kosovës Sabri ef. Bajgora, mori pjesë në një 
Seminar trajnues prej datës 3-11 janar në Doha të 
Katarit. 

Vizita u mundësua falë angazhimit të Prof . 
Dr. Hajrudin Hoxhës, ligjërues në Fakultetin 
e Sheriatit, pranë Universitetit të Katarit dhe 
Myftiut të Republikës së Kosovës, Mr.Naim ef. 
Tërnavës. 

Në këtë Seminar morën pjesë: 

1. Kryeimami Republikës së Kosovës Sabri ef 
Bajgora- si udhëheqës i delegacionit 

2. Muhamed Demiri-Kryeimam i KBI Podujevë 

3. Rexhep Lushta-Kryeimam i KBI Mitrovicë 

4. Sylejman Roshaj-Kryeimam i KBI Ferizaj 

5. Mr.Iljaz Mustafa-Kryeimam i KBI Gjilan 

6. Nusret Abazibra-Kryeimam i KBI Rahovec 

7. Sejdi Sallahu-Kryeimam i KBI Suharekë 

8. Korab Hajra-Kryeimam i KBI Skenderaj 

9. Xhafer Fejziu-Kryeimam i KBI Dragash 

10. Naser Kastrati-Imam në KBI Prizren 
Në kuadër të këtij Seminari trajnues, ishte 

edhe një delegacion nga Bashkësia Islame e 
Maqedonisë në krye me: 

1. Dr.Zekerija Bajrami-Imam në Saraj të Shkupit 

2. Dr.Naser Ramadani-Profesor i FSHI. 

3. Maksut Abazi-Imam nga Tetova-Poraj. 




4. Aliriza Jakupi-imam nga Kumanova 

5. Omer Zaimi-Tetovë 

Ky është hapi i parë i bashkëpunimit të 
ndërsjellë në mes këtyre dy Insititucioneve, 
me qëllim të trajnimit dhe përgatitjes së 
imamëve-profesorëve dhe Thirrësve islam, 
në kohën e globalizmit modern, me theks të 
veçantë - pozitën e muslimanëve në Evropë dhe 
mënyrat e bashkëpunimit e të dialogimit në mes 
religjioneve në këto hapësira. 

Qendra e Kardavit për mendimin mesatar 
- "El-Vasatijje", është një qendër me renome 
botërore, në kuadër të së cilës zhvillohen 
aktivitete të shumta, në të cilën ligjërojnë figurat 
më eminente të Islamit bashkëkohor. 

Gjatë këtyre ditëve të trajnimit u mbajtën 
ligjërata me interes si: "Dialogu ndërfetar" nga 
Drejtori i kësaj Qendre: Dr. Muhamed Halife 
Hasen, i cili njëkohësisht njoftoi se kjo Qendër 
ka në kuadër të saj vetëm Programet Master 
dhe PhD, në gjashtë sfera të studimeve islame 
bashkëkohore. 

Rreth metodologjisë së dhënies së Fetvave, 
ligjëruan Dr. Husamedin Halil, Dr. Hasen 
Jeshu'ë, Dr. Abdul-Hakk Humejsh dhe Dr. 
Muhamed el-Muhtar. 

Ligjëratat e tjera ishin të fokusuara kryesisht 
në Ekonominë islame, me theks të veçantë 
në punën e Bankave Islame, si një sistem i 
suksesshëm, tashmë i pranuar edhe botërisht, 
rreth të cilave ligjëruan Dr. Mundhir Kahf, dhe 
Dr. Ali Karadag, i cili njëkohësisht është zv/ 
president dhe Sekretar gjeneral i Unionit Botëror 
të dijetarëve muslimanë, i cili udhëhiqet nga 
Shkëlqesia e tij. Dr. Jusuf el Kardavi. 

Një nder i veçantë për delegacionet tona ishin 
edhe dy ligjërata të mbajtura nga doktori ynë 
shqiptar, Dr. Hfz. Hajredin Hoxha, i cili ligjëroi 
rreth"Mendimit mesatar", si dhe praktikimit të 
kësaj metodologjie në jetën e muslimanëve. 

Ligjërata e tjera ishin rreth Metodologjisë 
së mendimit mesatar tek Dr. Kardavi, si dhe 
përpjekjet e muslimanëve në aspektin global për 
dialogun ndërfetar rreth të cilave ligjëruan Dr. Din 
Muhamed, Dr. Abduselam Besjuni dhe Dr. Mexhid 
Mekki. 

Krahas ligjëratave të ndjekura nga Kryeimamët, 
kishte edhe vizita të shumta Institucioneve më 
me rëndësi në shtetin e Katarit. Prej tyre ishte 
edhe takimi me Ministrin e Vakëfit të Katarit Dr. 
Gajth bin Mubarek el Kevari, të cilin Kryeimami i 
Kosovës Sabri ef . Bajgora e njoftoi gjerësisht rreth 
gjendjes aktuale në Kosovë, për nevojat dhe sfidat 
me të cilat po ballafaqohet sot Kosova. Ministri 
i Katarit për çështje fetare premtoi ndihma në 
ndërtimin e xhamive, qendrave të ndryshme 
islame, si dhe projekte të tjera të BIK-ut, të cilat do 
të shërbejnë si ura të afrimit mes njerëzve. 

Prej vizitave të tjera me rëndësi ishin edhe këto: 

- Takimi me dijetarin e shekullit Dr. Jusuf 
el-Kardavin, në shtëpinë e tij, i cili mbajti një 
ligjëratë rasti, për sfidat e Ymetit musliman në 
kohën aktuale, për mënyrat e Thirrjes në rrethanat 
ekzistuese etj. 

- Takimi me zv/presidentin dhe sekretarin 
gjeneral të Unionit botëror të dijetarëve muslimanë. 
Dr. Ali Karadag. 

Takimi me Dr. Ibrahim En-Nuajmi - Drejtor 
i Qendrës Botërore të Doha-s për tolerancë dhe 
dialog ndërfetar. 



- Takimi me Dekanen e Fakultetit të Sheriatit 
pranë Universitetit shtetëror të Katarit. Prof. Dr. 
Aishe Jusuf el Menai. 

- Takimi me Prof. Dr. Muhamed Halife, Drejtor 
gjeneral i Qendrës së Kardavit për mendimin 
mesatar islam dhe ripërtëritjes, e cila vepron në 
kuadër të Fakultetit të Studimeve Islame pranë 
Universitetit Hamed bin Halife. 

- Takimi me Drejtorin e Qendrës 
Kulturore Islame "El-Fenar" në Doha 

- Takimi me Përgjegjësit e Muzeut 
islam të Katarit 

- Takimi me udhëheqësit e webf aqes 
islame www.islamweb.net, e njohur 
për të gjithë muslimanët, për qasjen e 
tyre pragmatike ndaj rrjedhave globale 
të Islamit në botë, etj. Në të gjitha 
këto takime, Kryeimami i Kosovës, 
Sabri ef. Bajgora, nikoqirëve u ofroi 
informacione bazike rreth Kosovës, 
si një shtet i ri, rreth gjendjes së 
muslimanëve, situatës aktuale si dhe 
planet për të ardhmen që ka BIK-u. 

Të gjitha këto takime të delegacionit 
të Kosovës, i përcoll me interesim të 
madh edhe shtypi ditor katarian, si 
gazeta: "Er-Rrajeh", "Esh-Sherk", "El- 
Vatan", "El-Arab", etj., meqë kjo ishte 
vizita e parë e një delegacioni të tillë 
nga Kosova. 

Në emër të Myftiu Tërnava, të gjitha këtyre 
Institucioneve iu dorëzuan nga një amblem i BIK- 
ut, me shpresë se ky bashkëpunim i sapo filluar, 
të vazhdojë me intensitet edhe më të lartë në vitet e 
ardhshme. Dl-press 

MYFTIU TERNAVA PRITI KRYETARIN E 
AAK-SË RAMUSH HARADINAJ 

Kryetari i AAK-së, Ramush Haradinaj, më 10 
janar është pritur nga Myftiu i Kosovës, Mr. Naim 
Tërnava me bashkëpunëtorët. Myftiu, në emër të 
BIK-së, të institucioneve të saj dhe në emrin e tij 
personal, përgëzoi dhe uroi Haradinajn për lirimin 
nga të gjitha akuzat në Gjyqin e Hagës."Liria dhe 
pafajësia juaj është tregues i pastërtisë së Luftës 
së drejtë të UÇK-së dhe fitore e kauzës së drejtë 
të popullit shqiptar. Ne mirëpresin rikthimin tuaj 
në Kosovë dhe angazhimin në skenën politike të 
vendit."- tha Myftiu Naim ef . Tërnava. Kryetari i 
AAK-së, Ramush Haradinaj, tha: "Si institucione 
kemi kaluar rrugë të përbashkët në ndërtimin e 
kapaciteteve të shtetësisë së Kosovës, ku kemi 
arritur rezultate të lakmueshme. Si në të kaluarën, 
edhe në të ardhmen na duhet bashkëpunim i 
ngushtë për ruajtjen e vlerave tradicionale, fetare 
e kombëtare të popullit tonë".Kryetari i AAK-së, 



përveç të tjerash, u shpreh se në të ardhmen e afërt, 
nëse ai merr drejtimin e qeverisë, institucionet 
fetare duhet të financohen nga buxheti i shtetit. 
Lideri i AAK-së përgëzoi Myftiun për vënien e 
gurthemelit të Xhamisë Qendrore në Prishtinë. 
Myf tiu Tërnava dhe kryetari i AAK-së Haradinaj 
u dakorduan që të bashkëpunojnë në ruajtjen 
e vlerave pozitive dhe për çuarjen përpara të 
proceseve në Kosovë.Në fund të takimit, Myftiu 
Tërnava dhe kryetari i AAK-së shkëmbyen dhurata 
modeste.(R.Shkodra) 

MYFTIU TËRNAVA NË TAKIM ME 
KRYETARËT E KËSHILLAVE 

Myftiu i Kosovës, Mr. Naim Tërnava, më 10 
janar ka organizuar një takim pune me kryetarët 
e këshillave vendorë të Bashkësisë Islame, me 
të cilët ka diskutuar për jetën fetare në terren, 
format e organizimit, rezultatet e deritashme si 
dhe projektet dhe angazhimet për të ardhmen. 
Myftiu Tërnava ka thënë se, me gjithë rezultatet e 
arritura në terren, si në ndërtimin e infrastrukturës, 
angazhimin e kuadrit me përgatitje profesionale 
superiore, harmonisë së kuadrit të BIK-së, pastaj 
angazhimin më të mirë të jetës fetare në terren, 
siç janë mësimbesimi dhe një punë më aktive me 
xhemat, aktiviteti me të rinj etj., për këtë vit Myftiu 
kërkoi angazhim më të madh dhe bashkërendim 
të punëve e aktiviteteve në mes imamëve, Këshillit 
dhe Kryesisë së BIK-së. Myftiu Tërnava ka kërkuar 
nga kryetarët e këshillave që t'i japin më shumë 
rëndësi shpërndarjes së literaturës e publicistikës 
së BI në xhemat. "Duhet angazhim më i madh që 
botimet dhe publicistika e Bashkësisë Islame të 
jetë më afër dhe në duart e besimtarëve tanë"- tha, 
ndër të tjera, Myftiu Tërnava. Po ashtu, Myftiu 
ka kërkuar nga kryetarët e këshillave që t'i japin 
rëndësi sigurimit të të hyrave për funksionimin 
normal të BIK-së dhe institucioneve arsimore të saj. 
Myf tiu, po ashtu kërkoi nga kryetarët e këshillave 
që ata të bashkëpunojnë më shumë në mes tyre 
dhe të shkëmbejnë përvojat me njëri-tjetrin. 




PËRFUNDOI KURSI I GJUHËS ARABE 

Në kuadër të aktiviteteve të tij, Departamenti i 
të Rinjve i BIK-së organizoi dhe kreu me sukses 
Kursin e gjuhës arabe (niveli i dytë). Ky aktivitet 
zgjati përafërsisht dy muaj, nga 22 tetor 2012 deri 
me 10 janar 2013.Kursi u zhvillua tri herë në javë 
dhe u mbajt në sallën e Departamentit. Mësimin 
dhe ligjëratat i mbajti prof . Vahid Haxhiu-profesor 
i gjuhës arabe në medresenë e mesme "Alaud-din" 
të Prishtinës. (Fejsal Spahiu) 

MBAHET TAKIMI I PARË ME 
KRYEIMAMËT E KËSHILLAVE TËBI-SË 
PËRKËTËVIT 

Më 21 janar 2013, Kryeimami i BIK, Sabri ef . 
Bajgora, mbajti takim të rregullt me kryeimamët 
e Këshillave të Bl-së, të cilëve u foli për detyrat, 
përgjegjësitë, veprimtarinë dhe rolin që ka 
udhëheqësi i sektorit fetaro - arsimor në zbatimin e 
detyrimeve ligjore që rrjedhin nga nenet e caktuara 
të Kushtetutës së BI dhe rregulloreve në fuqi. Më 
pas, Kryeimami bëri një analizë gjithëpërfshirëse 
për vizitën e tij të fundit gjatë muajve nëntor dhe 
dhjetor të vitit të shkuar në KBI, e cila ishte edhe 
një nga pikat e rendit të ditës dhe diskutoi në 
hollësi gjendjen aktuale për secilin Këshill veç e 
veç. Nëpërmes raportit të përgatitur dhe paraqitjes 
së sllajdeve me video projektor, u dha një pasqyrë 
e gjerë për veprimtarinë e realizuar nga ana e 
Kryeimamit të Kosovës me bashkëpunëtorë, në 
fushën e mbledhjes së statistikave të objekteve 
fetare dhe imamëve në Kosovë dhe konfirmimin 
e të dhënave nga vitet e kaluara me metodën 
krahasimore, duke trajtuar aspekte që lidhen me 
plotësimin dhe përmirësimin e infrastrukturës së 
KBI-së e sidomos të objekteve që konsiderohen 
trashëgimi kulturore, duke rivlerësuar punën, 
angazhimet dhe kontributin e kryeimamëve të 
Këshillave dhe punëtorëve nën administrimin e 
tyre, duke i nxitur Këshillat për vendosjen dhe 
përmirësimin e marrëdhënieve të bashkëpunimit 
me institucionet lokale, në hartimin e rregulloreve 
përkatëse të administrimit (Këshillat që akoma 
nuk kanë rregullore), etj. Në pikën e dytë të 
rendit të ditës, të pranishmit u informuan për 
aktivitetet e përgjithshme të Kryeimamit gjatë tërë 
vitit, me theks të veçantë mbi ecurinë e punëve 
gjatë vizitës së tij në disa shtete të Evropës me 
qëllim që të përfitoj nga eksperiencat e tyre në 
praktikimin e lëndës fetaret në shkolla publike. Me 
udhëheqësit e shërbimeve fetare u diskutua edhe 
çështja e unifikimit të dokumentacionit zyrtar të 
natyrës fetare, siç janë: librat amzë për të lindurit 
dhe të vdekurit, fletë kurorëzimet, dëshmitë mbi 
pranimin e islamit, fletë evidencimeve të prezencës 
së imamëve në punë etj. U diskutua gjatë edhe për 
çështjen e mësim besimit si dhe centralizimit të 
anëtarësisë si një burim kryesor për zhvillimin me 
rregull të jetës fetare.Takimi ishte mjaft i frytshëm 
pasi që kryeimamët patën rastin të njihen për së 
afërmi me të arriturat e secilit Këshill dhe sfidat që 




ata kanë para vetes, mënyrat e zhvillimit të mësim 
- besimit nga vijues të grupmoshave të ndryshme, 
çështjet që lidhen ngushtë me zhvillimin e jetës 
fetare në komunat prej nga ata vijnë, njohja me 
specifikat e rajoneve, marrja e informacioneve 
mbi punën dhe aktivitetin e imamëve të mbarë 
Kosovës, përgjegjësitë dhe obligimet e tyre karshi 
institucionit dhe xhematit, njohja me gjendjen e 
infrastrukturës së KBI-së e kështu me radhë. (R. Sh) 

DEKLARATË 

Heqjen e Lapidarit të Dëshmorëve 
në Preshevë nga ana e qeverisë serbe 
e konsiderojmë një akt të padrejtë dhe 
në kundërshtim me vlerat qytetëruese 
perëndimore, duke shkelur të drejtat e 
popullit shqiptar për të kujtuar dëshmorët e 
tyre. 

Dëmtimi i varrezave ortodokse, është 
veprim i papranueshëm dhe në kundërshtim 
me parimet fetare e kombëtare si dhe me 
traditën pozitive të feve tradicionale. 

Nuk duhet bërë gara në të keqe, nuk duhet 
marr mësim nga regjimet e dhunshme, 
nuk duhet dhunuar të vdekurit, sepse kjo 
na shpie në urrejtje, mosdurim, hasmëri e 
dhunë. 

Atakimi i varrezave të kujdoqofshin 
është veprim i papëlqyer tek Zoti, andaj 
ftojmë qytetarët dhe besimtarët tanë që 
varrezat t'i trajtojnë në harmoni me mësimet 
fetare, traditën fisnike të popullit tonë që 
bazohet në respekt ndaj tjetrit, tolerancën e 
mirëkuptim. 

Popujt e këtij nënqielli kanë nevojë për 
paqe, harmoni, tolerancë e mirëkuptim! 

Myftiu i Kosovës, 
Mr. Naim Tërnava 

KONFERENCE: "ÇFARE USHQIMI 
KONSUMOJMË" 

Më 24.12.2012, është organizuar një konferencë 
nga Qendra për Hulumtime Strategjike dhe 
Sociale - STRAS) me titull "Çfarë ushqimi 
konsumojmë", e cila u kushtua cilësisë së 
ushqimit në Kosovë.Të ftuar ishin përfaqësues 
të institucioneve që merren me kontrollimin e 
ushqimit, prodhues, distributorë, përfaqësues 
të bizneseve të tjera, të asociacioneve të 
biznesit OJQ-ve që merren me mbrojtjen e 
konsumatorëve dhe pjesëtarë të tjerë të shoqërisë 
civile. 

Panelist në këtë konference ishin: Ibrahim 
Rexhepi drejtor i institutit STRAS,Valdet 
Gjinovci- AUVK dhe Dr. Islam Hasani - BIK 
Në konferencë u diskutua edhe për standardet 
Hallall, duke bërë një përshkrim të tregut të 
produkteve Hallall në Evropë dhe mbarë botën 
dhe është bërë edhe prezantimi i "Kosova Halal 
Institute"i themeluar nga BIK-së. Aty u tha që 
ky institut synon certifikimin e prodhimeve ma 
standarde Hallall sipas kërkesës së prodhuesve 
dhe importuesve të prodhimeve të ndryshme. 
Në veçanti, interesimi i prodhuesve vendor 
ka qenë rreth procedurave të certifikimit të 
prodhimeve të tyre me standardet Hallall dhe 
mundësia e eksportit në vende të Evropës dhe 
botës Islame. (I. H) 

KOSOVA PËRFAQËSOHET NË GARA 
NDËRKOMBËTARE TËKUR'ANIT 

Në fundvitin që lamë pas, përkatësisht në 
muajin nëntor, Bashkësia Islame e Kosovës 
(BIK) mori një ftesë nga Ministria e Vakëfeve 



dhe e Çështjeve Islame e Libisë, me të cilën 
Ministri Dr. Hamza Ebu Faris, për herë të 
parë në historinë e këtij shteti, po ftonte një 
përfaqësues nga Republika e Kosovës për të 
marrë pjesë në garën ndërkombëtare "Çmimi 
ndërkombëtar i Libisë për mësimin përmendsh 
të Kuranit të shenjtë dhe recitimin e tij" , e cila 
u mbajt në Tripoli (Libi), nga data 8 dhjetor 
deri më 14 dhjetor 2012. Kusht për të marrë 
pjesë në këtë garë ishte që kandidati të mos 
ishte më shumë se 25 vjeç dhe kategoria ishte 
mësimi i tërë Kur'anit përmendsh. Kryesia e 
BIRK-së përzgjodhi hfz. Burhan Islamin (18 
vjeç) nga Gjilani, për ta përfaqësuar shtetin 
e Kosovës në këtë garë, ku merrnin pjesë më 
shumë se 60 shtete nga gjithë bota. Në fund të 
garës, gjatë ceremonisë së ndarjes së çmimeve, 
përveç Ministrit të Çështjeve Islame, i cili qe 
organizator i kësaj ngjarjeje, ishin të pranishëm 
edhe personalitete të tjera, siç ishte Kryetari 
i Parlamentit të Libisë, i shoqëruar me disa 
deputetë, pastaj shumë ambasadorë të huaj dhe 
mysafirë nga vende të ndryshme të botës. Juria 
e kësaj gare, e përbërë nga pesë veta - kryetar 
i së cilës qe Dr. Ejmen Suejd nga Siria, arriti 
të përzgjidhte pesë më të mirët. Vendi i parë 
i takoi Jemenit, i dyti Nigerit, i treti Libisë, i 
katërti Kirgizistanit dhe i pesti Mauritanisë. 
Shpërblimi për vendin e parë ishte 100.000 
Dinarë libianë apo 60.000 Euro. I dyti 80 mijë 
DL, i treti 60 mijë DL, i katërti 40 mijë DL dhe 
i pesti 20 mijë DL.Të gjithë garuesit u ndanë 
shumë të kënaqur me organizimin. Për Libinë 
kjo garë, edhe pse tradicionale, ishte e para e 
mbajtur pas formimit të shtetit të ri demokratik. 
Shpresoj që kjo ngjarje të jetë një motiv shtesë 
për secilin Hafëz Kosovar, në mënyrë që të 
përgatiten sa më mirë për ta përfaqësuar 
Kosovën denjësisht në secilën garë në të cilën 
duan të marrim pjesë. (H.B) 

DUA HATMEJE NE XHAMINE 
QENDRORE TË HANIT TËELEZIT 

Më 23.12.2012, në Xhaminë qendrore të Hanit 
të Elezit, u organizua dua hatmeje me nxënësit 
e imam Muhamed ef . Sumës, njëkohësisht edhe 
kryetar i KBI-së. Në atë dua hatmeje morën pjesë 
kryetari i KK të Hanit të Elezit, Menduh Vlashi, 
kyetari e Departamentit të të Rinjve në këtë 
Këshill, Tafil ef . Ramuka, dhe anëtari i Këshillit, 
Arif ef. Hasallari. Muhamed ef. Suma, përveç 
të tjerash, përshëndeti prindërit dhe të gjithë 
familjarët e pranishëm që ia besuan që më të 
dashurit e tyre të mësonin në xhami. Kryetari 
i dep. të Rinisë, ef.Tafil Ramuka tha se, për 
zhvillimin e mësim besimit me nxënës, çmon në 
veçanti vetë kryetarin si dhe kolegët e tij. Më tej 
ai theksoi, se Këshilli ka bërë edhe organizime 
të tjera, siç ishte më parë aksioni për pastrimin e 
qytetit, pastaj aksioni "Dhuro gjak, shpëto jetë", 
të cilit i qenë përgjigjur masivisht xhematlinjtë 
(më shumë se 100 xhematlinj dhuruan gjak), 
dhe përmendi tribunat e shumta nëpër të gjitha 
xhamitë dhe zhvillimin mësimbesimit edhe nga 
imamë të tjerë dhe shpërndarjen e ndihmave për 
personat në nevojë, sidomos gjatë festave, nga të 
cilat kanë përfituar mbi 512 familje. 

Më pas u shfaq një program, ku secili nxënës 
lexoi pjesë të caktuara nga Kur'ani, e më 
pastaj nxënësit, për ta bërë këtë ceremoni më 
madhështore, kishin përgatitur edhe pyetje 
dhe përgjigje të shumta, që u shtronin njëri- 
tjetrit, dhe ato zgjuan një interesim të madh 
dhe bënë që shumë nga të pranishmit të mos 
frenonin emocionet e të mos përloteshin nga 
gëzimi për aftësitë e më të dashurve të tyre. 
Duan e hatmes e bëri Arif ef . Hasallarit. Në 
fund imami u shpërndau diplomat që kishte 
përgatitur nxënësve të pranishëm. Nxënësit që 
kryen hatmen, janë: Resul Suma, Arbi Bushi, 
Kushtrim Daci, Xheneta Suma, Shpresa Kuka, 
Besa Dernjani, Lejla Loku, Yllëza Vila, Elvira 
Vila, Vildana Kalisi dhe Fidajete Kalisi. (Ma.sci. 
Muhamed Suma) 




KËSHILLI I BASHKËSISË ISLAME NË FERIZAJ 

Shpallë 



KONKURS 



Për plotësimin e vendit të lirë të punëS: 

I.Sekretar të KBI-së në Ferizaj, 

2.lmam, hatib dhe mual-lim në xhaminë e fshatit Slivovë. 

KANDIDATËT E INTERESUAR DUHETT'I PLOTËSOJNË KËTO KUSHTE: 

1. Të kenë të kryer Medresenë, FSI-në ose Fakultetin e Studimeve 
Islame jashtë vendit (diploma e nostrifikuar nga Kryesia), kurse 
për pozitën e sekretarit kërkohet edhe tri vjet përvojë pune. 

2. T'i përmbahen Kushtetutës së Bashkësisë Islame të Republikës 
së Kosovës, Rregulloreve dhe vendimeve të Kryesisë dhe 
Rregullores së Këshillit. 

3. Të kenë aftësi komunikuese dhe organizuese të çështjeve fetare, 

4. Të jenë të shëndoshë psiqikisht dhe fizikisht, 

5. Të mos kenë vërejtje për punën e tyre nëse paraprakisht 
kanë qenë në punë. 

DOKUMENTET E NEVOJSHME: 

Krahas kërkesës për punësim, duhet bashkangjitur edhe këto 
dokumente: 

• Diploma e Medresesë dhe Fakultetit, 

• Certifikata e lindjes, 

• Certifikata shëndetësore, 

• Certifikata se nuk është nën hetime, 

• Deklaratë me shkrim se do t'i kryej të gjitha shërbimet fetare, 

• Dëshmi mbi karakteristikat në punë ( nëse paraprakisht 
kanë qenë në punë), 

• CV - të dhënat personale, kualifikime ose dëshmi për 
aftësim profesional. 

(të gjitha dokumentet të jenë origjinale). 
VËREJTJE: 

Dokumentet dorëzohen në zyrën e Këshillit të Bl-së të 
Ferizajt. 

Dokumentet e pakompletuara si dhe ato që arrijnë pas afatit, 
nuk do të merren në shqyrtim. 
Konkursi mbetet i hapur 15 ditë nga dita e publikimit në 
revistën "Dituria Islame". 



58 H 271 DITURIA ISLAME SHKURT 2013 Aktivitete 




Në shenjë përkujtimi: 



SI U VLERËSUA PËRSONALITETI DHE 
VEPRIMTARIA E RAHMETLIUT MULLA 
AHMET BERISHËS 

Më 25 tetor 2012, natën e madhe të Kurban- 
Bajramit, ndërroi jetë dhe u varros me nderime të 
larta alimi i shquar mulla Ahmet Berisha. Andaj, 
vlen të theksohet se, si me rastin e varrimit, ashtu 
edhe gjatë të pames për të pjesëmarrja e njerëzve 
ka qenë jashtëzakonisht madhështore. Për pesë 
ditë, sa zgjati ajo, prej mëngjesit e deri vonë në 
mbrëmje pa ndërprerë vinin njerëzit në grupe për 
ngushllime nga vende të ndryshme të Kosovës. 
Përveç shprehjës së ngushllimeve dhe lutjeve 
të ndryshme drejtuar Allahut xh.sh. për të, pak 
kush ka mbetur pa e vlerësuar lartë kontributin e 
tij duke ia përmendur s'paku ndonjë fjalë, sjellje 
ose vepër të mirë të tij. Në vijim po i përmendim 
shkurtimisht vetëm disa më kryesore prej tyre: Me 
mulla Ahmetin Berishën kemi bashkëpunuar një 
kohë të gjatë në medrese e pastaj edhe në Kryesinë 
e Bashkësisë Islame të Kosovës si anëtarë të saj. Si 
detyrën e edukatorit ashtu edhe të imamit kudo 
që ka shkuar, M. Ahmeti i ka kryer në mënyrë 
profesionale dhe me përkushtim të madh. Andaj, 
me punën e tij të palodhëshme shumëvjeçare, 
mulla Ahmeti ka dhënë kontribut të gjithëanshëm 
si për fe ashtu edhe për atdhe. (Mr. Naim ef. 
Tërnava, myfti i Bashkësisë Islame të Kosovës). 

Mulla Ahmeti ka qenë hoxhë dhe patriot i 
dëshmuar. I cili gjatë tërë jetës së vet, aktivitetin e 
tij e ka zhvilluar paralel në dy binarë: në atë të fesë 
dhe të kombit, e kjo nuk ka qenë aspak e lehtë. Ai 
ka qenë trim i patrembur i cili ka folur publikisht 
kur të tjerët nuk kan guxuar të flasin. Dhashtë 
Zoti e u takofshim me të edhe në botën tjetër. (Z. 
Adem Demaçi, veprimtar dhe patriot i dëshmuar 
kombëtar). M. Ahmet efendija ka qenë një hoxhë 
i dalluar dhe intelektual i shkallës së lartë. Ai ka 
qenë i pajisur me ide përparimtare dhe patriotike, 
fetare dhe kombëtare. (Dr. Ferid Agani, ministër 
i shendetësisë). Në një koment të surës "Vel-asri" 
(pasha kohën) e kam lexuar: Ai që vepron paralel 



me kohën, ajo i bëhet sadikun-vedud- mik i dashur, 
ndërsa ai që vepron në kundërshtim me kohën, 
ajo i bëhet aduvvun ledud- armik i ashpër. Sipas 
mendimit tim mulla Ahmeti ka vepruar paralel 
me kohen, andaj ka arritur sukses si për këtë botë 
ashtu edhe për botën tjetër. (Mulla Ilaz Sekiraqa, 
hoxhë i dalluar). M. Ahmet efendia para meje ka 
qenë një kohë të gjatë imam në Deçan. Edhe pse ka 
kaluar nga ajo kohë një periudhë e gjatë, ai edhe sot 
përmendet dhe vlerësohet lartë jo vetëm në Deçan 
por edhe në rrethinën e tij, si një hoxhë i aftë, i 
guximshëm dhe aktiv në përhapjën dhe mbrojtjën 
e parimeve dhe vlerave të fesë Islame. (Mulla 
Murat Thaqi imam në Deçan). Me Mulla Ahmetin 
jemi njoftuar qysh kur ishte student në Kajro, dhe 
lidhjet miqësore me të i kam vazhduar gjatë tërë 
jetës. Me kërkesën time ai mi solli nga Kajro veprat: 
"Lahuta e Malicisë", "Kosova djep i shqipëtarizës" 
dhe disa tjera, të cilat atëherë ishin të ndaluara jo 
vetëm në Jugosllavi, por edhe në Shqipëri. Mulla 
Ahmeti ka kontribuar shumë gjatë regjistrimit të 
popullësisë në vitit 1971, duke spjeguar se nocioni 
"Musliman" ka karakter kombëtar për boshnjakët, 
kurse ne duhet të regjistrohemi shqipëtar. Ai ka 
qenë një patriot i mirëfillt fetar dhe kombëtar si 
shpatë me dy teha. (z. Ibrahim Stublla, intelektual 
i hershëm dhe i përndjekur politik). Gjatë 
shërbimit të profesor Ahmet Berishës si imam në 
xhaminë e Zagrebit të gjithë xhamati kanë qenë të 
kënaqur e posaçërisht ne shqiptarët që punonim 
atje, sepse ai për herë të parë përveç në gjuhën 
boshnjake, ligjëratat i mbante edhe në gjuhën 
shqipe (Ramadan Gara ish nxënës i medresesë 
Alaudin në Prishtinë). Mulla Ahmeti dhe mulla 
Tefiku me përfundimin e medresesë në Sarajevë, 
sollën një frymë të re të botëkuptimit fetar. Në atë 
kohë kemi qenë disa të rinjë të cilët edhe pse nuk 
i kryenim detyrat fetare (siç ishte falja e namazit), 
ne dëshironim për t'i dëgjuar predikimet e tyre 
dhe për të biseduar me ta, sa që shpesh herë rrinim 
deri pas gjysmës së natës. Pas kthimit të tij nga 
studimet në botën arabe, me mulla Ahmetin kemi 
bërë ndeja të shpeshta ku kemi biseduar për çështje 
të ndryshme fetare dhe kombëtare. (Z. Haz Pireva, 
veprimtar dhe ish i burgosur politik). M. Ahmetin 
e kemi pasur edukator në medrese. Ai ka qenë 
pedagog i mirëfillt i cili detyrën e tij e ka kryer me 
përkushtim. Nxënësit i donte shumë, i mësonte dhe 
i këshillonte me fjalë të urta. Nëse ndokush prej 
tyre e prishte disiplinën ose e bënte ndonjë faj, ai e 
qortonte dhe nga një herë rastësisht e ndëshkonte 
lehtë edhe fizikisht. Mirëpo askush prej nxënësve 
nuk Mdheroheshin prej tij, përkundërazi të gjifhë e 
respektonin sepse e dinin se ai e ka për të mirën e 
tyre. Mulla Ahmeti ishte nje hoxhë i gjithëanshem, 
bashkohorë pedantë dhe mikëpritës i dalluar. 
(Mulla Adnan Berbatovci, sekretar i Këshillit të 
Bashkësisë Islame në Prishtinë)."Ahmet ef . Berisha 
qysh i ri ishte interesuar për çështje kombëtare dhe 
qysh atëherë kishte zgjedhur shokët më të mirë 
me të cilët bashkëpunonte dhe bashkëvepronte. 

Ndër shokët më të mirë ishin: Adem Demaçi, Isuf 
Gërvalla, Dibran Bajraktari, Ismajl Ajeti-Bushi, 
Ismail Dumoshi, Ilaz Pireva etj. Kur kthehej për 
pushime nga studimet në Kajro, Ahmet efendi 
Berisha gjithmonë sillte libra shqip të cilat atje 
gjindeshin, por në Kosovë nuk guxohej as të 
përmendeshin. Ndër librat që solli nga Kajro 
ishin: "Lahuta e Malsisë", "Hasan Prishtina" 
Shqipëria etnike" etj. Ahmet efendi Berisha ishte 
përkrahës, organizator dhe pjesëmarrës i shumë 
proceseve, manifestimeve dhe demostratave për 
liri dhe pavarësi (Dr. Fehmi Krasniqi, në veprën 
e tij: Majasi- Lugina e Kaçandollit me rrethinë: 
1912-2000, Prishtinë, 2006) Me Ahmet ef. Berishën 
më lidhin kujtime të shumta shoqërore nga 
bankat shkollore në medresenë e Prishtinës e në 
atë të Sarajevës dhe vazhduan deri në ditën që e 
përcollëm në botën tjetër. Mulla Ahmet Berisha 
ishte njeri intelegjent, bujar, trim dhe i sinqertë. 
Falë aftësive të tij intelektuale dhe oratorisë 
së dalluar në çdo tubim që merrte pjesë, në 
xhami qoftë apo vend tjetër publik, për moto të 
ligjëratës merrte një ajet Kur'anor ose një hadith të 
Muhamedit a.s. dhe e shpjegonte gjerësisht duke 
i kombinuar interesat e kësaj bote me të botës 
tjetër, dhe të fesë me ato të kombit dhe atdheut. 
Ai ka qenë një anti-titist i përbetuar kurse për hirë 
të çështjes kombëtare ka qenë një pro-enverist i 
madh. Mrëpo pas rënies së sistemit diktatorial në 
Shqipëri dhe zbulimit të krimeve që i kishte bërë 
Enveri ai e ndryshoi në tërësi mendimin ndaj tij. 
M. Ahmeti e donte çdo trevë shqipëtare por mbi 
të gjitha e donte trevën e Drenicës duke thënë se 
ajo në të gjitha kohët ka lindur trima të cilët kanë 
parapri në luftën për çlirimin e atdheut. Qysh 
nga fillimi ai ishte mbështetës i luftës së UÇK- 
së, sepse ishte i bindur se pa luftë liria kurr nuk 
mund të fitohet. Ai i çmonte lartë dhe i donte të 
gjithë patriotët dhe dëshmorët duke filluar nga 
Ahmet Delia e Demë Ahmeti e deri te Adem 
Jashari e Zahir Pajaziti, por mbi të gjithë i donte 
dy Ademat: Adem Jasharin dhe Adem Demaçin. 
Mulla Ahmeti është ankuar nga kanceri në zorrë 
dhe para një viti është operuar në Gjermani. Pas 
operimit, deri në ditën e fundit të jetës së tij nuk 
ndiente ndonjë dhimbje tjetër, përveç plogështisë 
së madhe. Lajmin për ndërrimin jetë të tij, edhe pse 
nuk ishte aq e papritur, e përjetova jashtëzakonisht 
rëndë. Vdekja e moshatarit ose e shokut të ngushtë 
natyrisht të mërzitë dhe të pikëllon rëndë për 
shkak se ta përkujton se ajo që i ka ndodhur atij 
sot, gjithësesi do të ndodhë edhe ty sot ose nesër. 
Ndërsa, në anën tjetër t'i përkujton momentet e 
ndryshme gjatë shoqërimit me të dhe të bën të 
kuptosh vlerën që e ka pasur dhe zbrazëtinë e 
mungesës së tij. Megjithatë, nuk na mbetet tjetër 
përveç se të ngushëllohemi me fjalët përkujtuese 
kur'anore: "Vërtet, ne jemi te Allahut dhe tek Ai ne 
do të kthehemi". Zoti i madhërishëm e mëshiroftë 
shpirtin e tij, e shpërbleftë dhe na takoftë me të në 
Xhennet! (Hajrullah Hoxha) 




KËSHILLI I BASHKËSISË ISLAME NË PODUJEVË 

Shpallë 

KONKURS 

Për plotësimin e vendit të lirë të punëS: 

Imam, hatib, mual-lim në xhaminë e xhematit "Te Besiana", 

Podujevë 

KANDIDATËT E INTERESUAR DUHETT'I PLOTËSOJNË KËTO KUSHTE: 

1. Të kenë të kryer Medresenë, FSI-në ose Fakultetin e Studimeve 
Islame jashtë vendit (diploma e nostrifikuar nga Kryesia) 

2. T'i përmbahen Kushtetutës së Bashkësisë Islame të 
Republikës së Kosovës, Rregulloreve dhe vendimeve të Kryesisë 
dhe Rregullores së Këshillit, 

3. Të kenë aftësi komunikuese dhe organizuese të çështjeve fetare 

4. Të jenë të shëndoshë psiqikisht dhe fizikisht, 

5. Të mos kenë vërejtje për punën e tyre nëse paraprakisht 
kanë qenë në punë. 

DOKUMENTET E NEVOJSHME: 

Krahas kërkesës për punësim, duhet bashkangjitur edhe këto 
dokumente: 

• Diploma e Medresesë dhe Fakultetit, 

• Certifikata e lindjes, 

• Certifikata shëndetësore, 

• Certifikata se nuk është nën hetime, 

• Deklaratë me shkrim se do t'i kryej të gjitha shërbimet 
fetare 

• Dëshmi mbi karakteristikat në punë (nëse paraprakisht kanë 
qenë në punë) 

• CV - të dhënat personale, kualifikime ose dëshmi për 
aftësim profesional. 

(të gjitha dokumentet të jenë origjinale). 
VËREJTJE: 

Dokumentet dorëzohen në zyrën e Këshillit të Bl-së të 
Podujevës. 

Dokumentet e pakompletuara si dhe ato që arrijnë pas afatit, 
nuk do të merren në shqyrtim. 
Konkursi mbetet i hapur 15 ditë nga dita e publikimit në 
revistën "Dituria Islame". 

MOSKA BEHET ME 6 
XHAMIA TËREJA 

Gjashtë xhamia të reja 
ndërtohen në Moskë, 
kryeqytetin e Rusisë për t'i 
plotësuar kërkesat dhe nevojat 
fetare të muslimanëve si pjesë 
e shoqërisë islame në rritje e 
sipër të cilat do të ndërtohen 
me financimin e qeverisë së 
Rusisë. Autoritetet lokale 
të Moskës të mërkurën me 
19 dhjetor, kanë njoftuar se 
objektivë e realizimit ë këtij 
projekti është plotësimi i 
nevojave fetare të shoqërisë 
islame në rritje e sipër 
ndërkohë që tani janë ndarë 
dhe caktuar pronat ku do të 
ndërtohen xhamitë në fjalë në 
kryeqytetin rus, Moskë dhe 
tani po kryhen edhe punët 
përfundimtare për fillimin e 
këtij projekti. Vlen të theksohet 
se qeveria e Rusisë vazhdimisht 
ka qenë në konflikt me grupet 
nacionaliste sa i përket 
ndërtimit të objekteve fetare 
sepse ata kërkojnë organizimin 
e një referendumi popullor për 



ndërtimin e objekteve fetare. 
Mirëpo duke pasur parasysh 
shoqërinë islame në rritje e 
sipër në Rusi, qeveria është 
detyruar që të marrë iniciativë 
për plotësimin e nevojave 
të këtij komuniteti fetar të 
këtij vendit duke mos marrë 
parasysh kundërshtimin e 
partive nacionaliste. 

ORGANIZOHET 
SESIONI I PARË I 
GARAVE EVROPIANE 
TËKUR'ANIT FISNIK NË 
GJERMANI 

Sesioni i parë i garave 
evropiane të Kur'anit fisnik 
organizohen nga Darul- 
Kur'ani Kerim në Gjermani 
dhe zhvillohet në degët e 
hifzit, leximit dhe koncepteve 
të Kur'anit fisnik, këndimin e 
ezanit dhe korit artistik islam 
në fillim të muajit mars të këtij 
viti. Këto gara organizohen 
me qëllim të përhapjes së 
kulturës dhe njohurive të 
Kur'anit fisnik, krijimin e 
rrethanave dhe kushteve të 



përshtatshme për zbulimin e 
gjenive kur'anore, njohjen sa 
më shumë të Kur'anit fisnik 
nga lexuesit dhe hafëzët e 
këtij libri të shenjtë, krijimin 
e unitetit të nevojshëm në 
shoqërinë kur'anore të Evropës 
si dhe bartjen e përvojave 
të lexuesve dhe hafëzëve të 
dalluar për njëri-tjetrin. Sesioni 
i parë i garave të Kur'anit 
fisnik të Evropës zhvillohet 
për grupin e meshkujve dhe 
të femrave. Dega e hifzit të 
Kur'anit fisnik zhvillohet për 
të rinjtë adoleshentë (hifzi i 
xhuzit 30), për të rriturit (hifzin 
e 30, 20, 10, dhe 5 xhuzave). 
Dega e koncepteve kur'anore 
gjithashtu zhvillohet në 
grupet e përkthimit të gjithë 
Kur'anit në gjuhët persiane, 
gjermane, angleze dhe turke 
në mënyrë të shkruar. Në 
garat në fjalë mund të marrin 
pjesë të gjithë muslimanët me 
banim në Evropë pavarësisht 
se cilit medhheb i takojnë dhe 
përkufizime në mosha. 

ZBULOHEN VEPRA TË 
VJETRA KUR'ANORE NË 
XHAMINË KRYESORE TË 
SAN'A-S 

Një koleksion i veprave të 
vjetra kur'anore që i përkasin 
shekullit të parë hixhri, janë 
zbuluar në xhaminë kryesore të 
San'a-s, kryeqytetit të Jemenit. 
Këto vepra të vjetra kur'anore 
janë gjetur në tavanin e 
xhamisë kryesore të San'a-s dhe 
në mesin e tyre vërehet edhe 
një manuskript e Kur' anit fisnik 
e cila ka mbetur pothuajse e 
plotë. Amer Al-Ahmedi, zv/ 
ministër i ministrisë kulturore 
të Jemenit në departamentin 
e veprave në dorëshkrim dhe 
maniskriptave të vjetra, në 
lidhje me këtë ka thënë: Edhe 
dyzetë vjet më parë janë gjetur 
disa vepra të vjetra kur'anore 
gjatë punimeve të kryera në 
tavanin e kësaj xhamie të cilat 
janë dërguar në qendrën e 
manuskripteve të vjetra. Ai ka 
shtuar se vendi ku janë gjetur 
këto vepra kur'anore tani është 
i ndryshëm nga ai në të cilën 
janë gjetur 40 vite më parë. Vlen 



të theksohet se xhamia kryesore 
në kryeqytetin e Jemenit, San'a 
është ndër xhamitë më të vjetra 
në botë për të cilën thuhet se 
është ndërtuar gjatë kohës 
së Muhamedit a.s. nëpërmjet 
guvernatorit të shtetit islam. 

PRODHIMI I FILMIT 
TË SHKURTËR PËR TË 
LUFTUAR FANATIZMIN 
ANTI-FETAR NË 
BRITANI 

Një kompani mediatike 
britaneze ka marrë iniciativë 
për prodhimin e një filmi me 
metrazh të shkurt dhe me 
transmetimin e tij në internet, 
synon të luftojë fanatizmin 
e pa drejtë dhe anti-islam. 
Amjid Khazir, drejtor i 
kompanisë Media Cultured 
në një intervistë me gazetën 
angleze Gardian në lidhje 
me këtë ka thënë: Objektivi i 
ynë nga prodhimi i këtij filmi 
është përpjekja për integrimin 
e shoqërive të ndryshme 
britaneze dhe përhapjen e 
kulturës së tolerancës në mes 
pjesëtarëve të tyre në fushën 
e mediave sociale gjë që është 
hedhur në harresë nga ana e 
qeverisë. Khazir, një musliman 
britanez mundohet që me 
anë të këtij filmi të luftojë 
kundër f anatizmit anti-islam 
dhe me anë të veprimtarisë së 
ndryshme të përhap kulturën 
e tolerancës dhe bashkëjetesës 
në mes besimtarëve të 
feve të ndryshme në këtë 
vend. Ky film i cili quhet 
"Combinations", paraqet 
një tregim të një personi me 
emrin Imran Naim, një trajner 
musliman me profesion trajner 
i boksit i cili ka bartur edhe 
stafetën e lojrave olimpike i cili 
mundohet që duke paraqitur 
imazhin e vërtetë myslimanëve 
të Britanisë, të luftojë kundër 
imazheve dhe ideve të 
pavërteta ndaj 2.5 milionë 
muslimanëve në këtë vend. 

NËFRANCË NJËXHAMI 
REGJISTROHET SI 
MONUMENT HISTORIK 

Emri i xhamisë së ishullit 
Majot, ish-koloni e Francës, 



regjistrohet si monument 
historik në listën e veprave 
dhe monumenteve kombëtare 
të këtij vendi. Xhamia Tsingoni 
në perëndim të ishullit Majot, 
njëra prej ish-kolonive të Francës 
ka arrit të fitojë këtë nder që 
emri i saj të regjistrohet në listën 
e veprave dhe monumenteve 
historike të Francës. Frederik 
Mitran, ish-ministër i kulturës 
në Francë, gjatë një vizite të cilën 
e ka bërë dy vite më parë në 
këtë ishull duke vizituar edhe 
xhaminë në fjalë, ka propozuar 
planin për regjistrimin e saj në 
mesin e monumenteve historike. 
Xhamia në fjalë është xhamia e 
parë në ishullin Majot e ndërtuar 
prej guri dhe i përket shekullit 
të 16 ndërsa është ndërtuar nga 
një princ iranian në atë kohë. Kjo 
xhami e ndërtuar në vitin 1538, 
mund të konsiderohet edhe si 
simbol shpirtëror të paraqitjes së 
islamit në këtë ishull qysh në atë 
kohë. Vlen të theksohet se ishulli 
Majot është një prej ishujve 
matanë deteve të Francës i cili 
në të kaluarën ka qenë koloni 
franceze ndërsa tani është pjesë 
e territorit të Francës. 

PËRURIMI I XHAMISË 
MËTË MADHE NË JUG TË 
ITALISË 

Xhamia më e madhe në jug 
të Italisë është përurua në 

qytetin Salemi të ishullit Sicili. 
Ceremonia për përurimin e 
këtij objekti fetar i cili është 
emëruar me emrin "Xhamia 
Er-Rrahmetu" është zhvilluar 
në prani të Nurudin el Hadimi, 
ministër për çështje fetare 
të Tunizisë dhe Abdulfetah 
Muro, zv/kryetari partisë 'En 
Nehda" si dhe me pjesëmarrjen 
e shumë personaliteteve të 
pushtetit lokal të Sicilisë dhe 
ambasadorët e shteteve të 
ndryshme islamike. Ceremonia 
zyrtare në fjalë ka filluar me 
fjalën e ministrit për çështje 
fetare të Tunizisë ndërsa në 
vazhdim ka vazhduar me 
hyrjen e qytetarëve myslimanë 
në këtë xhami përderisa 
thërrisnin "Allahu Ekber". 
Vlen të theksohet se xhami në 
fjalë në qytetin Salemi është 
ndërtuar pas një procesi të 
gjatë prej kur myslimanët e këtij 
rajoni të Italisë në vitin 2009 
kishin paraqitur kërkesën e tyre 
për bashkiakun e këtij qyteti 
për ndarjen e një prone ku do të 
ndërtohej kjo xhami për pakicën 
myslimane i cili ishte pajtuar 
me kërkesën e myslimanëve 
dhe kështu pas ndarjes së një 
prone ishte marrë iniciativa për 
ndërtimin e xhamisë në fjalë për 
të cilën ka kontribuar sidomos 
qeveria e Tunizisë. 

(Mr.Rexhep Suma) 

Thuaj: 

Nëse e doni Allahun, atëherë ejani pas meje që Allahu t'ju dojë, 
t'ju falë mëkatet tuaja, se Allahu është që fal shumë, mëshiron shumë. 

Thuaj: 

"Binduni Allahut dhe të dërguarit, e nëse ata refuzojnë, 
atëherë Allahu nuk i do pabesimtarët!" 

(Ali Imran, 31- 32) 



Transmeton Enesi r.a. nga i dërguari i Allahut, Muhamedi a.s, se ka thënë: 
"Nuk beson askush prej jush derisa të jem tek ai më i dashur sesa prindi i tij, 
fëmija i tij dhe të gjithë njerëzit." 

(Transmeton Buhariu dhe Muslimi) 






Të gjithë besimtarëve musliman urime 
DITËLINDJEN ETË DËRGUARITA.S. 

Paqja dhe mëshira e Allahut qoftë me të 

Dhe, kur Isai, biri i Merjemes tha= 
"0 beni israilë, unë jam i dërguar i Allahut te ju, 
jam vërtetues i Tevratit që ishte para meje dhe 
jam përgëzues për një të dërguar që do të vijë pas meje, 
emri i të cilit është Ahmed!" 
E kur ai u erdhi atyre me argumente 
të qarta, ata thanë: 
"Kjo është magji e hapët". 

(Es-Saff, 6) 



